Bengaluru, First Published 17, Sep 2018, 5:51 PM IST
Highlights
ಪ್ರಖ್ಯಾತ ತಮಿಳು ನಟಿಯೊಬ್ಬರು ತನ್ನ ಬಾಯ್ ಫ್ರೆಂಡ್ ಜತೆ ಇರುವ ಖಾಸಗಿ ಕ್ಷಣಗಳು ಲೀಕ್  ಆಗಿದೆ. ಇಡೀ ಕಾಲಿವುಡ್ ನಲ್ಲಿ ಈ ಸುದ್ದಿ ಸದ್ಯಕ್ಕೆ ಸದ್ದು ಮಾಡುತ್ತಿದೆ. ಆದರೆ ಇದರ ಹಿಂದೆ ಬೇರೆಯದ್ದೇ ಆದ ಕತೆ ಇದೆ? ಏನಪ್ಪಾ ಅಂತೀರಾ? ಅತ್ತ ಆಕೆಯ ಲವರ್ ಸಹ ಆತ್ಮಹತ್ಯೆ ಮಾಡಿಕೊಂಡಿದ್ದಾನೆ.
ಚೆನ್ನೈ[ಸೆ.17] ಪೊಲೀಸರ ವಿರುದ್ಧ ಮಾತನಾಡಿದ್ದ ತಮಿಳು ಕಿರುತೆರೆ ಮತ್ತು ಹಿರಿತೆರೆ ನಟಿ ನಿಳನಿ ತಮ್ಮ ಬಾಯ್ ಫ್ರೆಂಡ್ ಜತೆ ಕಳದೆ ಖಾಸಗಿ ಕ್ಷಣಗಳ ಫೋಟೋ ಲೀಕ್ ಆಗಿದೆ.ಇನ್ನೊಂದೆಡೆ ನಿಳನಿ ಜತೆ ಲಿವಿಂಗ್ ಟು ಗೆದರ್ ನಲ್ಲಿ ಇದ್ದ ಲಲಿತ್ ಕುಮಾರ್ ಬೆಂಕಿ ಹಚ್ಚಿಕೊಂಡು ಆತ್ಮಹತ್ಯೆ ಮಾಡಿಕೊಂಡಿದ್ದಾರೆ.
ಟಿವಿ ಸೀರಿಯಲ್ ಗೆ ಅಸಿಸ್ಟೆಂಟ್  ಡೈರಕ್ಟರ್ ಆಗಿ ಕೆಲಸ ಮಾಡುತ್ತಿದ್ದ ಲಲಿತ್ ಕುಮಾರ್ ಚೆನ್ನೈ ಕೆಕೆ ನಗರದಲ್ಲಿ ವಾಸವಿದ್ದರು. ನಟಿ ನಿಳನಿ ಶೂಟಿಂಗ್ ಬೇರೆ ಕಡೆ ನಡೆಯುತ್ತಿದ್ದು ಲಲಿತ್ ಅಲ್ಲಿಗೆ ಹೋಗಿದ್ದಾರೆ. ಹೋಗಿ ಆಕೆಯನ್ನು ನಾವು ಮದುವೆಯಾಗೋಣ ಎಂದು ಕೇಳಿಕೊಂಡಿದ್ದಾರೆ.  ಇದಕ್ಕೆ ನಟಿ ಒಪ್ಪಿಲ್ಲ. ಇಬ್ಬರ ನಡುವೆ ದೊಡ್ಡ ವಾಗ್ಯುದ್ಧ ನಡೆದಿದಿಎ.
ಇದಾದ ಮೇಲೆ ಲಲಿತ್ ಕುಮಾರ್ ವಿರುದ್ಧ ನಟಿಮ ಪೊಲೀಸರಿಗೆ ದೂರು ನೀಡಿದ್ದಾರೆ. ನೊಂದಿದ್ದ ಲಲಿತ್ ಕುಮಾರ್ ಕೆಕೆ ನಗರ್ ಪೊಲೀಸ್ ಸ್ಟೇಶನ್ ಎದುರೆ ಬೆಂಕಿ ಹಚ್ಚಿಕೊಂಡು ಆತ್ಮಹತ್ಯೆಗೆ ಯತ್ನಿಸಿದ್ದಾರೆ. ಗಂಭೀರ ಗಾಯಗೊಂಡ ಅವರನ್ನು ಆಸ್ಪತ್ರೆಗೆ ಸೇರಿಸಲಾಯಿತಾದರೂ ಇಂದು ಬೆಳಗ್ಗೆ ನಿಧನರಾಗಿದ್ದಾರೆ. ಇದೇ ಸಂದರ್ಭದಲ್ಲಿ ಸೋಶಿಯಲ್ ಮೀಡಿಯಾದಲ್ಲಿ ನಟಿ ಮತ್ತು ಲಲಿತ್ ಕುಮಾರ್ ನಡುವಿನ ಖಾಸಗಿ ಕ್ಷಣಗಳು ಹರಿದಾಡುತ್ತಿವೆ.


ವೈದ್ಯರ ಔಷಧಿಗೇ ಚಾಲೆಂಜ್ ಹಾಕುವ ಪವರ್ ಫುಲ್ ಜ್ಯೂಸ್!
Wellness
|
Published: Friday, July  8, 2016,  7:05 [IST]
ಸಾಮಾನ್ಯವಾಗಿ ಋತುಗಳು ಬದಲಾಗುವ ಸಮಯದಲ್ಲಿ ಗಾಳಿಯಲ್ಲಿ ಹೊಸ ಹೊಸ ವೈರಸ್ಸುಗಳು ತೇಲಿ ಬರುತ್ತಾ ರೋಗಗಳನ್ನು ಹಬ್ಬುತ್ತವೆ. ಇದನ್ನು ಎದುರಿಸಲು ನಮ್ಮ ರೋಗ ನಿರೋಧಕ ವ್ಯವಸ್ಥೆ ಇನ್ನೂ ಸಜ್ಜುಗೊಂಡಿರದ ಕಾರಣ ಹಲವಾರು ಸೋಂಕುಗಳಾಗುವ ಸಾಧ್ಯತೆ ಇದೆ. ಈ ಸಮಯದಲ್ಲಿ ನಮ್ಮ ರೋಗ ನಿರೋಧಕ ಶಕ್ತಿಯನ್ನು ಹೆಚ್ಚಿಸುವುದೇ ಉತ್ತಮ ಮಾರ್ಗವಾದರೂ ಇದಕ್ಕೆ ಕೊಂಚ ಸಮಯ ಹಿಡಿಯುತ್ತದೆ. ಆದ್ದರಿಂದ ತಕ್ಷಣ ಈ ಸೋಂಕು ವಿಸ್ತರಿಸದಿರಲು ವೈದ್ಯರು ಆಂಟಿಬಯಾಟಿಕ್‌ಗಳನ್ನು ನೀಡುತ್ತಾರೆ. ಜ್ವರ-ಶೀತಕ್ಕೆ ಮನೆಯಂಗಳದ ತುಳಸಿ ಎಲೆಗಳೇ ಸಾಕು!
ಆದರೆ ಈ ಮದ್ದುಗಳು ಆ ಕ್ಷಣಕ್ಕೆ ಉತ್ತಮವಾಗಿ ಕಂಡರೂ ಪದೇ ಪದೇ ಸೇವಿಸುವುದು ಮಾತ್ರ ಖಂಡಿತಾ ಆರೋಗ್ಯಕರವಲ್ಲ. ಅಲ್ಲದೇ ಈ ಮಾತ್ರೆಗಳು ಕೆಲವು ಬಗೆಯ ಬ್ಯಾಕ್ಟೀರಿಯಾಗಳಿಗೆ ಮಾತ್ರ ಫಲಪ್ರದವೇ ಹೊರತು ಎಲ್ಲಾ ಬಗೆಯ ಕ್ರಿಮಿಗಳಿಗಲ್ಲ. ಆದ್ದರಿಂದ ಕ್ರಿಮಿಗಳ ಧಾಳಿಯನ್ನೆದುರಿಸಲು ನಮ್ಮ ಜೀವ ನಿರೋಧಕ ಶಕ್ತಿಯನ್ನು ಇನ್ನಷ್ಟು ಹೆಚ್ಚಿಸುವುದೇ ಜಾಣತನದ ಕ್ರಮ. ನೆಗಡಿ-ತಲೆನೋವಿಗೆಲ್ಲಾ ವೈದ್ಯರ ಹಂಗೇಕೆ?
ಕೆಮ್ಮು ಶೀತ, ನೆಗಡಿ ಮೊದಲಾದ ಸಾಮಾನ್ಯ ತೊಂದರೆಗಳಿಗೆ ಸೂಕ್ತವಾದ ನೈಸರ್ಗಿಕ ಮತ್ತು ಪ್ರಬಲ ಮದ್ದು ನಮ್ಮ ಅಡುಗೆಮನೆಯಲ್ಲಿಯೇ ಇದೆ. ಇದು ಎಷ್ಟು ಪ್ರಬಲ ಎಂದರೆ ಸಾಮಾನ್ಯ ಮದ್ದುಗಳಿಗೆ ಬಗ್ಗದ ಗಂಟಲ ಬೇನೆ, ಅಸ್ತಮಾ, ಬ್ರಾಂಕೈಟಿಸ್, ಉಸಿರಾಟದ ತೊಂದರೆ ಮೊದಲಾದವುಗಳಿಗೂ ಸೂಕ್ತವಾಗಿದೆ. ಬನ್ನಿ ಈ ಅದ್ಭುತವಾದ ಮನೆಮದ್ದನ್ನು ತಯಾರಿಸುವ ವಿಧಾನ ಹೇಗೆ ಎಂಬುದನ್ನು ಮುಂದೆ ಓದಿ... ಮಕ್ಕಳ ಶೀತ ಶಮನಕ್ಕೆ-ಬಿಸಿ ಬಿಸಿ ಅರಿಶಿನ ಬೆರೆಸಿದ ಹಾಲು
ತಯಾರಿಕೆಯ ವಿಧಾನ
ಇದನ್ನು ತಯಾರಿಸಲು ಬೇಕಾಗಿರುವುದು ಎಂದರೆ ಆರು ಎಸಳು ಬೆಳ್ಳುಳ್ಳಿ, ಅರ್ಧ ಕಪ್ ಜೇನು, ಅರ್ಧ ಕಪ್ ನೀರು, ನಾಲ್ಕು ಚಿಕ್ಕ ಚಮಚ ಸೇಬಿನ ಶಿರ್ಕಾ (apple cider vinegar) ಅಷ್ಟೇ. ಮೊದಲು ಬೆಳ್ಳುಳ್ಳಿಯ ಸಿಪ್ಪೆ ಸುಲಿದು ಜಜ್ಜಿ ಉಳಿದೆಲ್ಲಾ ಸಾಮಾಗ್ರಿಗಳೊಂದಿಗೆ ಚೆನ್ನಾಗಿ ಬೆರೆಸಿ ಪಾತ್ರೆಯನ್ನು ಮುಚ್ಚಿ ಇಡೀ ರಾತ್ರೆ ನೆನೆಸಿಡಬೇಕು. ಮರುದಿನ ಬೆಳಿಗ್ಗೆ ಈ ದ್ರವವನ್ನು ಸೋಸಿ ಇನ್ನೊಂದು ಬಾಟಲಿಯಲ್ಲಿ ಸಂಗ್ರಹಿಸಿ.
ದಿನನಿತ್ಯ ಐದು ಹನಿ ದ್ರವ
ನಿತ್ಯವೂ ಐದು ಹನಿ ದ್ರವವನ್ನು ದಿನದಲ್ಲಿ ನಿಮಗೆ ಸೂಕ್ತವಾದ ಹೊತ್ತಿನಲ್ಲಿ ಸೇವಿಸುತ್ತಾ ಬನ್ನಿ. ರಾತ್ರಿ ಮಲಗುವ ಮುನ್ನ ಆದರೆ ಉತ್ತಮ. ಯಾವುದಾದರೂ ಸೋಂಕು ಇದ್ದಾಗ ಮಾತ್ರ ಪ್ರತಿ ಎರಡು ಗಂಟೆಗೊಮ್ಮೆ ಒಂದು ಚಿಕ್ಕ ಚಮಚದಷ್ಟು ಪ್ರಮಾಣವನ್ನು ಸೇವಿಸುತ್ತಾ ಬನ್ನಿ. ಇದರಿಂದಾಗುವ ಪ್ರಯೋಜನವೇನು ಎಂಬುದನ್ನು ಮುಂದಿನ ಸ್ಲೈಡ್ ಕ್ಲಿಕ್ ಮಾಡಿ
ಪ್ರಯೋಜನ #1
ಬೆಳ್ಳುಳ್ಳಿ ಒಂದು ಅತ್ಯುತ್ತಮವಾದ ವೈರಸ್ ಮತ್ತು ಬ್ಯಾಕ್ಟೀರಿಯಾ ನಿವಾರಕವಾಗಿದ್ದು ರೋಗ ನಿರೋಧಕ ಶಕ್ತಿ ಹೆಚ್ಚಿಸಲು ಅಪಾರವಾದ ಬೆಂಬಲ ನೀಡುತ್ತದೆ. ಇದರಿಂದ ದೇಹ ವಿವಿಧ ಸೋಂಕುಗಳಿಂದ ರಕ್ಷಣೆ ಪಡೆಯುತ್ತದೆ.
ಪ್ರಯೋಜನ #2
ಜೇನಿನಲ್ಲಿ ವಿವಿಧ ಕಿಣ್ವಗಳು, ವಿಟಮಿನ್ನುಗಳು ಮತ್ತು ಖನಿಜಗಳೂ ಇವೆ. ಅಲ್ಲದೇ ದೇಹದಲ್ಲಿ ಫ್ರೀ ರ್‍ಯಾಡಿಕಲ್ ಎಂಬ ಕಣಗಳ ಧಾಳಿಯಿಂದ ರಕ್ಷಿಸುತ್ತದೆ. ಜೇನು ಒಂದು ಉತ್ತಮ ಬ್ಯಾಕ್ಟೀರಿಯಾ ನಿರೋಧಕ ಹಾಗೂ ಉರಿಯೂತ ನಿರೋಧಕವಾಗಿರುವ ಕಾರಣ ಹಲವಾರು ಸೋಂಕುಗಳಿಂದ ರಕ್ಷಣೆ ಪಡೆಯಲು ಸಾಧ್ಯವಾಗುತ್ತದೆ.
ಪ್ರಯೋಜನ #3
ಬೆಳ್ಳುಳ್ಳಿಯಲ್ಲಿರುವ ಆಲಿಸಿನ್ ಎಂಬ ಪೋಷಕಾಂಶ ವೈರಸ್ಸುಗಳ ಸಂತತಿ ಬೆಳೆಯದಂತೆ ತಡೆಯಲು ಶಕ್ತವಾಗಿದೆ. ವಾಸ್ತವವಾಗಿ ಈ ಪ್ರಬಲ ದ್ರವದ ಬಹುತೇಕ ಪ್ರಬಲತೆ ಬೆಳ್ಳುಳ್ಳಿಯಿಂದಲೇ ಬಂದಿದೆ.
ಪ್ರಯೋಜನ #4
ಸೇಬಿನ ಶಿರ್ಕಾ ಸಹಾ ಉತ್ತಮ ವೈರಸ್ ನಿವಾರಕ ಹಾಗೂ ಬ್ಯಾಕ್ಟೀರಿಯಾ ನಿವಾರಕವಾಗಿದೆ. ಇದು ಹಲವು ವಿಧದ ಬ್ಯಾಕ್ಟೀರಿಯಾಗಳಿಂದ ರಕ್ಷಣೆ ಒದಗಿಸುತ್ತದೆ.
ಪ್ರಯೋಜನ #5
ಸೇಬಿನ ಶಿರ್ಕಾದಲ್ಲಿ ಕೆಲವು ಖನಿಜಗಳು ಮತ್ತು ಕಿಣ್ವಗಳಿವೆ. ಇವು ಆರೋಗ್ಯಕ್ಕೆ ಹಲವು ರೀತಿಯಲ್ಲಿ ಪ್ರಯೋಜನಕಾರಿಯಾಗಿವೆ.
ಪ್ರಯೋಜನ #6
ಬೆಳ್ಳುಳ್ಳಿಯಲ್ಲಿರುವ ಪೋಷಕಾಂಶಗಳು ಋತುಮಾನದ ಬದಲಾವಣೆಯಿಂದ ಆಗಮಿಸುವ ಹೊಸ ವೈರಸ್ಸುಗಳನ್ನು ಎದುರಿಸಲು ದೇಹ ರೋಗ ನಿರೋಧಕ ಶಕ್ತಿಯನ್ನು ಬೆಳೆಸಿಕೊಳ್ಳಲು ನೆರವಾಗುವ ಕಾರಣ ಒಂದು ವೇಳೆ ಸೋಂಕು ಎದುರಾದರೂ ಶೀಘ್ರವೇ ಇದರಿಂದ ಹೊರಬರಲು ಸಾಧ್ಯವಾಗುತ್ತದೆ.


ಅಧಿಕ ರಕ್ತದೊತ್ತಡ ನಿಯಂತ್ರಣ ಮಾಡುವ ಪವರ್ ಇಂತಹ ಬೇಸಿಗೆಯ ಹಣ್ಣಿನಲ್ಲಿದೆ
Wellness
|
Updated: Saturday, April 27, 2019, 16:04 [IST]
ಜೀವನಶೈಲಿ, ಒತ್ತಡ ಇತ್ಯಾದಿಗಳಿಂದಾಗಿ ಅಧಿಕ ರಕ್ತದೊತ್ತಡ ಎನ್ನುವುದು ಸಾಮಾನ್ಯ ಎನ್ನುವಂತಾಗಿದೆ. ಆದರೆ ಅಧಿಕ ರಕ್ತದೊತ್ತಡವಿದ್ದರೆ ಆಗ ಹಲವಾರು ರೀತಿಯ ರೋಗಗಳು ಬರುವುದು ಎಂದು ಹೆಚ್ಚಿನವರಿಗೆ ತಿಳಿದಿಲ್ಲ. ಕೇವಲ ಔಷಧಿ ಮಾತ್ರ ಸೇವನೆ ಮಾಡುವುದು ರಕ್ತದೊತ್ತಡ ನಿಯಂತ್ರಣ ಮಾಡಲು ಸರಿಯಾದ ವಿಧಾನವಲ್ಲ.
ಇದಕ್ಕಾಗಿ ಜೀವನಶೈಲಿಯಲ್ಲಿ ಕೂಡ ಕೆಲವೊಂದು ಬದಲಾವಣೆಗಳನ್ನು ಮಾಡಬೇಕು ಮತ್ತು ನಿಯಂತ್ರಿತವಾದ ಆಹಾರ ಕ್ರಮದಿಂದ ರಕ್ತದೊತ್ತಡವನ್ನು ನಿಯಂತ್ರಣದಲ್ಲಿ ಇಟ್ಟುಕೊಳ್ಳಬಹುದು. ಬೇಸಿಗೆಯಲ್ಲಿ ಸಿಗುವಂತಹ ಹಲವಾರು ರೀತಿಯ ಹಣ್ಣುಗಳಲ್ಲಿ ನೀರಿನಾಂಶವು ಹೆಚ್ಚಾಗಿರುವುದು ಮತ್ತು ಇದು ಹಲವಾರು ಆರೋಗ್ಯ ಲಾಭಗಳನ್ನು ಕೂಡ ನೀಡುವುದು. ರಕ್ತದೊತ್ತಡ ನಿವಾರಣೆ ಮಾಡುವಂತಹ ಕೆಲವೊಂದು ಬೇಸಿಗೆಯ ಹಣ್ಣುಗಳ ಬಗ್ಗೆ ತಿಳಿಯುವ.
ಕಿವಿ ಹಣ್ಣು
ಕಿವಿ ಹಣ್ಣು ತುಂಬಾ ರುಚಿಕರವಾಗಿದೆ ಮತ್ತು ಇದು ಜೀರ್ಣಕ್ರಿಯೆ ಸುಧಾರಣೆ ಮಾಡುವುಉ, ಪ್ರತಿರೋಧಕ ಶಕ್ತಿ ಹೆಚ್ಚಿಸುವುದು ಮತ್ತು ಚರ್ಮದ ಆರೋಗ್ಯವನ್ನು ಸುಧಾರಣೆ ಮಾಡುವುದು. ಇದು ರಕ್ತದೊತ್ತಡ ನಿವಾರಣೆ ಕೂಡ ಮಾಡುವುದು. ಕಿವಿ ಹಣ್ಣಿನಲ್ಲಿ ಅತ್ಯುತ್ತಮವಾಗಿರುವ ಆಂಟಿಆಕ್ಸಿಡೆಂಟ್ ಗಳು ಇವೆ. ಅಧ್ಯಯನಗಳು ಹೇಳುವ ಪ್ರಕಾರ ದಿನದಲ್ಲಿ ಮೂರು ಕಿವಿ ಹಣ್ಣುಗಳನ್ನು ತಿಂದರೆ ಆಗ ರಕ್ತದೊತ್ತಡವು ನಿಯಂತ್ರಣದಲ್ಲಿ ಇರುವುದು. ಅಧಿಕ ರಕ್ತದೊತ್ತಡದಿಂದ ಉಂಟಾಗುವಂತಹ ಕೆಲವೊಂದು ಇತರ ಸಮಸ್ಯೆಗಳಾಗಿರುವಂತಹ ಹೃದಯಾಘಾತ, ಪಾರ್ಶ್ವವಾಯು ಇತ್ಯಾದಿಗಳನ್ನು ಇದು ತಡೆಯುವುದು.
ಕಲ್ಲಂಗಡಿ
ಕಲ್ಲಂಗಡಿಯಲ್ಲಿ ಹಲವಾರು ಪೋಷಕಾಂಶಗಳು ಇದ್ದು ತುಂಬಾ ರುಚಿಕರ ಹಣ್ಣಾಗಿದೆ. ಬೇಸಿಗೆಯಲ್ಲಿ ನೀವು ದಿನನಿತ್ಯವು ಕಲ್ಲಂಗಡಿ ಹಣ್ಣು ತಿನ್ನಬಹುದು. ಇದರಲ್ಲಿ ನೀರಿನಾಂಶವು ಅಧಿಕವಾಗಿದೆ ಮತ್ತು ಇದು ದೇಹವನ್ನು ತೇವಾಂಶದಿಂದ ಇಡುವಲ್ಲಿ ಪ್ರಮುಖ ಪಾತ್ರ ವಹಿಸುವುದು. ಕಲ್ಲಂಗಡಿ ಹಣ್ಣಿನಲ್ಲಿ ಇರುವಂತಹ ಅಧಿಕ ಮಟ್ಟದ ಪೊಟಾಶಿಯಂನಿಂದಾಗಿ ಇದು ರಕ್ತದೊತ್ತಡವನ್ನು ನಿಯಂತ್ರಣದಲ್ಲಿ ಇಡುವುದು. ಕಲ್ಲಂಗಡಿಯಲ್ಲಿ ಉನ್ನತ ಮಟ್ಟದ ಆಂಟಿಆಕ್ಸಿಡೆಂಟ್ ಮತ್ತು ವಿಟಮಿನ್ ಸಿ ಇದೆ.
Most Read: ಅಧಿಕ ರಕ್ತದೊತ್ತಡಕ್ಕೆ ಅರಿಶಿನ ಪರಿಣಾಮಕಾರಿ ಮನೆಮದ್ದು
ಮಾವಿನ ಹಣ್ಣು
ಬೇಸಿಗೆ ಸಮಯವೆಂದರೆ ಆಗ ಅದು ಮಾವಿನ ಹಣ್ಣಿನ ಋತು ಎಂದೇ ಅರ್ಥ. ಕೆಲವರು ಮಾವಿನ ಹಣ್ಣುಗಳನ್ನು ತಿನ್ನಲು ಬೇಸಿಗೆ ಕಾಲಕ್ಕಾಗಿ ಕಾಯುತ್ತಲಿರುವರು. ಬೇಸಿಗೆ ಸಮಯದಲ್ಲಿ ವಿವಿಧ ರೀತಿಯ ಮಾವಿನ ಹಣ್ಣುಗಳು ಋತುವಿಡಿ ಸಿಗುವುದು. ಈಗ ಮಾವಿನ ಹಣ್ಣನ್ನು ಸೇವಿಸಲು ಮತ್ತೊಂದು ಕಾರಣ ಹೆಚ್ಚಿಗೆ ಸಿಕ್ಕಿದೆ. ಅದೇನೆಂದರೆ ಮಾವಿನ ಹಣ್ಣು ಕೂಡ ರಕ್ತದೊತ್ತಡ ನಿಯಂತ್ರಣ ಮಾಡುವುದು. ಮಾವಿನ ಹಣ್ಣಿನಲ್ಲಿ ಪೊಟಾಶಿಯಂ ಅಧಿಕವಾಗಿರುವ ಕಾರಣದಿಂಧಾಗಿ ಅದು ಅಧಿಕ ರಕ್ತದೊತ್ತಡ ನಿಯಂತ್ರಣ ಮಾಡಲು ತುಂಬಾ ಪರಿಣಾಮಕಾರಿ. ಮಾವಿನ ಹಣ್ಣಿನ ಶೇಕ್, ಸ್ಮೂಥಿ, ಸಿಹಿತಿಂಡಿ ಮತ್ತು ಇತ್ಯಾದಿಗಳನ್ನು ತಯಾರಿಸಿಕೊಂಡು ಆನಂದಿಸಬಹುದು.
ಸ್ಟ್ರಾಬೆರಿ
ಇದರ ಬಣ್ಣವನ್ನು ನೋಡಿದ ಕೂಡಲೇ ತಿಂದು ಬಿಡಬೇಕು ಎಂದು ಅನಿಸುವುದು. ಅಷ್ಟು ಮಾತ್ರವಲ್ಲದೆ ಹುಳಿ ಹಾಗೂ ಸಿಹಿಯ ಮಿಶ್ರಣದ ರುಚಿ ತುಂಬಾ ಒಳ್ಳೆಯದು. ಸ್ಟ್ರಾಬೆರಿ ಶೇಕ್ ತಯಾರಿಸಿಕೊಳ್ಳಬಹುದು, ಸಲಾಡ್ ಮಾಡಬಹುದು, ಇದನ್ನು ನೇರವಾಗಿ ಸೇವಿಸಲು ಇಷ್ಟವಿಲ್ಲದೆ ಇದ್ದರೆ ಸಾಸ್ ಕೂಡ ತಯಾರಿಸಬಹುದು. ನೀವು ಯಾವತ್ತಿಗೂ ಸ್ಟ್ರಾಬೆರಿಗೆ ಇಲ್ಲವೆನ್ನಲು ಸಾಧ್ಯವಿಲ್ಲ. ಯಾಕೆಂದರೆ ಇದರಲ್ಲಿ ಹಲವಾರು ಆರೋಗ್ಯ ಲಾಭಗಳು ಇವೆ. ಸ್ಟ್ರಾಬೆರಿಯಲ್ಲಿ ಆಂಟಿಆಕ್ಸಿಡೆಂಟ್, ವಿಟಮಿನ್ ಸಿ ಮತ್ತು ಒಮೆಗಾ 3 ಕೊಬ್ಬಿನಾಮ್ಲಗಳು ಇವೆ. ಇದರಲ್ಲಿ ಇರುವಂತಹ ಪೊಟಾಶಿಯಂ ಅಧಿಕ ರಕ್ತದೊತ್ತಡ ನಿಯಂತ್ರಣ ಮಾಡುವುದು.
ಬಾಳೆಹಣ್ಣು
ಅಧಿಕ ರಕ್ತದೊತ್ತಡ ನಿಯಂತ್ರಣ ಮಾಡುವಲ್ಲಿ ಬಾಳೆಹಣ್ಣು ಪ್ರಮುಖ ಪಾತ್ರ ವಹಿಸುತ್ತದೆ ಎಂದು ನಿಮಗೆ ಈಗ ತಿಳಿದಿದೆ ಮತ್ತು ಬಾಳೆಹಣ್ಣಿನಲ್ಲಿ ಉನ್ನತ ಮಟ್ಟದ ಪೊಟಾಶಿಯಂ ಇದೆ. ಬಾಳೆಹಣ್ಣು ಸ್ವಲ್ಪ ಅಗ್ಗವಾಗಿ ಯಾವ ಮಾರುಕಟ್ಟೆಯಲ್ಲಿ ಬೇಕಿದ್ದರೂ ಸಿಗುವಂತಹ ಹಣ್ಣು. ಇದು ಬೇಸಿಗೆ ಮಾತ್ರವಲ್ಲದೆ ಎಲ್ಲಾ ಋತುಗಳಲ್ಲಿಯೂ ಸಿಗುವುದು. ಇದರಿಂದ ಬಾಳೆಹಣ್ಣು ತಿಂದು ರಕ್ತದೊತ್ತಡದ ಸಮಸ್ಯೆಯನ್ನು ದೂರವಿರಿಸಿಕೊಳ್ಳಿ.
ರಕ್ತದೊತ್ತಡ ನಿಯಂತ್ರಣ ಮಾಡಲು ಇತರ ವಿಧಾನಗಳು
ಆಹಾರ ಕ್ರಮದ ಕಡೆ ಗಮನಹರಿಸಿ
30 ನಿಮಿಷ ಕಾಲ ಪ್ರತಿನಿತ್ಯ ವ್ಯಾಯಾಮ ಮಾಡಿ
ಒತ್ತಡದಿಂದ ಮುಕ್ತವಾಗಿರಿ
ಕೋಪ ನಿಯಂತ್ರಿಸಲು ಧಾನ್ಯ ಮಾಡಿ.
ಉಪ್ಪಿನಾಂಶವನ್ನು ಕಡಿಮೆ ಸೇವಿಸಿ
ಧೂಮಪಾನ ಮಾಡಬೇಡಿ
ಆದಷ್ಟು ಕೆಫಿನ್ ಸೇವನೆ ಕಡಿಮೆ ಮಾಡಿ
ಈ ಕ್ರಮಗಳನ್ನು ಪಾಲಿಸಿಕೊಂಡು ಹೋದರೆ ಅಧಿಕ ರಕ್ತದೊತ್ತಡವನ್ನು ನಿಯಂತ್ರಣದಲ್ಲಿ ಇಡಬಹುದು.


|
Published: Tuesday, October 27, 2015, 18:06 [IST]
ಜೀವವಿರುವ ಲಕ್ಷಣ ಎಂದರೆ ಉಸಿರಾಟ. ಇದೊಂದು ಅನೈಚ್ಛಿಕ ಕಾರ್ಯವಾಗಿದ್ದು ಅಗತ್ಯಕ್ಕೆ ತಕ್ಕಂತೆ ಏರಿಳಿಯುತ್ತಾ ಇರುತ್ತದೆ. ನಾವು ಸಾಮಾನ್ಯವಾಗಿ ಉಸಿರಾಟಕ್ಕೆ ಹೆಚ್ಚಿನ ಗಮನವನ್ನೇ ನೀಡುವುದಿಲ್ಲ. ಆದರೆ ಉಸಿರಾಟವನ್ನು ಕೊಂಚ ಐಚ್ಛಿಕಗೊಳಿಸಿ ಸ್ವಲ್ಪ ಬದಲಾವಣೆಗೊಳಿಸುವ ಮೂಲಕ ಅದ್ಭುತಗಳನ್ನೇ ಸಾಧಿಸಬಹುದು ಎಂದು ನಿಮಗೆ ಗೊತ್ತಿತ್ತೇ? ಉಸಿರಾಟದ ಕ್ರಮವನ್ನು ಕೊಂಚವೇ ಬದಲಿಸುವ ಮೂಲಕ ಉದ್ವೇಗ, ಸುಖವಾದ ನಿದ್ದೆ ಮತ್ತು ನಿತ್ಯದ ಚಟುವಟಿಕೆಗಳನ್ನು ಇನ್ನಷ್ಟು ಸಕ್ಷಮವಾಗಿ ಪೂರೈಸಲು ಹೆಚ್ಚಿನ ಶಕ್ತಿ ಲಭ್ಯವಾಗುತ್ತದೆ. ಉಸಿರಾಟದ ಪ್ರಕ್ರಿಯೆಯ ಮೂಲಕ ಆರೋಗ್ಯ ಸುಧಾರಿಸಿಕೊಳ್ಳಿ
ಇತ್ತೀಚಿನ ಸಂಶೋಧನೆಗಳ ಪ್ರಕಾರ ಉಸಿರಾಟದ ಮೇಲೆ ಗಮನ ನೀಡುವ ಮೂಲಕ ಮಾನಸಿಕ ಒತ್ತಡ ಕಡಿಮೆಯಾಗುವುದು, ತೂಕ ಕಡಿಮೆಯಾಗುವುದು ಮತ್ತು ಲೈಂಗಿಕ ಶಕ್ತಿಯೂ ಹೆಚ್ಚುವುದು ಎಂದು ತಿಳಿದುಬಂದಿದೆ. ಅಷ್ಟೇ ಅಲ್ಲ, ಇದರಿಂದ ಇನ್ನೂ ಹಲವು ವಿಧವಾದ ಆರೋಗ್ಯಕರ ಲಾಭಗಳಿವೆ. ಬನ್ನಿ ಈ ಬಗ್ಗೆ ಹೆಚ್ಚಿನ ಮಾಹಿತಿಯನ್ನು ಕೆಳಗಿನ ಸ್ಲೈಡ್ ಶೋ ಮೂಲಕ ನೋಡೋಣ..
ಮಾನಸಿಕ ಒತ್ತಡ ಹೆಚ್ಚಾದಾಗ
ನಿತ್ಯದ ಕಾರ್ಯದಲ್ಲಿ ಒತ್ತಡ ಬರುತ್ತಲೇ ಇರುತ್ತದೆ. ಇದನ್ನು ಎದುರಿಸಲು ಕೋಪಗೊಳ್ಳುವುದು, ಎಲ್ಲರ ಮೇಲೆ ರೇಗಾಡುವುದು ಮೊದಲಾದ ಪ್ರತಿಕ್ರಿಯೆಗಳನ್ನು ನೋಡುತ್ತೇವೆ. 'ಸಾಹೇಬರು ಗರಂ ಆಗಿದ್ದಾರೆ' ಎಂಬ ಸಂದೇಶವೂ ಇದನ್ನೇ ತಿಳಿಸುತ್ತದೆ. ಈ ಪರಿಸ್ಥಿತಿಯನ್ನು ಎದುರಿಸಲು ಚಿಕ್ಕದಾದ, ಆದರೆ ಆಳವಾದ ಉಸಿರುಗಳನ್ನು ಎಳೆದುಕೊಳ್ಳಿ. ಇದರಿಂದ ನಿಮ್ಮ ದೇಹ ಮತ್ತು ಮೆದುಳು ಒತ್ತಡವನ್ನು ಎದುರಿಸಲು ಹೆಚ್ಚಿನ ಆಮ್ಲಜನಕ ಪಡೆಯಲು ಸಾಧ್ಯವಾಗುತ್ತದೆ. ಒತ್ತಡದೊಂದಿಗೆ ಉದ್ವೇಗವೂ ಉಂಟಾಗಿದ್ದರೆ ಉಸಿರಾಟದ ವೇಗವನ್ನು ನಿಧಾನವಾಗಿ ಕಡಿಮೆಗೊಳಿಸುತ್ತಾ ಅಂದರೆ ಇನ್ನೂ ದೀರ್ಘವಾಗಿಸುತ್ತಾ ಬನ್ನಿ. ಈ ಪ್ರಕ್ರಿಯೆ ಸುಮಾರು ಐದು ನಿಮಿಷಗಳ ಅವಧಿಯಲ್ಲಿರಲಿ. ಇದರಿಂದ ಒತ್ತಡ ನಿವಾರಣೆಯಾಗಿ ಕೆಲಸದ ಒತ್ತಡವನ್ನು ಸಮರ್ಥವಾಗಿ ಎದುರಿಸಲು ಸಾಧ್ಯವಾಗುತ್ತದೆ.
ನೋವಿನಲ್ಲಿದ್ದಾಗ
ಯಾವುದಾದರೂ ಅನಾರೋಗ್ಯ ಅಥವಾ ಗಾಯದ ಕಾರಣ ಅತಿಯಾದ ನೋವಿದ್ದರೆ ಇದನ್ನು ಸಹಿಸಿಕೊಳ್ಳದೇ ವಿಧಿಯಿಲ್ಲ. ನೋವು ಕಡಿಮೆ ಮಾಡಲು ವೈದ್ಯರು ಸೂಕ್ತ ಔಷಧಿಯನ್ನು ನೀಡುತ್ತಾರಾದರೂ ಅಲ್ಲಿಯವರೆಗೆ ನೋವನ್ನು ಅನುಭವಿಸಲೇಬೇಕು. ಇದೇ ಕಾರಣಕ್ಕೆ ರೋಗಿಯನ್ನು ಆಂಗ್ಲಭಾಷೆಯಲ್ಲಿ patient ಎಂದು ಕರೆಯುತ್ತಾರೆ. ಏಕೆಂದರೆ ಅವರು ನೋವು ತಾಳಲು ತಾಳ್ಮೆ ಅಥವಾ patience ವಹಿಸಲೇಬೇಕಾಗುತ್ತದೆ. ಈ ಸಮಯದಲ್ಲಿ ನಿಮ್ಮ ಗಮನವನ್ನು ಉಸಿರಾಟಕ್ಕೆ ಕೇಂದ್ರೀಕರಿಸಿ ನಿಧಾನವಾದ ಆದರೆ ಅತ್ಯಂತ ಆಳವಾದ ಉಸಿರುಗಳನ್ನು ನಿಧಾನವಾಗಿ ಎಳೆದುಕೊಳ್ಳಿ ಮತ್ತು ಅಷ್ಟೇ ನಿಧಾನವಾಗಿ ಹೊರಬಿಡಿ. ಇದು ನಿಮ್ಮ ಮನಸ್ಸನ್ನು ಉಸಿರಾಟದತ್ತ ಸೆಳೆದು ನೋವನ್ನು ಆ ಕ್ಷಣ ಮರೆಯುವಂತೆ ಮಾಡುತ್ತದೆ. ದೀರ್ಘ ಉಸಿರಾಟದ ಮೂಲಕ ಹೆಚ್ಚಿನ ಆಮ್ಲಜನಕ ರಕ್ತಕ್ಕೆ ಲಭ್ಯವಾಗಿ ನೋವು ಕಡಿಮೆಯಾಗಲು ಸಾಧ್ಯವಾಗುತ್ತದೆ.
ಏಕಾಗ್ರತೆಗಾಗಿ
ನಿಮ್ಮ ಕಾರ್ಯದಲ್ಲಿ ಅಥವಾ ಓದಿನಲ್ಲಿ ಏಕಾಗ್ರತೆ ಮೂಡಲು ಓದುವ ಮುನ್ನ ಚಿಕ್ಕದಾದ ಆದರೆ ಅತಿ ವೇಗವಾಗಿ ಹೊರಬಿಡುವ ಕೆಲವು ಉಸಿರುಗಳನ್ನು ಎಳೆದುಕೊಳ್ಳಿ. ಆದರೆ ಈ ವಿಧಾನ ಅಧಿಕ ರಕ್ತದೊತ್ತಡ ಇರುವ ವ್ಯಕ್ತಿಗಳಿಗೆ ಸೂಕ್ತವಲ್ಲ. ಆದ್ದರಿಂದ ನೀವು ದೈಹಿಕವಾಗಿ ಸಕ್ಷಮರಿದ್ದಾಗ ಮಾತ್ರ ಅನುಸರಿಸಿ.
ಗರ್ಭಾವಸ್ಥೆಯಲ್ಲಿ
ತಲೆಯನ್ನು ಕೊಂಚ ಮೇಲ್ಮುಖವಾಗಿಸಿ ಅತ್ಯಂತ ಆಳವಾದ, ಆದರೆ ನಿಧಾನವಾದ ಉಸಿರಾಟಗಳು ಗರ್ಭಾವಸ್ಥೆಯಲ್ಲಿ ಉತ್ತಮವಾಗಿವೆ. ಇದು ಮಗುವಿನ ರಕ್ತದೊತ್ತಡವನ್ನೂ ನಿಯಂತ್ರಿಸಲು ಸಾಧ್ಯವಾಗುತ್ತದೆ.
ಧ್ಯಾನದ ಸಮಯದಲ್ಲಿ
ನಮ್ಮ ಮನ ಸದಾ ಒಂದಲ್ಲಾ ಒಂದು ವಿಷಯದ ಕುರಿತು ಯೋಚಿಸುತ್ತಲೇ ಇರುತ್ತದೆ. ಈ ಯೋಚನೆಗಳನ್ನು ಒಂದು ಕಡೆ ಕೇಂದ್ರೀಕರಿಸಲು ಧ್ಯಾನ ಉಪಯುಕ್ತವಾಗಿದೆ. ಇದರಿಂದ ಸ್ನಾಯುಗಳ ಸೆಳೆತ ಕಡಿಮೆಯಾಗಿ ಏಕಾಗ್ರತೆ ಗಳಿಸಲು ಸಾಧ್ಯವಾಗುತ್ತದೆ. ಇದಕ್ಕಾಗಿ ಸಾಮಾನ್ಯವಾದ ಉಸಿರಾಟವನ್ನೇ ಕೊಂಚ ನಿಧಾನವಾಗಿಸಬೇಕು. ಮನವನ್ನು ಒಂದು ವಿಷಯದ ಮೇಲೆ ಕೇಂದ್ರೀಕರಿಸಬೇಕು.
ಧ್ಯಾನದ ಸಮಯದಲ್ಲಿ
ಈ ಸಮಯದಲ್ಲಿ ಕಣ್ಣು ಮುಚ್ಚಿರಬೇಕು. ಪದ್ಮಾಸನದಲ್ಲಿ ಬೆನ್ನು ನೆಟ್ಟಗಿರುವಂತೆ ಕುಳಿತುಕೊಳ್ಳಬೇಕು ಹಾಗೂ ಸೂಕ್ತ ಮುದ್ರೆಗಳನ್ನು ಅನುಸರಿಸಬೇಕು. ಒಂದು ವೇಳೆ ಇಂತಹ ಉತ್ತಮ ಮಾಹಿತಿ ತಮ್ಮಲ್ಲಿದ್ದರೆ ನಮ್ಮೊಂದಿಗೆ ಖಂಡಿತಾ ಹಂಚಿಕೊಳ್ಳಿ. ಇದಕ್ಕಾಗಿ ಮುಖ್ಯ ಪುಟದ ಕೆಳಗಿರುವ ಕಮೆಂಟ್ಸ್ ಸ್ಥಳವನ್ನು ಬಳಸಿಕೊಳ್ಳಿ.


ಚರ್ಮದ ಕಾಂತಿ ಹೆಚ್ಚಿಸುತ್ತೆ ಮೊಟ್ಟೆಯ ಸಿಪ್ಪೆ…!
  17-07-2019 11:36AM IST    /     No Comments    /     Posted In: Beauty , Latest News
ಮೊಟ್ಟೆಯನ್ನು ಆಮ್ಲೇಟ್ ಮಾಡಿದ ಮೇಲೆ ಅದರ ಸಿಪ್ಪೆಯನ್ನು ಕಸದ ಬುಟ್ಟಿಗೆ ಎಸೆಯುತ್ತೇವೆ. ಆದರೆ ಇನ್ನು ಮುಂದೆ ಹಾಗೆ ಮಾಡಬೇಡಿ. ಯಾಕೆಂದರೆ ಮೊಟ್ಟೆಯ ಸಿಪ್ಪೆಯಿಂದ ಸೌಂದರ್ಯವನ್ನು ಹೆಚ್ಚಿಸಿಕೊಳ್ಳಬಹುದು.
ಹೌದು, ಮೊಟ್ಟೆಯ ಸಿಪ್ಪೆಯಲ್ಲಿ 750-800 ಮಿ.ಗ್ರಾಂ. ಕ್ಯಾಲ್ಸಿಯಂ ಇದೆ. ಇದು ತ್ವಚೆಯ ಸತ್ತ ಕೋಶಗಳನ್ನು ತೆಗೆದು ನಯವಾದ ಚರ್ಮ ಬರುವಂತೆ ಮಾಡುತ್ತದೆ. ಹಾಗೇ ಕಲೆ ಹಾಗೂ ಬಿಸಿಲಿನ ಸುಟ್ಟ ಕಲೆಗಳನ್ನು ತೆಗೆದು ಚರ್ಮದ ಕಾಂತಿ ವೃದ್ಧಿಸುತ್ತದೆ.
ಮಿಶ್ರಣ ತಯಾರಿಸುವುದು ಹೇಗೆ…?
2 ಮೊಟ್ಟೆಯ ಸಿಪ್ಪೆಯನ್ನು ಹುಡಿ ಮಾಡಿ ಮತ್ತು ಇದಕ್ಕೆ ಒಂದು ಅರ್ಧ ಪಿಂಗಾಣಿಯಷ್ಟು ಆಪಲ್ ಸೀಡರ್ ವಿನೇಗರ್ ಹಾಕಿ. ಐದು ದಿನಗಳ ಕಾಲ ಹಾಗೆ ನೆನೆಯಲು ಬಿಡಿ.
ನಂತರ ಒಂದು ಹತ್ತಿ ಉಂಡೆಯನ್ನು ಇದರಲ್ಲಿ ಅದ್ದಿಕೊಳ್ಳಿ ಮತ್ತು ಅದನ್ನು ತ್ವಚೆಗೆ ಹಚ್ಚಿಕೊಳ್ಳಿ. ಕೆಲವು ನಿಮಿಷ ಕಾಲ ಹಾಗೆ ಬಿಡಿ ಬಳಿಕ ತೊಳೆಯಿರಿ. ಹೀಗೆ ವಾರದಲ್ಲಿ 2 ಸಲ ಮಾಡಿ. ಇದು ನೆರಿಗೆ ಮತ್ತು ಗೆರೆ ಮೂಡುವುದನ್ನು ತಡೆಯುತ್ತದೆ. ಅಲ್ಲದೇ ಕಪ್ಪು ಕಲೆ ನಿವಾರಣೆ ಮಾಡುತ್ತದೆ.


ಪಂದ್ಯ ಸೋತರೂ ಬುದ್ಧಿ ಬಂದಿಲ್ವಾ ಎಂದು ಕ್ರಿಕೆಟಿಗರಿಗೆ ನೆಟ್ಟಿಗರ ‘ತರಾಟೆ’
  28-05-2019 8:22AM IST    /     No Comments    /     Posted In: Latest News , Sports
ಮೇ 30ರಿಂದ ವಿಶ್ವಕಪ್ ಕ್ರಿಕೆಟ್ ಆರಂಭವಾಗಲಿದ್ದು, ಈಗಾಗಲೇ ಇಂಗ್ಲೆಂಡ್ ಗೆ ತೆರಳಿರುವ ಟೀಮ್ ಇಂಡಿಯಾ ಆಟಗಾರರು ನ್ಯೂಜಿಲೆಂಡ್ ವಿರುದ್ಧದ ಮೊದಲ ಅಭ್ಯಾಸ ಪಂದ್ಯದಲ್ಲಿ ಪರಾಭವಗೊಂಡಿದ್ದಾರೆ.
ಈ ಪಂದ್ಯದ ಬಳಿಕ ರೋಹಿತ್ ಶರ್ಮಾ, ಯಜುವೇಂದ್ರ ಚಾಹಲ್, ಕೇದಾರ್ ಜಾಧವ್, ಶಿಖರ್ ಧವನ್ ಹಾಗೂ ಕುಲದೀಪ್ ಲಂಡನ್ ಸುತ್ತಲು ಹೋಗಿದ್ದು, ಸ್ಟ್ರೀಟ್ ಒಂದರಲ್ಲಿ ಫೋಟೋಗೆ ಪೋಸ್ ನೀಡಿದ್ದಾರೆ.
ಈ ಫೋಟೋವನ್ನು ಯಜುವೇಂದ್ರ ಚಾಹಲ್ ತಮ್ಮ ಇನ್ಸ್ಟಾಗ್ರಾಂ ಖಾತೆಯಲ್ಲಿ ಹಂಚಿಕೊಂಡಿದ್ದು, ಇದನ್ನು ನೋಡಿದ ಕ್ರಿಕೆಟ್ ಪ್ರೇಮಿಗಳು ಆಕ್ರೋಶಗೊಂಡಿದ್ದಾರೆ. ಮೊದಲ ಪಂದ್ಯದಲ್ಲಿ ಸೋತರೂ ನಿಮಗೆ ಇನ್ನೂ ಬುದ್ಧಿ ಬಂದಿಲ್ವಾ ಎಂದು ಪ್ರಶ್ನಿಸಿರುವ ನೆಟ್ಟಿಗರು, ಹೋಗಿ ಅಭ್ಯಾಸ ಮಾಡಿ ಎಂದು ಬುದ್ಧಿ ಹೇಳಿದ್ದಾರೆ.


ಮುಖದ ಸೌಂದರ್ಯ ಹೆಚ್ಚಿಸುವ ಪುದೀನಾ ಪೇಸ್ ಪ್ಯಾಕ್
July 19, 2019
Facebook Twitter Google+ LinkedIn StumbleUpon Tumblr Pinterest Reddit VKontakte Odnoklassniki Pocket WhatsApp
ಆಹಾರದ ರುಚಿಯನ್ನು ಹೆಚ್ಚಿಸುವ ಪುದೀನಾ ಎಲೆಯಿಂದ ಚರ್ಮಕ್ಕೆ ತಾಜಾತನ ದೊರೆಯುತ್ತದೆ. ಪುದೀನಾ ಫೇಸ್ ಪ್ಯಾಕ್ ಮೂಲಕ ಕಾಂತಿಯುತ ತ್ವಚೆಯನ್ನು ಪಡೆಯಬಹುದು.
ಪುದೀನಾ ಹಾಗೂ ಮುಲ್ತಾನಿ ಮಿಟ್ಟಿಯನ್ನು ಸಮ ಪ್ರಮಾಣದಲ್ಲಿ ಮಿಕ್ಸ್ ಮಾಡಿ ನೀರಿನಲ್ಲಿ ಬೆರೆಸಿ.ನಂತರ ಮೊಡವೆಗಳ ಮೇಲೆ ಹಚ್ಚಿ. ಒಣಗಿದ ನಂತರ ಮುಖ ತೊಳೆಯಬೇಕು.
ಈ ಫೇಸ್ ಪ್ಯಾಕನ್ನು ಆಗಾಗ ಹಾಕಿಕೊಳ್ಳಬಹುದು. ಆದರೆ ಹೆಚ್ಚು ಹೊತ್ತು ಬಿಡಬಾರದು. ನೆನಪಿಡಿ, ಹೀಟ್ ಬಾಡಿ ಹೊಂದಿರುವವರಿಗೆ ಇದು ಹೊಂದುವುದಿಲ್ಲ. ಹೀಟ್ ಬಾಡಿ ಇರುವವರು ಇದನ್ನು  ಬಳಸದೆ ಇರುವುದು ಉತ್ತಮ.
ಇದರ ಜೊತೆಗೆ ಕೂದಲಿನ ಆರೋಗ್ಯಕ್ಕೂ ಸಹಕಾರಿ. ಅದರಿಂದ ತಯಾರಿಸಿದ ಹೇರ್ ಪ್ಯಾಕ್ ನಿಂದ ತಲೆಹೊಟ್ಟಿನ ಸಮಸ್ಯೆಯಿಂದ ಮುಕ್ತಿ ಪಡೆಯಬಹುದು. ಅದು ಕೂಡಾ ತುಂಬಾ ಸುಲಭ.
ಒಂದು ಚಮಚ ರುಬ್ಬಿದ ಪುದೀನಾ ಪೇಸ್ಟ್ ಅನ್ನು ಅರ್ಧ ಕಪ್ ಮೊಸರಿನಲ್ಲಿ ಮಿಶ್ರಣ ಮಾಡಬೇಕು. ನಂತರ ತಲೆ ಬುರುಡೆಗೆ ಹಚ್ಚಬೇಕು. ಹತ್ತು ನಿಮಿಷದ ನಂತರ ತೊಳೆಯಿರಿ. ಹದಿನೈದು ದಿನಕ್ಕೊಮ್ಮೆ ಈ ಅಭ್ಯಾಸ ರೂಢಿಸಿಕೊಂಡಲ್ಲಿ ಹೊಟ್ಟಿನ ಸಮಸ್ಯೆಗೆ ಗುಡ್ ಬಾಯ್ ಹೇಳಬಹುದು.
#mint #mintreceipes #mintjuice #mintfacepack #mintfoods #mintimages #mintplant #pudinafacepack #pudinaimages #pudinahealthytips


ಹಸಿ ಅಥವಾ ಅರೆ ಬೇಯಿಸಿದ ಮೊಟ್ಟೆ ಸೇವನೆಯ ಆರೋಗ್ಯಕ್ಕೆ ಅಪಾಯಕಾರಿಯಂತೆ!
Wellness
|
Updated: Monday, April 29, 2019, 12:40 [IST]
ಮೊಟ್ಟೆ ಆರೋಗ್ಯಕ್ಕೆ ತುಂಬಾ ಒಳ್ಳೆಯದು ಮತ್ತು ಇದರಲ್ಲಿ ಇರುವಷ್ಟು ಪೋಷಕಾಂಶಗಳು ಬೇರೆ ಯಾವುದೇ ಆಹಾರದಲ್ಲೂ ಲಭ್ಯವಾಗುವುದಿಲ್ಲ ಎಂದು ಹೇಳಲಾಗುತ್ತದೆ. ದಿನಕ್ಕೊಂದು ಮೊಟ್ಟೆ ಸೇವನೆ ಮಾಡಿದರೆ ಅದು ಆರೋಗ್ಯ ಕಾಪಾಡುವುದು ಎನ್ನುವ ಮಾತಿದೆ. ಅದರಲ್ಲೂ ಹಸಿ ಮೊಟ್ಟೆ ಸೇವಿಸಿದರೆ ಆರೋಗ್ಯವು ಉತ್ತಮವಾಗಿರುವುದು ಎಂದು ಹೇಳಲಾಗುತ್ತದೆ. ಇದರಿಂದ ಹೆಚ್ಚಿನ ಜನರು ಹಸಿ ಮೊಟ್ಟೆಯಲ್ಲಿ ಹಾಲಿಗೆ ಹಾಕಿಕೊಂಡು ಕುಡಿಯುವರು.
ಕೆಲವು ಮಂದಿ ಅರ್ಧ ಬೇಯಿಸಿದ ಮೊಟ್ಟೆಯನ್ನು ತಿನ್ನುವುದನ್ನು ತುಂಬಾ ಇಷ್ಟಪಡುವರು. ಹಸಿ ಮೊಟ್ಟೆಯ ಬಿಳಿ ಭಾಗವವನ್ನು ಕ್ರೀಮ್ ಕೇಕ್ ಮತ್ತು ಮಯೋನಿಸ್ ಗೆ ಹಾಕಲಾಗುತ್ತದೆ. ಈ ಲೇಖನದಲ್ಲಿ ಹಸಿ ಮೊಟ್ಟೆಯಲ್ಲಿ ಇರುವಂತಹ ಕೆಲವೊಂದು ಬ್ಯಾಕ್ಟೀರಿಯಾಗಳು ಆಹಾರ ವಿಷವಾಗಲು ಯಾವ ರೀತಿ ಕಾರಣವಾಗುವುದು ಎಂದು ನಾವು ನಿಮಗೆ ಹೇಳಲಿದ್ದೇವೆ. ಇದರಿಂದ ಹಸಿ ಮೊಟ್ಟೆ ಸೇವನೆ ಸಂಪೂರ್ಣವಾಗಿ ತ್ಯಜಿಸಬೇಕು ಎನ್ನುವ ಪ್ರಶ್ನೆ ಬರಬಹುದು. ಇದನ್ನು ನೀವು ಓದುತ್ತಾ ಸಾಗಿ...
ಹಸಿ ಮೊಟ್ಟೆ ಸೇವಿಸುವ ಬಹುದೊಡ್ಡ ಅಪಾಯ
ಹಸಿ ಮೊಟ್ಟೆಯಲ್ಲಿ ಕೂಡ ಬೇಯಿಸಿದ ಮೊಟ್ಟೆಯಷ್ಟೇ ಪೋಷಕಾಂಶಗಳು ಸಿಗುವುದು. ಆದರೆ ಬೇಯಿಸಿದ ಮೊಟ್ಟೆಯಲ್ಲಿ ಸಾಲ್ಮೊನೆಲ್ಲಾ ಎನ್ನುವ ಹಾನಿಕಾರಕ ಬ್ಯಾಕ್ಟೀರಿಯಾದ ಅಪಾಯವು ಇರುವುದಿಲ್ಲ. ಹಸಿ ಅಥವಾ ಅರೆ ಬೇಯಿಸಿದ ಮೊಟ್ಟೆಯಲ್ಲಿ ಸಾಲ್ಮೊನೆಲ್ಲಾ ಬ್ಯಾಕ್ಟೀರಿಯಾದ ಅಪಾಯವು ಹೆಚ್ಚಾಗಿರುವುದು. ಯಾಕೆಂದರೆ ಈ ಮೊಟ್ಟೆ ಇಟ್ಟಿರುವಂತಹ ಕೋಳಿಗೆ ಈ ಬ್ಯಾಕ್ಟೀರಿಯಾದ ಸೋಂಕು ತಗುಲಿರಬಹುದು ಅಥವಾ ತುಂಬಾ ಅಸ್ವಚ್ಛವಾಗಿರುವ ಜಾಗದಲ್ಲಿ ಮೊಟ್ಟೆಯನ್ನು ಇಟ್ಟಿರಬಹುದು. ಆದರೆ ಮೊಟ್ಟೆ ಬೇಯಿಸುವ ಕಾರಣದಿಂದಾಗಿ ಎಲ್ಲಾ ರೀತಿಯ ಬ್ಯಾಕ್ಟೀರಿಯಾವು ಕೊಲ್ಲಲ್ಪಡುವುದು. ಸಾಲ್ಮೊನೆಲ್ಲಾ ತುಂಬಾ ಅಪಾಯಕಾರಿ ಮತ್ತು ಆಹಾರ ವಿಷವಾಗಲು, ಹೊಟ್ಟೆಯ ಸಮಸ್ಯೆ, ಭೇದಿ, ಹೊಟ್ಟೆ ಸೆಳೆತ ಮತ್ತು ಜ್ವರಕ್ಕೆ ಕಾರಣವಾಗಬಹುದು.
ಹಸಿ ಮೊಟ್ಟೆಯಲ್ಲಿ ಇರುವ ಪೋಷಕಾಂಶ ಮೌಲ್ಯಗಳು
ಒಂದು ದೊಡ್ಡ ಮೊಟ್ಟೆಯಲ್ಲಿ ಇರುವ ಪೋಷಕಾಂಶ ಮೌಲ್ಯಗಳು
*ಕ್ಯಾಲರಿ: ಹಸಿ ಮೊಟ್ಟೆಯಲ್ಲಿ 72 ಮತ್ತು ಬೇಯಿಸಿದ ಮೊಟ್ಟೆಯಲ್ಲಿ 84 ಇರುವುದು.
*ಪ್ರೋಟೀನ್: ಹಸಿ ಮೊಟ್ಟೆಯಲ್ಲಿ 6 ಗ್ರಾಂ ಮತ್ತು ಬೇಯಿಸಿದ ಮೊಟ್ಟೆಯಲ್ಲಿ 6.4 ಗ್ರಾಂ. ಇರುವುದು.
*ಕೊಬ್ಬು: ಹಸಿ ಮೊಟ್ಟೆಯಲ್ಲಿ 5 ಗ್ರಾಂ ಮತ್ತು ಬೇಯಿಸಿದ ಮೊಟ್ಟೆಯಲ್ಲಿ 5.4 ಗ್ರಾಂ ಇದೆ.
*ಪೋಸ್ಪರಸ್: ಆರ್ ಡಿಐಯ ಶೇ.10ರಷ್ಟಿದೆ.
*ಸೆಲೆನಿಯಂ: ಆರ್ ಡಿಐಯ ಶೇ.23ರಷ್ಟಿದೆ.
*ಫಾಲಟೆ: ಆರ್ ಡಿಐಯ ಶೇ.6ರಷ್ಟಿದೆ.
*ವಿಟಮಿನ್ ಎ: ಆರ್ ಡಿಐಯ ಶೇ. 5ರಷ್ಟಿದೆ.
*ವಿಟಮಿನ್ ಬಿ2(ರಿಬೊಫ್ಲಾವಿನ್): ಆರ್ ಡಿಐಯ ಶೇ.14ರಷ್ಟಿದೆ.
Most Read: ದಿನಕ್ಕೊಂದು ಮೊಟ್ಟೆ ತಿನ್ನುವವರು ಓದಲೇಬೇಕಾದ ಲೇಖನವಿದು...
ಬಯೋಟಿನ್ ಹೀರುವಿಕೆ ತಡೆಯುವುದು
ಹಸಿ ಮೊಟ್ಟೆ ಸೇವನೆಯು ಬಯೋಟಿನ್ ಕೊರತೆಗೆ ಸಂಬಂಧಿಸಿದ್ದಾಗಿದೆ. ಬಯೊಟಿನ್(ನೀರು ಹೀರುವ ವಿಟಮಿನ್ ಬಿ) ಮತ್ತು ಹಸಿ ಮೊಟ್ಟೆಯ ಬಿಳಿ ಭಾಗದಲ್ಲಿ ಪ್ರೋಟೀನ್ ಅವಿಡಿನ್ ಇದೆ. ಬಯೋಟಿನ್ ನ್ನು ಅವಿಡಿನ್ ಬಂಧಿಸುವುದು ಮತ್ತು ಜೀರ್ಣಕ್ರಿಯೆ ವ್ಯವಸ್ಥೆಯು ಬಯೋಟಿನ್ ಹೀರಿಕೊಳ್ಳದಂತೆ ತಡೆಯುವುದು. ಮೊಟ್ಟೆ ಬೇಯಿಸುವ ಪರಿಣಾಂ ಇದು ಅವಿಡಿನ್ ನ ಬಂಧಿಸುವ ಕಾರ್ಯವನ್ನು ಧ್ವಂಸ ಮಾಡುವುದು. ಅದಾಗ್ಯೂ, ಅತಿಯಾಗಿ ಹಸಿ ಮೊಟ್ಟೆಯನ್ನು ಸೇವಿಸಿದರೆ ಮಾತ್ರ ಆಗ ಕೊರತೆ ಕಂಡುಬರುವುದು.
ಹಸಿ ಮೊಟ್ಟೆಯಲ್ಲಿ ಹೆಚ್ಚಿನ ಪೋಷಕಾಂಶಗಳು ಇದೆ
ಅತಿಯಾಗಿ ಬೇಯಿಸಿದ ಮೊಟ್ಟೆಗಳಲ್ಲಿ ಗ್ಲೈಕೋಟಾಕ್ಸಿನ್ ಗಳು ಎನ್ನುವ ಅಂಶವು ಇರುವುದು. ಇದು ಮಧುಮೇಹ ಮತ್ತು ಇತರ ಕೆಲವೊಂದು ದೀರ್ಘಕಾಲಿಕ ಕಾಯಿಲೆಗಳ ಸಮಸ್ಯೆಯನ್ನು ಹೆಚ್ಚು ಮಾಡುವುದು. ಗ್ಲೈಕೋಟಾಕ್ಸಿನ್ ಗಳು ಆಹಾರವನ್ನು ಅತಿಯಾಗಿ ಬೇಯಸಿದ ಪರಿಣಾಮ ಅಥವಾ ಹೆಚ್ಚು ಉಷ್ಣತೆಯಲ್ಲಿ ಬೇಯಿಸಿದರೆ ಕಂಡುಬರುವುದು. ಇದರಿಂದ ಹಸಿ ಮೊಟ್ಟೆಯಲ್ಲಿ ಯಾವುದೇ ಗ್ಲೈಕೋಟಾಕ್ಸಿನ್ ಗಳು ಇರುವುದಿಲ್ಲ. ಗ್ಲೈಕೋಟಾಕ್ಸಿನ್ ಗಳು ಇಲ್ಲದೆ ಇರುವ ಪರಿಣಾಂ ಹಸಿ ಮೊಟ್ಟೆ ತುಂಬಾ ಆರೋಗ್ಯಕಾರಿ. ಇದು ಬೇಯಿಸಿದ ಮೊಟ್ಟೆಗಿಂತ ಹೆಚ್ಚು ಪೋಷಕಾಂಶಗಳನ್ನು ಇಟ್ಟುಕೊಳ್ಳುವುದು. ಕಡಿಮೆ ಉಷ್ಣತೆಯಲ್ಲಿ ಮೊಟ್ಟೆ ಬೇಯಿಸುವುದು ಒಳ್ಳೆಯ ವಿಧಾನ.
Most Read:ಬ್ರೇಕ್ ಫಾಸ್ಟ್‌ಗೆ ಮೊಟ್ಟೆ ಹಾಗೂ ಹಾಲು ಆರೋಗ್ಯಕ್ಕೆ ಒಳ್ಳೆಯದೇ?
ಅಪಾಯ ಕಡಿಮೆ ಮಾಡುವುದು ಹೇಗೆ
ಹಸಿ ಮೊಟ್ಟೆ ಸೇವನೆ ಮಾಡುವಾಗ ಸೋಂಕಿನ ಅಪಾಯವನ್ನು ಕಡಿಮೆ ಮಾಡಬಹುದಾಗಿದೆ. ಆದರೆ ಇದನ್ನು ಕಡಿಮೆ ಮಾಡಲು ಕೆಲವೊಂದು ಸರಳ ವಿಧಾನಗಳು ಇವೆ.
ಅವಧಿ ಮೀರಿದ ಮೊಟ್ಟೆಗಳನ್ನು ಯಾವತ್ತೂ ಖರೀದಿಸಬೇಡಿ.
ಕೊಳಕು ಮತ್ತು ಒಡೆದಿರುವ ಮೊಟ್ಟೆ ಬಳಸಬೇಡಿ.
ಅಪಾಯ ಕಡಿಮೆ ಮಾಡಲು ಪ್ರಿಡ್ಜ್‌ನಲ್ಲಿ ಮೊಟ್ಟೆಗಳನ್ನು ಇಡಿ.
ನಿರ್ಣಯ
ಮಕ್ಕಳು, ವಯೋವೃದ್ಧರು ಮತ್ತು ಗರ್ಭಿಣಿ ಮಹಿಳೆಯರು ಹಸಿ ಮೊಟ್ಟೆ ಸೇವನೆ ಮಾಡುವುದನ್ನು ಕಡೆಗಣಿಸಬೇಕು. ಹಸಿ ಮೊಟ್ಟೆಯು ಶೇ.100ರಷ್ಟು ಸುರಕ್ಷಿತವಲ್ಲ ಎಂದು ಯಾರೂ ಹೇಳುವಂತಿಲ್ಲ. ಹಸಿ ಮೊಟ್ಟೆಯು ಬ್ಯಾಕ್ಟೀರಿಯಾದಿಂದ ಕಲುಷಿತವಾಗಿರುವಂತಹ ಸಾಧ್ಯತೆಯು ಇರುವುದು. ಶಿತಲೀಕರಿಸಲ್ಪಟ್ಟಿರುವ ಮೊಟ್ಟೆ ಖರೀದಿ ಮಾಡುವುದರಿಂದ ಈ ಅಪಾಯ ತಪ್ಪಿಸಬಹುದು.


ಎಲೆಕ್ಷನ್ ಎಫೆಕ್ಟ್ ಸ್ಯಾಂಡಲ್‌ವುಡ್ ಲೆಕ್ಕಾಚಾರವೇನು?
Team Udayavani,  Mar 13, 2019, 6:04 AM IST
ಅ
ಅ
ಅ
ಒಂದೆಡೆ ಲೋಕಸಭಾ ಚುನಾವಣೆಗೆ ಮುಹೂರ್ತ ಫಿಕ್ಸ್ ಆಗಿದೆ. ಎಂದಿನಂತೆ ಈ ಬಾರಿಯೂ ಕೊಂಚ ಹೆಚ್ಚಾಗಿಯೇ ಎಲ್ಲರ ಚಿತ್ತ ಎಲೆಕ್ಷನ್‌ನತ್ತ ನೆಟ್ಟಿದೆ. ದಿಲ್ಲಿಯ ಗದ್ದುಗೆ ಯಾರು ಏರಲಿದ್ದಾರೆ ಎಂಬ ಲೆಕ್ಕಾಚಾರ ಕೂಡ ಜೋರಾಗಿಯೇ ನಡೆಯುತ್ತಿದೆ. ರಾಜಕೀಯ ಪಕ್ಷಗಳು, ಜನನಾಯಕರು ಮತ ಬೇಟೆಗೆ ಮೈಕೊಡವಿ ನಿಂತಿದ್ದಾರೆ. ಜನ ಸಾಮಾನ್ಯರ ನಿರೀಕ್ಷೆ, ಆಕ್ರೋಶ, ಆವೇಶ ಇವುಗಳ ನಡುವೆ ರಾಜಕೀಯ ಪಕ್ಷಗಳ ಆರೋಪ – ಪ್ರತ್ಯಾರೋಪ, ಸಾಧನೆ, ವೇದನೆ, ರೋಧನೆ, ಸಮಾವೇಶ ಎಲ್ಲಾ ಸೇರಿ ಬೇಸಿಗೆಯ ಕಾವನ್ನು ಇನ್ನಷ್ಟು ಹೆಚ್ಚಿಸಿರುವುದಂತೂ ಸುಳ್ಳಲ್ಲ.
ಇನ್ನು ಪ್ರತ್ಯಕ್ಷವಾಗಿಯೋ, ಪರೋಕ್ಷವಾಗಿಯೋ ಈ ಸಾರ್ವತ್ರಿಕ ಚುನಾವಣೆ ಎಲ್ಲಾ ಕ್ಷೇತ್ರಗಳ ಮೇಲೂ ಒಂದಷ್ಟು ಪರಿಣಾಮ ಬೀರಿರುವುದರಿಂದ, ವಿವಿಧ ಕ್ಷೇತ್ರಗಳ ಗಣ್ಯರು ತಮ್ಮ ಒಲವಿರುವ ಪಕ್ಷಗಳು, ಅಭ್ಯಾರ್ಥಿಗಳ ಪರವಾಗಿ ನಿಧಾನವಾಗಿ ಬ್ಯಾಟಿಂಗ್ ಶುರು ಮಾಡಿದ್ದಾರೆ. ಹಾಗೆಯೇ ಚಿತ್ರರಂಗ ಕೂಡ ಈ ಎಲೆಕ್ಷನ್ “ಸೈಡ್ ಎಫೆಕ್ಟ್’ನಿಂದ ಹೊರತಾಗಿಲ್ಲ. ಕಳೆದ ಬಾರಿಗೆ ಹೋಲಿಸಿದರೆ, ಚಿತ್ರರಂಗದಲ್ಲಿ ಈ ಬಾರಿ “ಎಲೆಕ್ಷನ್ ಇಂಪ್ಯಾಕ್ಟ್’ ಜೋರಾಗಿಯೇ ಇದೆ.
ಒಂದೆಡೆ ಏಪ್ರಿಲ್-ಮೇ ತಿಂಗಳಿನಲ್ಲಿ ಚುನಾವಣಾ ಕಾವು, ಮತ್ತೊಂದೆಡೆ ಬಿಸಿಲ ಧಗೆ, ಸಾಲು ಸಾಲು ಪರೀಕ್ಷೆಗಳು, ರಿಲೀಸ್‌ಗೆ ರೆಡಿಯಾಗಿರುವ ಪರಭಾಷಾ ಚಿತ್ರಗಳು, ಸ್ಟಾರ್‌ಗಳ ಎಲೆಕ್ಷನ್ ಕ್ಯಾಂಪೇನ್, ಇವೆಲ್ಲದರ ನಡುವೆ ಮಾರ್ಚ್ ಕೊನೆಯಿಂದ ಮೇ ಕೊನೆಯೊಳಗೆ ಪ್ರೇಕ್ಷಕರ ಮುಂದೆ ಹೋಗಬೇಕು ಎಂದು ಕಾದು ಕುಳಿತ ಸಾಲು ಸಾಲು ಚಿತ್ರಗಳು. ಬಿಡುವಿಲ್ಲದೆ ಚಿತ್ರೀಕರಣದಲ್ಲಿ, ಪೋಸ್ಟ್ ಪ್ರೊಡಕ್ಷನ್ ಕೆಲಸಗಳಲ್ಲಿ ಬ್ಯುಸಿಯಾದ ಚಿತ್ರಗಳು, ತಾರೆಯರ ಪ್ರಮೋಷನ್ ಹೀಗೆ ಸ್ಯಾಂಡಲ್‌ವುಡ್‌ನ‌ಲ್ಲಿ ಸದ್ಯದ ಈ ಎರಡು ತಿಂಗಳ ಪರಿಸ್ಥಿತಿಯ ಕುರಿತಾದ ಒಂದು ಸಂಕ್ಷಿಪ್ತ ರೌಂಡಪ್ ಸಿನಿಪ್ರಿಯರ ಮುಂದೆ…
ಕನ್ನಡದ ಬಿಗ್ ಬಜೆಟ್ ಮತ್ತು ಬಿಗ್ ಸ್ಟಾರ್ ಚಿತ್ರಗಳಾದ ಪುನೀತ್ ರಾಜಕುಮಾರ್ ಅಭಿನಯದ “ನಟ ಸಾರ್ವಭೌಮ’, ಚಾಲೆಂಜಿಂಗ್ ಸ್ಟಾರ್ ದರ್ಶನ್ ಅಭಿನಯದ “ಯಜಮಾನ’ ಚಿತ್ರಗಳು ಬಿಡುಗಡೆಯಾಗಲಿ ಎಂದು ಕಾಯುತ್ತಿದ್ದ ಅನೇಕ ಹೊಸಬರ ಚಿತ್ರಗಳು ಈ ವಾರ, ಮುಂದಿನವಾರ ಎನ್ನುತ್ತ ತಮ್ಮ ಬಿಡುಗಡೆಯನ್ನು ಮುಂದೂಡುತ್ತಲೇ ಬರುತ್ತಿವೆ. ಕಳೆದ ಎರಡು ತಿಂಗಳಿನಿಂದ ಬರೋಬ್ಬರಿ ಮೂವತ್ತಕ್ಕೂ ಹೆಚ್ಚಿನ ಚಿತ್ರಗಳು ತಮ್ಮ ಬಿಡುಗಡೆಯನ್ನು ಮುಂದೂಡಿವೆ.
ಇನ್ನೆರಡು ತಿಂಗಳಿನಲ್ಲಿ ಈ ಚಿತ್ರಗಳ ಸಂಖ್ಯೆ ಅರ್ಧ ಶತಕ ದಾಟಿದರೂ ಅಚ್ಚರಿಯಿಲ್ಲ! ಹೀಗಾಗಿ ಮುಂದಿನ ಮಾರ್ಚ್ ಅಂತ್ಯದಿಂದ ಮೇ ಅಂತ್ಯದವರೆಗೆ ಬಹುತೇಕ ಈ ತೆರೆಗೆ ಬರಲು ತಯಾರಿ ನಡೆಸುತ್ತಿದ್ದು, ಈ ಎರಡು-ಮೂರು ತಿಂಗಳಲ್ಲಿ ಕನಿಷ್ಟ ವಾರಕ್ಕೆ ಏಳೆಂಟು ಚಿತ್ರಗಳು ಬಿಡುಗಡೆಯಾಗಬಹುದು ಎಂಬುದು ಗಾಂಧಿನಗರದ ಲೆಕ್ಕಾಚಾರ. ಹಾಗೇನಾದರೂ ಆದ್ರೆ ಕಳೆದ ವರ್ಷದಂತೆ ಈ ವರ್ಷ ಕೂಡ ಗಾಂಧಿನಗರದಲ್ಲಿ ಮತ್ತೂಮ್ಮೆ ಟ್ರಾಫಿಕ್ ಜಾಮ್ ಆಗಿ ಅನೇಕ ಚಿತ್ರಗಳು ಹೈರಾಣಾಗುವುದರಲ್ಲಿ ಅನುಮಾನವೇ ಇಲ್ಲ.
ನಿರ್ಮಾಪಕ ಜಯಣ್ಣ ಕೂಡಾ ತಮ್ಮ ನಿರ್ಮಾಣದಲ್ಲಿ ಮೂಡಿಬರುತ್ತಿರುವ, ಶಿವರಾಜಕುಮಾರ್ ಅಭಿನಯದ “ರುಸ್ತುಂ’, “ದಾರಿ ತಪ್ಪಿದ ಮಗ’ ಚಿತ್ರವನ್ನು ಜಯಣ್ಣ ಎಲೆಕ್ಷನ್ ಮುಗಿದ ಬಳಿಕ ಬಿಡುಗಡೆ ಮಾಡಲು ಪ್ಲಾನ್ ಮಾಡಿಕೊಂಡಿದ್ದಾರೆ. ಈ ಬಗ್ಗೆ ಮಾತನಾಡುವ ಮತ್ತೂಬ್ಬ ಹಿರಿಯ ನಿರ್ಮಾಪಕ ಮತ್ತು ವಿತರಕ ಎಂ.ಎನ್ ಕುಮಾರ್, “ಎಲೆಕ್ಷನ್ ಇರಲಿ ಅಥವಾ ಬೇರ್ಯಾವುದೇ ಸಂದರ್ಭವಿರಲಿ, ಪ್ರತಿವಾರ ಐದಾರು ಸಿನಿಮಾಗಳು ರಿಲೀಸ್ ಆಗುತ್ತಿದ್ದರೆ, ಅದರಿಂದ ಯಾವ ನಿರ್ಮಾಪಕರಿಗೂ, ವಿತರಕರಿಗೂ ಲಾಭವಾಗುವುದಿಲ್ಲ.
ಇದರಿಂದ ಒಳ್ಳೆಯ ಸಿನಿಮಾಗಳು ಕೂಡ ಸೋಲುತ್ತವೆ. ಇದರ ಬಗ್ಗೆ ಚಿತ್ರೋದ್ಯಮವೇ ಒಂದು ಪರಿಹಾರ ಮಾರ್ಗವನ್ನು ಕಂಡುಕೊಳ್ಳಬೇಕು’ ಎಂಬ ಸಲಹೆಯನ್ನು ಮುಂದಿಡುತ್ತಾರೆ. ಇನ್ನು ಎಲೆಕ್ಷನ್, ಪರೀಕ್ಷೆಗಳು, ಐಪಿಎಲ್ ಎಲ್ಲವೂ ಒಟ್ಟಿಗೆ ಬಂದಿರುವುದರಿಂದ ನಿರ್ದೇಶಕ ರಿಷಭ್ ಶೆಟ್ಟಿ ತಮ್ಮ “ಕಥಾ ಸಂಗಮ’ ಚಿತ್ರದ ಬಿಡುಗಡೆಯನ್ನು ಸುಮಾರು ಎರಡು ತಿಂಗಳು ಪೋಸ್ಟ್ ಪೋನ್ ಮಾಡಿಕೊಂಡಿದ್ದಾರೆ. ಇವೆಲ್ಲದರ ನಡುವೆ ಯೋಗರಾಜ್ ಭಟ್ ನಿರ್ದೇಶನದ “ಪಂಚತಂತ್ರ’, ಶಿವರಾಜಕುಮಾರ್ ಅಭಿನಯದ “ಕವಚ’,
ರಕ್ಷಿತ್ ಶೆಟ್ಟಿ ಅಭಿನಯದ “ಅವನೇ ಶ್ರೀಮನ್ನಾರಾಯಣ’, ಪುನೀತ್ ರಾಜಕುಮಾರ್ ನಿರ್ಮಾಣದ “ಕವಲುದಾರಿ’, ಕಿಚ್ಚ ಸುದೀಪ್ ಅಭಿನಯದ “ಪೈಲ್ವಾನ್’, ಅಂಬರೀಶ್ ಪುತ್ರ ಅಭಿಷೇಕ್ ಅಭಿನಯದ “ಅಮರ್’, ಹೀಗೆ ಒಂದಷ್ಟು ನಿರೀಕ್ಷೆ ಮೂಡಿಸಿ ಸದ್ದು ಮಾಡುತ್ತಿರುವ ಚಿತ್ರಗಳು ಇದೇ ಸಮಯದಲ್ಲಿ ತೆರೆಗೆ ಬರಲು ಸಿದ್ಧತೆ ಮಾಡಿಕೊಳ್ಳುತ್ತಿವೆ. ಒಟ್ಟಾರೆ ಎಲೆಕ್ಷನ್ ಜೊತೆ ಜೊತೆಗೆ ಹಲವು ವಿಷಯಗಳು ಚಂದನವನದಲ್ಲಿ ತಾಪಮಾನ ಏರಿಕೆಗೆ ಕಾರಣವಾಗಿದ್ದು, ಈ ಬಿಸಿಯಲ್ಲಿ ಯಾರು ಬೇಯುತ್ತಾರೋ ಕಾದು ನೋಡಬೇಕು.
ಒಂದು ಸಿನಿಮಾವನ್ನ ಗೆಲ್ಲಿಸುವುದು ಅಥವಾ ಬೀಳಿಸುವುದು ಎರಡೂ ಮಧ್ಯಮ ವರ್ಗದ ಜನರ ಕೈಯಲ್ಲಿರುತ್ತದೆ. ಅದರಲ್ಲೂ ಪಾಲಿಟಿಕ್ಸ್ ಅನ್ನೋದು ಇಂದು ಮಧ್ಯಮ ವರ್ಗದ ಮನೆ ಮನೆಗಳಿಗೂ ತಲುಪುತ್ತಿರುವುದರಿಂದ, ಎಲೆಕ್ಷನ್ ಮುಗಿಯುವವರೆಗೂ ಅದರ ಹವಾ, ಅಬ್ಬರ ಇದ್ದೇ ಇರುತ್ತದೆ. ಸುಮಾರು ನಾಲ್ಕು ದಶಕಗಳಿಂದ ಕನ್ನಡ ಚಿತ್ರರಂಗವನ್ನು ನೋಡುತ್ತಿದ್ದೇನೆ. ಪ್ರತಿಬಾರಿಯೂ ಎಲೆಕ್ಷನ್ ಅಬ್ಬರ ಜೋರಾಗುತ್ತಲೇ ಇದೆ. ಅದ್ರಲ್ಲೂ ಸಾಮಾನ್ಯವಾಗಿ ಫೆಬ್ರವರಿಯಿಂದ ಏಪ್ರಿಲ್‌ವರೆಗೂ ಚಿತ್ರೋದ್ಯಮದ ವ್ಯವಹಾರ, ವಹಿವಾಟು ಎಲ್ಲವೂ ಕುಂಠಿತವಾಗಿರುತ್ತದೆ. ಮಕ್ಕಳ ಎಕ್ಸಾಂ, ಅಡ್ಮಿಷನ್ಸ್, ಬೇಸಿಗೆ, ಬರಗಾಲ ಹೀಗೆ ಮಧ್ಯಮ ವರ್ಗದ ಜನರ ಬೇರೆ ಬೇರೆ ವಿಷಯಗಳು ಚಿತ್ರರಂಗದ ಮೇಲೆ ಪರಿಣಾಮ ಬೀರುತ್ತಿರುತ್ತವೆ. ಅದ್ರಲ್ಲೂ ಈ ಸಮಯದಲ್ಲಿ ಎಲೆಕ್ಷನ್ಸ್ ಬಂದರಂತೂ ಹೇಳ್ಳೋದೆ ಬೇಡ. ಎಲೆಕ್ಷನ್ಸ್ ಮುಗಿದು ರಿಸೆಲ್ಟ್ ಬರುವವರೆಗೂ ಬಹುತೇಕರು ಅದೇ ಗುಂಗಿನಲ್ಲಿರುತ್ತಾರೆ. ಹಾಗಾಗಿ, ನಾನು ಕಂಡಂತೆ ಈ ವೇಳೆ ರಿಲೀಸ್ ಆದ ಸಿನಿಮಾಗಳು ಗೆದ್ದ, ಜನರನ್ನು ರೀಚ್ ಆದ ಉದಾಹರಣೆಗಳು ತುಂಬಾ ವಿರಳ.
-ಲಹರಿ ವೇಲು.
ನಾನು ಗಮನಿಸಿದಂತೆ ಪ್ರತಿವರ್ಷ ಮಾರ್ಚ್‌ನಿಂದ ಜೂನ್‌ವರೆಗೂ ಸಿನಿಮಾ ರಿಲೀಸ್‌ಗೆ ರಾಂಗ್ ಟೈಮ್. ಅದ್ರಲ್ಲೂ ಈ ವರ್ಷ ಅದೇ ಟೈಮ್‌ನಲ್ಲಿ ಎಲೆಕ್ಷನ್ಸ್, ಎಕ್ಸಾಂಸ್, ಕ್ರಿಕೆಟ್ ಹೀಗೆ ಬೇರೆ ಬೇರೆ ಇರೋದ್ರಿಂದ್ರ ಸಿನಿಮಾಗಳ ರಿಲೀಸ್, ಪ್ರೊಡಕ್ಷನ್ಸ್, ಪ್ರಮೋಷನ್ಸ್ ಎಲ್ಲದರ ಮೇಲೂ ಎಫೆಕ್ಟ್ ಆಗುತ್ತದೆ. ಸಿನಿಮಾಗಳು ಪ್ರತಿವಾರ ರಿಲೀಸ್ ಆಗುತ್ತಿರುತ್ತವೆ. ಆದ್ರೆ ಈ ಥರ ಎಲೆಕ್ಷನ್ ಐದು ವರ್ಷಕ್ಕೊಮ್ಮೆ ಬರೋದ್ರಿಂದ ಸಹಜವಾಗಿಯೇ ಜನರ ಗಮನ ಆ ಕಡೆಗೆ ಜಾಸ್ತಿ ಇರುತ್ತೆ.
-ರಿಷಭ್ ಶೆಟ್ಟಿ
ಎಲೆಕ್ಷನ್ ಅಂದ ಮೇಲೆ ಸಿನಿಮಾಗಳ ಮೇಲೂ ಒಂದು ತಿಂಗಳು ಅದರ ಎಫೆಕ್ಟ್ ಇದ್ದೇ ಇರುತ್ತೆ. ನಾನು ಕಂಡಂತೆ, ಸಾಮಾನ್ಯವಾಗಿ ಈ ಟೈಮ್‌ನಲ್ಲಿ ಸಿನಿಮಾಗಳು ರಿಲೀಸ್ ಆಗೋದು ಕಡಿಮೆ. ಆದ್ರೆ ಕೆಲವೊಮ್ಮೆ ಸಿನಿಮಾಗಳು ಜಾಸ್ತಿ ಸಂಖ್ಯೆಯಲ್ಲಿದ್ದಾಗ, ಏನೂ ಮಾಡೋದಕ್ಕಾಗಲ್ಲ. ನಿರ್ಮಾಪಕರು, ವಿತರಕರು ಥಿಯೇಟರ್‌ಗಳು ಸಿಗುವ ಸಮಯ ನೋಡಿಕೊಂಡು ಬಿಡುಗಡೆ ಮಾಡಬೇಕಾಗುತ್ತದೆ. ಅದರಲ್ಲೂ ಹೊಸಬರ ಸಿನಿಮಾಗಳು ಒಂದೇ ಸಮಯಕ್ಕೆ ಥಿಯೇಟರ್‌ಗೆ ಬರೋದ್ರಿಂದ ಒಂದಷ್ಟು ಕ್ರೌಡ್ ಆದ್ರೂ ಆಗಬಹುದು.
-ಜಯಣ್ಣ, ನಿರ್ಮಾಪಕ, ವಿತರಕ
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.


#Gomonster Samsung M30s: ಹೊಸ ಸ್ಮಾರ್ಟ್‌ಫೋನ್ ನ ವಿಶೇಷತೆಗಳೇನು ನೋಡಿ! WATCH LIVE TV
ಹರಿಣಗಳ ವಿರುದ್ಧ ಐತಿಹಾಸಿಕ ಸರಣಿ ಗೆಲುವಿನ ಹೊಸ್ತಿಲಲ್ಲಿ ಲಂಕಾ
ದಕ್ಷಿಣ ಆಫ್ರಿಕಾ ನೆಲದಲ್ಲಿ ಚೊಚ್ಚಲ ಹಾಗೂ ಐತಿಹಾಸಿಕ ಟೆಸ್ಟ್ ಸರಣಿ ಗೆಲುವು ದಾಖಲಿಸಲು ಶ್ರೀಲಂಕಾಗಿನ್ನು ಎಂಟು ವಿಕೆಟ್ ಬಾಕಿ ಉಳಿದಿರುವಂತೆಯೇ ಕೇವಲ 137 ರನ್ ಗಳಿಸಬೇಕಾದ ಅವಶ್ಯಕತೆಯಿದೆ.
ವಿಜಯ ಕರ್ನಾಟಕ | Updated:
Feb 23, 2019, 11:46AM IST
ಪೋರ್ಟ್ ಎಲಿಜಬೆತ್: ಕಳೆದ ಕೆಲವು ವರ್ಷಗಳಿಂದ ತೀರಾ ಕಳಪೆ ಮಟ್ಟದ ಪ್ರದರ್ಶನ ನೀಡುತ್ತಿರುವ ಶ್ರೀಲಂಕಾ ಕ್ರಿಕೆಟ್ ತಂಡ ಏಕಾಏಕಿ ಕ್ರಾಂತಿಕಾರಿ ಬದಲಾವಣೆಗಳನ್ನು ಕಂಡಿದೆ. ಅಷ್ಟೇ ಯಾಕೆ ದಕ್ಷಿಣ ಆಫ್ರಿಕಾ ನೆಲದಲ್ಲಿ ಚೊಚ್ಚಲ ಹಾಗೂ ಐತಿಹಾಸಿಕ ಟೆಸ್ಟ್ ಸರಣಿ ಗೆಲುವಿನತ್ತ ದಾಪುಗಾಲನ್ನಿಟ್ಟಿದೆ.
ಅನೇಕ ನಾಯಕತ್ವ ಬದಲಾವಣೆಗಳು ಕಂಡ ಶ್ರೀಲಂಕಾ ಕೊನೆಗೂ ಆರಂಭಿಕ ದಿಮುತ್ ಕರುಣಾರತ್ನೆಗೆ ಕಪ್ತಾನಗಿರಿ ವಹಿಸಿತ್ತು. ಪರಿಣಾಮ ಮೊದಲ ಟೆಸ್ಟ್ ಪಂದ್ಯದಲ್ಲಿ ಒಂದು ವಿಕೆಟ್ ಅಂತರದ ರೋಚಕ ಗೆಲುವಿನ ಬಳಿಕ ದಾಖಲೆ ನಿರ್ಮಿಸಿದ ಲಂಕನ್ ಪಡೆಯೀಗ ದ್ವಿತೀಯ ಪಂದ್ಯದಲ್ಲೂ ಗೆಲುವಿನ ಅಂಚಿಗೆ ತಲುಪಿದೆ.
Sri Lanka finish Day two on 60/2, need 137 runs to win. Kusal M (10*) at the crease with Oshada Fernando (17*)… https://t.co/cOt8AySoq1
— Sri Lanka Cricket (@OfficialSLC) 1550849847000
ಪೋರ್ಟ್ ಎಲಿಜಬೆತ್‌ನಲ್ಲಿ ನಡೆಯುತ್ತಿರುವ ದ್ವಿತೀಯ ಪಂದ್ಯದಲ್ಲಿ ಗೆಲುವಿಗಾಗಿ 197 ರನ್ ಹಿಂಬಾಲಿಸುತ್ತಿರುವ ಲಂಕನ್ ಪಡೆ ದ್ವಿತೀಯ ದಿನದಂತ್ಯಕ್ಕೆ ಎರಡು ವಿಕೆಟ್ ನಷ್ಟಕ್ಕೆ 60 ರನ್ ಗಳಿಸಿದೆ. ಅಲ್ಲದೆ ಇನ್ನು ಎಂಟು ವಿಕೆಟುಗಳು ಬಾಕಿ ಉಳಿದಿರುವಂತೆಯೇ ಐತಿಹಾಸಿಕ ಗೆಲುವಿಗಾಗಿ 137 ರನ್ ಗಳಿಸಬೇಕಾದ ಅವಶ್ಯಕತೆಯಿದೆ.
ಆದರೆ ಘಾತಕ ದಾಳಿಯನ್ನು ಹೊಂದಿರುವ ದಕ್ಷಿಣ ಆಫ್ರಿಕಾ ವಿರುದ್ಧ ಗೆಲ್ಲುವುದು ಅಷ್ಟು ಸುಲಭದ ಮಾತಲ್ಲ. ನಾಯಕ ದಿಮುತ್ (19) ಜತೆಗೆ ಲಹಿರು ತಿರಿಮಣ್ಣೆ (10) ಈಗಾಗಲೇ ಪೆವಿಲಿಯನ್ ಸೇರಿಕೊಂಡಿದ್ದಾರೆ. ಕುಸಾಲ್ ಮೆಂಡಿಸ್ (10*) ಜತೆ ಒಶಾಡ ಫೆರ್ನಾಂಡೊ (17*) ಕ್ರೀಸಿನಲ್ಲಿದ್ದಾರೆ.
South Africa bowled out for 128 (44.3 Ovs) Suranga Lakmal bagged 4/39 while Dhananjaya with 3/36, Rajitha with 2/2… https://t.co/baxNOM3bqd
— Sri Lanka Cricket (@OfficialSLC) 1550844880000
ಈ ಮೊದಲು ಸುರಂಗ ಲಕ್ಮಲ್ (39ಕ್ಕೆ 4 ವಿಕೆಟ್) ಹಾಗೂ ಧನಂಜಯ ಡಿ ಸಿಲ್ವ (36ಕ್ಕೆ 3 ವಿಕೆಟ್) ಮಾರಕ ದಾಳಿಗೆ ಸಿಲುಕಿದ ಆತಿಥೇಯ ಹರಿಣಗಳ ಪಡೆಯು ನಾಯಕ ಫಾಫ್ ಡು ಪ್ಲೆಸ್ಸಿಸ್ ಅಜೇಯ ಅರ್ಧಶತಕದ (50*) ಹೊರತಾಗಿಯೂ ಕೇವಲ 128 ರನ್‌ಗಳಿಗೆ ಸರ್ವಪತನವನ್ನು ಕಂಡಿತ್ತು.
ಇದಕ್ಕೂ ಮೊದಲು ದಕ್ಷಿಣ ಆಫ್ರಿಕಾದ 222 ರನ್‌ಗಳಿಗೆ (ಡಿ ಕಾಕ್ 86, ಏಡೆನ್ ಮಾಕ್ರಂ 60) ಉತ್ತರವಾಗಿ ಶ್ರೀಲಂಕಾ ಪ್ರಥಮ ಇನ್ನಿಂಗ್ಸ್‌ನಲ್ಲಿ 154 (ನಿರೋಶ ಡಿಕ್‌ವೆಲ್ಲ 42) ರನ್‌ಗಳಿಗೆ ಆಲೌಟ್ ಆಗಿತ್ತು. ಈ ಮೂಲಕ ಎದುರಾಳಿಗಳಿಗೆ 68 ರನ್‌ಗಳ ಮಹತ್ವದ ಮುನ್ನಡೆ ಬಿಟ್ಟುಕೊಟ್ಟಿತ್ತು. ದಕ್ಷಿಣ ಆಫ್ರಿಕಾ ಪರ ಕಗಿಸೋ ರಬಾಡ ನಾಲ್ಕು ಹಾಗೂ ಡ್ಯುನ್ನೆ ಒಲಿವರ್ ಮೂರು ವಿಕೆಟುಗಳನ್ನು ಕಬಳಿಸಿದ್ದರು.
Day 2: 3rd Session: South Africa SA 222 & 101/6 lead by 169 runs. #SAvSL https://t.co/pifnDfIVvw
— Sri Lanka Cricket (@OfficialSLC) 1550841524000
ಒಟ್ಟಿನಲ್ಲಿ ಮೊದಲ ಪಂದ್ಯದಲ್ಲಿ ಅಜೇಯ ಶತಕೋತ್ತರ ಶತಕ ಬಾರಿಸಿದ ಕುಸಾಲ್ ಪರೇರಾ ಮಗದೊಮ್ಮೆ ಜಾದೂ ಮೆರೆದ್ದಲ್ಲಿ ಅಥವಾ ಇತರೆ ಯಾವ ಬ್ಯಾಟ್ಸ್‌ಮನ್ ಸ್ವಲ್ಪ ಮಟ್ಟಿನ ಹೋರಾಟ ಮನೋಭಾವ ತೋರಿದರೂ ಹರಿಣಗಳ ನಾಡಲ್ಲಿ ಲಂಕನ್ ಪಡೆ ಇತಿಹಾಸ ಬರೆಯಲಿದೆ ಎಂಬುದರಲ್ಲಿ ಸಂಶಯವೇ ಇಲ್ಲ. ಇದರೊಂದಿಗೆ ದಕ್ಷಿಣ ಆಫ್ರಿಕಾ ನೆಲದಲ್ಲಿ ಟೆಸ್ಟ್ ಸರಣಿ ಗೆಲುವು ದಾಖಲಿಸಿದ ಮೊದಲ ಏಷ್ಯನ್ ತಂಡವೆಂಬ ಕೀರ್ತಿಗೆ ಪಾತ್ರವಾಗಲಿದೆ.


Chennai, First Published 20, Aug 2019, 9:37 AM IST
Highlights
ಪ್ರೊ ಕಬಡ್ಡಿ ಟೂರ್ನಿಯ 49ನೇ ಪಂದ್ಯದಲ್ಲಿ ಯು ಮುಂಬಾ ತಂಡವನ್ನು ಮಣಿಸಿ ಹರಿಯಾಣ ಸ್ಟೀಲರ್ಸ್ ತಂಡವು ಅಂಕಪಟ್ಟಿಯಲ್ಲಿ ಮೇಲೇರಿದೆ. ಇನ್ನೊಂದು ಪಂದ್ಯದಲ್ಲಿ ಜೈಪುರ ಪಿಂಕ್ ಪ್ಯಾಂಥರ್ಸ್ ತಂಡವು ಯು.ಪಿ ಯೋಧಗೆ ಶರಣಾಗಿದೆ. ಈ ಕುರಿತಾದ ವರದಿ ಇಲ್ಲಿದೆ ನೋಡಿ...
ಚೆನ್ನೈ(ಆ.20): ತಾರಾ ರೈಡರ್ ವಿಕಾಸ್ ಕಂಡೋಲ ಭರ್ಜರಿ ರೈಡಿಂಗ್ ನೆರವಿನಿಂದ ಹರ್ಯಾಣ ಸ್ಟೀಲರ್ಸ್ ಸೋಮವಾರದ ಮೊದಲ ಪಂದ್ಯದಲ್ಲಿ ಯು ಮುಂಬಾ ವಿರುದ್ಧ 30-27 ಅಂಕಗಳಲ್ಲಿ ಗೆಲುವು ಸಾಧಿಸಿತು. ಈ ಗೆಲುವಿನೊಂದಿಗೆ ಹರ್ಯಾಣ ಅಂಕಪಟ್ಟಿಯಲ್ಲಿ 5ನೇ ಸ್ಥಾನಕ್ಕೇರಿದೆ.
ಪ್ರೊ ಕಬಡ್ಡಿ 2019: 7ನೇ ಆವೃತ್ತಿ ವೇಳಾಪಟ್ಟಿ ಪ್ರಕಟ!
ಪ್ರೊ ಕಬಡ್ಡಿ 7ನೇ ಆವೃತ್ತಿಯ 49ನೇ ಪಂದ್ಯದ ಮೊದಲಾರ್ಧದಲ್ಲಿ ಹರ್ಯಾಣ ಉತ್ತಮ ಪ್ರದರ್ಶನ ನೀಡಿತು. ಅದ್ಭುತ ಪ್ರದರ್ಶನ ಮುಂದುವರಿಸಿದ ವಿಕಾಸ್ ಆವೃತ್ತಿಯಲ್ಲಿ 50ನೇ ರೈಡ್ ಅಂಕ ಸಂಪಾದಿಸಿದರು. ತಂಡದ ಡಿಫೆಂಡರ್‌ಗಳು ವಿಕಾಸ್‌ಗೆ ಸೂಕ್ತ ಬೆಂಬಲ ಒದಗಿಸಿದ್ದರಿಂದ ಮೊದಲಾರ್ಧದ ಮುಕ್ತಾಯಕ್ಕೆ ಹರ್ಯಾಣ 16-8ರ ಮುನ್ನಡೆ ಪಡೆಯಿತು. ದ್ವಿತೀಯಾರ್ಧಲ್ಲೂ ಮುನ್ನಡೆ ಕಾಯ್ದುಕೊಂಡ ಹರ್ಯಾಣ, ಈ ಆವೃತ್ತಿಯಲ್ಲಿ 5ನೇ ಗೆಲುವು ದಾಖಲಿಸಿತು.
PKL7: ದಬಾಂಗ್ ದಿಲ್ಲಿ vs ಬೆಂಗಾಲ್ ವಾರಿಯರ್ಸ್ ನಡುವಿನ ಪಂದ್ಯ ರೋಚಕ ಟೈ!
ಯೋಧಾಗೆ ಶರಣಾದ ಪ್ಯಾಂಥರ್ಸ್
ಸೋಮವಾರ ನಡೆದ 2ನೇ ಪಂದ್ಯದಲ್ಲಿ ಜೈಪುರ ಪಿಂಕ್ ಪ್ಯಾಂಥರ್ಸ್ ವಿರುದ್ಧ ಯು.ಪಿ.ಯೋಧಾ 31-24 ಅಂಕಗಳಲ್ಲಿ ಗೆಲುವು ಸಾಧಿಸಿತು. ಈ ಆವೃತ್ತಿಯಲ್ಲಿ ಯೋಧಾಗಿದು 3ನೇ ಗೆಲುವಾದರೆ, ಅಂಕಪಟ್ಟಿಯಲ್ಲಿ ಅಗ್ರಸ್ಥಾನದಲ್ಲಿರುವ ಜೈಪುರಕ್ಕೆ 2ನೇ ಸೋಲಾಗಿದೆ. ಯುವ ರೈಡರ್ ಸುರೀಂದರ್ ಗಿಲ್ 7 ರೈಡಿಂಗ್ ಅಂಕ ಗಳಿಸಿ ಯೋಧಾ ಗೆಲುವಿನಲ್ಲಿ ಪ್ರಮುಖ ಪಾತ್ರ ವಹಿಸಿದರು. ಯುವ ಡಿಫೆಂಡರ್ ಸುಮಿತ್ 4 ಟ್ಯಾಕಲ್ ಅಂಕ ಪಡೆದರು. ಜೈಪುರ ನಾಯಕ ದೀಪಕ್ ಹೂಡಾ 9 ಅಂಕ ಕಲೆಹಾಕಿದರೂ ತಂಡವನ್ನು ಗೆಲ್ಲಿಸಲು ಸಾಧ್ಯವಾಗಲಿಲ್ಲ.
Last Updated 20, Aug 2019, 9:37 AM IST


ರಾಮ್ ಚರಣ್ ತೇಜಾ ಬಗ್ಗೆ ಪತ್ನಿ ಹೇಳಿದ ಸಿಕ್ರೇಟ್
Highlights
ಬಾಲಿವುಡ್'ನ ಮಸಲ್ ಮ್ಯಾನ್ ಸಲ್ಮಾನ್ ಖಾನ್'ಗೆ ರಾಮ್ ಚರಣ್ ತೇಜಾರನ್ನು ಹೊಲಿಸಿರುವುದು ವಿಶೇಷ. ಸಲ್ಮಾನ್ ಖಾನ್  ಫಿಟ್ನೆಸ್ ಮತ್ತೆ ರಾಮ್ ಚರಣ್ ತೇಜಾ ಫಿಟ್ನೆಸ್ ಒಂದೇ ಸಮನಾಗಿದೆ ಎಂದು ರಾಮ್ ಚರಣ್ ತೇಜಾ ಪತ್ನಿ ಉಪಾಸನ ಹೇಳಿದ್ದಾಳೆ.
ಟಾಲಿವುಡ್'ನ ಮಾಸ್ ಅಂಡ್ ಕ್ಲಾಸ್ ಹೀರೋ ರಾಮ್ ಚರಣ್ ತೇಜಾ ಫಿಟ್ನೆಸ್ ಬಗ್ಗೆ ಪತ್ನಿ ಉಪಾಸನ ಹೊಗಳಿದ್ದಾಳೆ.
ಬಾಲಿವುಡ್'ನ ಮಸಲ್ ಮ್ಯಾನ್ ಸಲ್ಮಾನ್ ಖಾನ್'ಗೆ ರಾಮ್ ಚರಣ್ ತೇಜಾರನ್ನು ಹೊಲಿಸಿರುವುದು ವಿಶೇಷ. ಸಲ್ಮಾನ್ ಖಾನ್  ಫಿಟ್ನೆಸ್ ಮತ್ತೆ ರಾಮ್ ಚರಣ್ ತೇಜಾ ಫಿಟ್ನೆಸ್ ಒಂದೇ ಸಮನಾಗಿದೆ ಎಂದು ರಾಮ್ ಚರಣ್ ತೇಜಾ ಪತ್ನಿ ಉಪಾಸನ ಹೇಳಿದ್ದಾಳೆ.
ಸಲ್ಮಾನ್ ಖಾನ್ ಜೊತೆ ರಾಮ್ ಚರಣ್ ತೇಜಾ ಫೋಟೋ ಹಾಕಿ ಉಪಾಸನ ತಮ್ಮ ಟ್ಟಿಟರ್ ಖಾತೆಯಲ್ಲಿ ಬರೆದುಕೊಂಡಿದ್ದಾರೆ.
Last night was about appreciating each other's fabulous fitness routines!From Ram Charan to @BeingSalmanKhan to @MirzaSania & @humasqureshi pic.twitter.com/GidWddavc5
— Upasana Kamineni (@upasanakonidela) November 17, 2016
Last Updated 11, Apr 2018, 1:11 PM IST


ಏನಿದು ಮನುಕಾ ಜೇನು? ಪ್ರಯೋಜನಗಳು ಮತ್ತು ಅಡ್ಡ ಪರಿಣಾಮಗಳು
Wellness
|
Updated: Saturday, February 17, 2018, 12:19 [IST]
ನಿಸರ್ಗ ನೀಡಿರುವ ಅದ್ಭುತ ಆಹಾರ, ಔಷಧೀಯ ಸಾಮಾಗ್ರಿಗಳು ಒಂದು ಪ್ರದೇಶದಲ್ಲಿದ್ದು ಅದರ ಮಹತ್ವವನ್ನು ಸ್ಥಳೀಯರು ಮಾತ್ರವೇ ಕಂಡುಕೊಂಡಿರುತ್ತಾರೆ. ಯಾವಾಗ ಇದು ವಿಶ್ವದ ಎಲ್ಲಾ ಕಡೆ ಪರಿಚಯಿಸಲ್ಪಟ್ಟಿತೋ, ಎಲ್ಲರೂ ಆ ಬಗ್ಗೆಯೇ ಮಾತನಾಡತೊಡಗುತ್ತಾರೆ. ಇದೇ ನಿಟ್ಟಿನಲ್ಲಿ ಇಂದು ಹೆಚ್ಚಿನವರ ಗಮನ ಸೆಳೆಯುತ್ತಿರುವ ಒಂದು ನೈಸರ್ಗಿಕ ಅದ್ಭುತ ಆಹಾರವೆಂದರೆ ಮನುಕಾ ಜೇನು. ಏನುದು ಮನುಕಾ ಜೇನು? ಏಕಾಗಿ ಜನರು ಇದರ ಬಗ್ಗೆ ಇಷ್ಟೊಂದು ಹೆಚ್ಚಾಗಿ ಆಕರ್ಷಿತರಾಗುತ್ತಿದ್ದಾರೆ? ಬನ್ನಿ, ಈ ಪ್ರಶ್ನೆಗಳಿಗೆ ಇಂದಿನ ಲೇಖನದಲ್ಲಿ ಉತ್ತರವನ್ನು ಪಡೆಯೋಣ.
ಏನುದು ಮನುಕಾ ಜೇನು?
ಇದು ನ್ಯೂಜಿಲ್ಯಾಂಡ್ ದೇಶದಲ್ಲಿ ಕಂಡುಬರುವ ಜೇನಾಗಿದ್ದು ಇದರಲ್ಲಿ ಅದ್ಭುತ ಔಷಧೀಯ ಗುಣಗಳಿವೆ ಹಾಗೂ ಕೇವಲ ನ್ಯೂಜಿಲ್ಯಾಂಡ್ ನ ಕಾಡುಗಳಲ್ಲಿರುವ ಜೇನ್ನೊಣಗಳು ಇಲ್ಲಿನ ಮನುಕಾ ಎಂಬ ಪೊದೆಯ ಹೂವುಗಳ ಮಕರಂದವನ್ನು ಹೀರಿ ಜೇನುಗೂಡಿನಲ್ಲಿ ಸಂಗ್ರಹಿಸುತ್ತವೆ. ಈ ಪ್ರದೇಶದ ಹೊರಗೆಲ್ಲೂ ಈ ಜೇನು ಕಂಡುಬರದಿರುವುದೇ ಈ ಜೇನಿಗೆ ಲಭಿಸಿರುವ ಮಹತ್ವವಾಗಿದೆ.
ಆದರೆ ಇದು ಜಗತ್ತಿನ ಈ ಭಾಗದಲ್ಲಿ ಮಾತ್ರವೇ ದೊರಕುತ್ತದೆ ಎಂಬುದಕ್ಕೆ ಇದು ಪ್ರಖ್ಯಾತಿ ಪಡೆದಿಲ್ಲ, ಬದಲಿಗೆ ಈ ಜೇನಿನಲ್ಲಿರುವ ಯು ಎಮ್. ಎಫ್. (Unique Manuka Factor (UMF) ಅಥವಾ ಜೇನಿನ ಗುಣಮಟ್ಟವನ್ನು ಪರಿಗಣಿಸುವ ಎಂಬ ಗುಣಾಂಕದಲ್ಲಿ ಅತ್ಯಧಿಕ ಅಂಕಗಳನ್ನು ಪಡೆದಿದ್ದು ವೈದ್ಯಕೀಯ ಗುಣುಗಳಿಗಾಗಿ 5 ರಿಂದ 20 ಅಂಶಗಳನ್ನು ಹೊಂದಿದೆ....
ವಿಶಿಷ್ಟ ಮನುಕಾ ಅಂಶ (Unique Manuka Factor)
ಜೇನಿನ ಗುಣಮಟ್ಟವನ್ನು ಅಳೆಯುವಾಗ ಒಂದು ನಿರ್ದಿಷ್ಟ ಸಮಯದಲ್ಲಿ ಸಂಗ್ರಹಿಸಿದ ಜೇನನ್ನು ಪರಿಗಣಿಸಲಾಗುತ್ತದೆ ಹಾಗೂ ಜೇನಿನಲ್ಲಿರುವ ಮೂರು ಪ್ರಮುಖ ಪೋಷಕಾಂಶಗಳ ಸಾಂದ್ರತೆಯ ಮೂಲಕ ಜೇನಿನ ಗುಣಮಟ್ಟವನ್ನು ಅಳೆಯಲಾಗುತ್ತದೆ. ಅವೆಂದರೆ DHA (Dihydroxyacetone), ಲೆಪ್ಟಿಸ್ಪೆರಿನ್ ಹಾಗೂ ಮೀಥೈಲ್ ಗ್ಲೈಯೋಕ್ಸಾಲ್ ಎಂಬ ಮೂರು ಪೋಷಕಾಂಶಗಳು ಜೇನಿನಲ್ಲಿ ಎಷ್ಟು ಪ್ರಮಾಣದಲ್ಲಿದೆ ಎಂಬ ಅಂಶ ಜೇನು ಎಷ್ಟು ಉಪಯುಕ್ತ ಎಂಬುದನ್ನು ಸೂಚಿಸುತ್ತವೆ. ಇವುಗಳಲ್ಲಿರುವ ಬ್ಯಾಕ್ಟೀರಿಯಾ ನಿವಾರಕ ಗುಣವೇ ಇವುಗಳ ಶಕ್ತಿಯಾಗಿದೆ. ಆದ್ದರಿಂದ ಈ ಮೂರೂ ಪೋಷಕಾಂಶಗಳು ಎಷ್ಟು ಹೆಚ್ಚಿರುತ್ತವೆಯೋ ಅಷ್ಟೂ ಜೇನು ಉತ್ತಮ ಎಂದು ಪರಿಗಣಿಸಬಹುದು. ಮನುಕಾ ಜೇನಿನಲ್ಲಿ ಈ ಅಂಶ 12ಕ್ಕೂ ಹೆಚ್ಚು ಇದ್ದು ವಿಶ್ವದ ಜೇನುಗಳಲ್ಲಿಯೇ ಗರಿಷ್ಟವಾಗಿರುವುದು ಈ ಜೇನಿಗೆ ಸಿಕ್ಕಿರುವ ಜನಪ್ರಿಯತೆಗೆ ಕಾರಣವಾಗಿದೆ. ಈ ಜೇನಿನ ಔಷಧೀಯ ಗುಣಗಳಿಂದಾಗಿ ಗಾಯಗಳನ್ನು ಶೀಘ್ರವಾಗಿ ಗುಣಪಡಿಸುವ ಪಟ್ಟಿಗಳಲ್ಲಿ, ಹಾಸಿಗೆಯ ವ್ರಣ, ಸುಟ್ಟ ಗಾಯ ಹಾಗೂ ಸಾಮಾನ್ಯ ಗಾಯಗಳಿಗೆ ನೇರವಾಗಿ ಹಚ್ಚುವ ಮೂಲಕ ಶೀಘ್ರವಾಗಿ ಗುಣಪಡಿಸಲು ನೆರವಾಗುತ್ತದೆ.
ಗಾಯಗಳನ್ನು ಮತ್ತು ಸೋಂಕುಗಳನ್ನು ಮಾಗಿಸುವಲ್ಲಿ ಮನುಕಾ ಜೇನು ಏಕಿಷ್ಟು ಒಳ್ಳೆಯದು?
ಗಾಯ ಹಾಗೂ ಸೋಂಕುಗಳನ್ನು ಮಾಗಿಸಲು ಮನುಕಾ ಜೇನನ್ನು ಮುಲಾಮಿನಂತೆ ನೇರವಾಗಿ ಹಚ್ಚಿಕೊಂಡರೆ ಇವು ಶೀಘ್ರವಾಗಿ ಗುಣವಾಗುತ್ತವೆ. ಗಾಯದ ಮೇಲೆ ಮನುಕಾ ಜೇನನ್ನು ಹಚ್ಚಿಕೊಂಡಾಗ ಮೊದಲು ಇದು ಗಾಯದಿಂದ ಹೆಚ್ಚುವರಿ ನೀರು, ರಕ್ತದಲ್ಲಿರುವ ನೀರಿನ ಅಂಶವಾದ ಪ್ಲಾಸ್ಮಾ ಹಾಗೂ ಇಲ್ಲಿ ಸಂಗ್ರಹವಾಗಿದ್ದ ಧೂಳು ಕೊಳೆಗಳನ್ನು ಹೀರಿಕೊಳ್ಳುತ್ತದೆ. ಈ ಮೂಲಕ ಗಾಯಕ್ಕೆ ಎದುರಾಗುವ ಸೋಂಕಿನಿಂದ ರಕ್ಷಿಸುತ್ತದೆ. ಗಾಯ ಒಳಭಾಗದಿಂದ ಸೋಂಕುರಹಿತವಾದಾಗ ಇಲ್ಲಿ ಹೊಸ ಜೀವಕೋಶಗಳನ್ನು ಸೃಷ್ಟಿಸಲು ಸುಲಭವಾಗುವ ಕಾರಣ ಗಾಯಗಳು ಶೀಘ್ರವಾಗಿ ಮಾಗುತ್ತವೆ. ಅಲ್ಲದೇ, ಈ ಜೇನಿನ ಔಷಧೀಯ ಅಂಶದಲ್ಲಿರುವ ಪ್ರತಿಜೀವಕ ಗುಣಗಳು ಗಾಯದಲ್ಲಿರುವ ಬ್ಯಾಕ್ಟೀರಿಯಾಗಳನ್ನು ಕೊಂದು ಗಾಯಗಳನ್ನು ಶೀಘ್ರವಾಗಿ ಮಾಗಿಸಲು ನೆರವಾಗುತ್ತದೆ. ಅಲ್ಲದೇ ಗಾಯದಲ್ಲಿರುವ ಆಮ್ಲೀಯ-ಕ್ಷಾರೀಯ (ಪಿ ಎಚ್) ಮಟ್ಟವನ್ನು ಚರ್ಮದ ಮಟ್ಟದಲ್ಲಿರಿಸುತ್ತದೆ ಹಾಗೂ ಗಾಯ ಮಾಗತೊಡಗಿದ ಬಳಿಕ ಸತ್ತ ಜೀವಕೋಶಗಳನ್ನು ನಿವಾರಿಸಿ ಹೊಸ ಚರ್ಮ ಬೆಳೆಯಲು ನೆರವಾಗುತ್ತದೆ.
ಮನುಕಾ ಜೇನಿನ ಇತರ ಗುಣಗಳು
ಮಧುಮೇಹ, ಸುಟ್ಟಗಾಯಗಳು ಹಾಗೂ ಪಾದಗಳು ಊದಿಕೊಂಡು ವ್ರಣಗಳಾಗುವ arterial ulcer ಎಂಬ ಕಾಯಿಲೆಗೆ ಮನುಕಾ ಜೇನನ್ನು ಔಷಧದಂತೆ ವೈದ್ಯರು ಬಲುಕಾಲದಿಂದ ಬಳಸುತ್ತಾ ಬಂದಿದ್ದಾರೆ. ಇದರ ಚಿಕಿತ್ಸೆಗಳ ಪ್ರತಿಫಲ ಗುಣಾತ್ಮಕ ಹಾಗೂ ಭರವಸೆ ಮೂಡಿಸುವಂತಹದ್ದಾಗಿದೆ. ಅಷ್ಟೇ ಅಲ್ಲ, ಗಾಯಗಳನ್ನು ಗುಣಪಡಿಸಲು ಜೇನನ್ನು ಹಚ್ಚಿಕೊಂಡಾಗ contracting community-acquired MRSA ಅಥವಾ ಪ್ರತಿಜೀವಕ ಶಕ್ತಿಯನ್ನೇ ಕುಂದಿಸುವ ಸ್ಟ್ಯಾಫೈಲೋಕಾಕ್ಕಸ್ ಯೂರೆಯುಸ್ ಎಂಬ ಬ್ಯಾಕ್ಟೀರಿಯಾದ ಪ್ರಭಾವ ಆಗದಂತೆ ದೇಹವನ್ನು ರಕ್ಷಿಸುತ್ತದೆ.
ಮನುಕಾ ಜೇನಿನ ಇತರ ಗುಣಗಳು
ಒಂದು ವೇಳೆ ಜೇನು, ಪರಾಗ, ಜೇನ್ನೊಣಗಳಿಗೆ ಅಲರ್ಜಿ ಇದ್ದರೂ ಈ ಜೇನನ್ನು ಸೇವಿಸಬಹುದೇ ಒಂದು ವೇಳೆ ಜೇನ್ನೊಣಗಳ ಕಡಿತ ಅಥವಾ ಹೂವಿನ ಪರಾಗ ನಿಮಗೆ ಪ್ರಾಣಾಂತಿಕವಾಗುವಷ್ಟು ಅಲರ್ಜಿಕಾರಕವಾಗಿದ್ದರೆ ಈ ಜೇನಿನ ಬಳಕೆ ನಿಮಗೆ ಸಲ್ಲದು. ಯಾವುದೇ ಜೇನಿನಲ್ಲಿ ಹೂವಿನ ಮಕರಂದ ಅತಿ ಹೆಚ್ಚು ಸಾಂದ್ರೀಕೃತವಾಗಿದ್ದು ಇದರೊಂದಿಗೆ ಹೂವಿನ ಪರಾಗ ಹಾಗೂ ಜೇನಿನ ಜೊಲ್ಲು ಸಹಾ ಮಿಳಿತಗೊಂಡಿರುತ್ತದೆ. ಹಾಗಾಗಿ ಈ ವ್ಯಕ್ತಿಗಳಿಗೆ ಯಾವುದೇ ಜೇನು ಸಲ್ಲದು. ಇದರ ಹೊರತಾಗಿ ಸಾಮಾನ್ಯವಾದ ಯಾವುದೇ ಜೇನಿನ ಸೇವನೆಯಿಂದ ಏನೂ ತೊಂದರೆ ಇಲ್ಲವೆಂದಾದಲ್ಲಿ ಮನುಕಾ ಜೇನನ್ನೂ ಸುರಕ್ಷಿತವಾಗಿ ಸೇವಿಸಬಹುದು.
ಮನುಕಾ ಜೇನು ಎಲ್ಲಿ ಲಭ್ಯವಿದೆ?
ಇದು ನ್ಯೂಜಿಲ್ಯಾಂಡಿನಲ್ಲಿ ಮಾತ್ರವೇ ಸಿಗುವ ಜೇನಾದುದರಿಂದ ಇದನ್ನು ಕೇವಲ ಆನ್ಲೈನ್ ಮೂಲಕ ಖರೀದಿಸಬಹುದು. ಈ ಜೇನನ್ನು ಮಾರುವವರು UMF Honey Association ಎಂಬ ಅಂತಾರಾಷ್ಟ್ಟೀಯ ಸಂಸ್ಥೆಯಿಂದ ಅಧಿಕೃತವಾಗಿ ಪರಿಗಣಿಸಲ್ಪಟ್ಟಿರಬೇಕು. ಈ ಮೂಲಕ UMF ಮಟ್ಟ ಐದಕ್ಕೂ ಕಡಿಮೆ ಇರುವ ಕಳಪೆ ಜೇನನ್ನು ಕೊಳ್ಳುವುದರಿಂದ ತಪ್ಪಿಸಿಕೊಳ್ಳಬಹುದು.
ಈ ಜೇನಿನ ಸೇವನೆ ಹೇಗೆ?
ಇತರ ಯಾವುದೇ ಜೇನನ್ನು ಸೇವಿಸುವಂತೆಯೇ ಮನುಕಾ ಜೇನನ್ನೂ ಸೇವಿಸಬಹುದು. ಟೋಸ್ಟ್ ಮೇಲೆ ಸವರಿಕೊಂಡು, ಸಿಹಿ ಹಾಗೂ ಇತರ ಖಾದ್ಯಗಳಲ್ಲಿ ಸಕ್ಕರೆಯ ಬದಲು, ಒಂದು ಚಮಚದಷ್ಟು ಜೇನನ್ನು ನೇರವಾಗಿಯೂ ಸೇವಿಸಬಹುದು.
ಈ ಜೇನಿನ ಸೇವನೆ ಹೇಗೆ?
ನೆನಪಿಡಿ: ಸಾಮಾನ್ಯ ತಾಪಮಾನದಲ್ಲಿ ಈ ಜೇನು ಅತಿ ಹೆಚ್ಚು ಸ್ನಿಗ್ಧ ಹಾಗೂ ತರಿತರಿಯಾಗಿರುತ್ತದೆ. ಹಾಗಾಗಿ ಇದನ್ನು ಸವರಿಕೊಂಡಾಗ ಸಾಮಾನ್ಯ ಜೇನಿನಂತಿರದೇ ಗಾಢವಾದ ಕೆನೆಯಂತಿರುತ್ತದೆ.


Bengaluru, First Published 21, Sep 2018, 5:03 PM IST
Highlights
ಹಳ್ಳಿ ಹೈದ ಪ್ಯಾಟೆಗ್ ಬಂದ ಸೀಸನ್ 3 ರಿಯಾಲಿಟಿ  ಶೋ ಮತ್ತೆ ಶುರುವಾಗಲಿದೆ. ಈ ಹಿಂದಿನ ಎರಡೂ ಸೀಸನ್‌ಗಳು ಭಾರೀ ಮನ್ನಣೆ ಗಳಿಸಿತ್ತು. ಇದೀಗ ಮತ್ತೆ ಮನರಂಜನೆ ನೀಡಲು ಬರ್ತಾ ಇದೆ ಹಳ್ಳಿ ಹೈ ಪ್ಯಾಟೆಗ್ ಬಂದ ರಿಯಾಲಿಟಿ ಶೋ.
ಬೆಂಗಳೂರು (ಸೆ. 21): ಹಳ್ಳಿ ಹೈದ ಪ್ಯಾಟೆಗ್ ಬಂದ ಸೀಸನ್ 3 ರಿಯಾಲಿಟಿ  ಶೋ ಮತ್ತೆ ಶುರುವಾಗಲಿದೆ. ಇದೇ 23 ರಿಂದ ಸಂಜೆ 6 ಗಂಟೆಗೆ ಅದ್ದೂರಿ ಕಾರ್ಯಕ್ರಮದ ಮೂಲಕ ಹಳ್ಳಿ ಹೈದರನ್ನು ಬರ ಮಾಡಿಕೊಳ್ಳಲಾಗುವುದು.
ರಾಜ್ಯದ ಬೇರೆ ಬೇರೆ ಭಾಗದ ಹಳ್ಳಿಗಳಿಂದ ಸ್ಪರ್ಧಾಳುಗಳು ಇದರಲ್ಲಿ ಭಾಗವಹಿಸುತ್ತಿದ್ದಾರೆ. ಒಟ್ಟು 12 ಮಂದಿ ಸ್ಪರ್ಧಾಳುಗಳಿದ್ದಾರೆ.
ನಟಿ ಮಾಲಾಶ್ರೀ, ಹರಿಪ್ರಿಯಾ ಹಾಗೂ ಐಂದ್ರಿತಾ ರೇ ಹಳ್ಳಿ ಹೈದರನ್ನು ಇದೇ ಭಾನುವಾರ  ಸಂಜೆ 6 ಗಂಟೆಗೆ ಬರ ಮಾಡಿಕೊಳ್ಳಲಿದ್ದಾರೆ.
ಈಗಾಗಲೇ ಪ್ರೋಮೋವನ್ನು ಬಿಡಲಾಗಿದ್ದು ಇದು ಪ್ರೇಕ್ಷಕರ ಗಮನ ಸೆಳೆಯುವಂತಿದೆ. ಸೋಮವಾರದಿಂದ ಶುಕ್ರವಾರದವರೆಗೆ ಪ್ರತಿದಿನ ರಾತ್ರಿ 9 ಗಂಟೆಗೆ ಪ್ರಸಾರವಾಗಲಿದೆ. ಎಂದಿನಂತೆ ಅಕುಲ್ ಬಾಲಾಜಿ ನಿರೂಪಣೆ ಮಾಡಲಿದ್ದಾರೆ.


ರಣವೀರ್ ಲುಕ್‌ಗೆ ಕಪಿಲ್ ಬೌಲ್ಡ್!
ರಣವೀರ್ ಲುಕ್‌ಗೆ ಕಪಿಲ್ ಬೌಲ್ಡ್!
ಪ್ರಜಾವಾಣಿ ವಾರ್ತೆ
Published:
10 ಜುಲೈ 2019, 01:15  IST
Updated:
10 ಜುಲೈ 2019, 01:15  IST
ಅಕ್ಷರ ಗಾತ್ರ :
ಆ
ಆ
ಕ್ರಿಕೆಟಿಗ ಕಪಿಲ್ ದೇವ್ ಅವರ ಜೀವನ ಕಥೆಯಾಧಾರಿತ ಚಿತ್ರ ‘83’ನಲ್ಲಿ ರಣವೀರ್ ಸಿಂಗ್ ಹೇಗೆ ಕಾಣಬಹುದು ಎಂಬ ಕುತೂಹಲ ಅವರ ಅಭಿಮಾನಿಗಳಲ್ಲಿತ್ತು. ಈಗ ರಣವೀರ್ ತಮ್ಮ 34ನೇ ಹುಟ್ಟುಹಬ್ಬದ ಸಂದರ್ಭದಲ್ಲಿ ಆ ಚಿತ್ರದ ಫಸ್ಟ್‌ಲುಕ್ ಬಿಡುಗಡೆ ಮಾಡಿದ್ದು, ಇದರಲ್ಲಿ ಅವರು ಕಪಿಲ್ ದೇವ್ ಪಡಿಯಚ್ಚಿನಂತೆ ಕಾಣುತ್ತಿದ್ದಾರೆ, ಬಾಲಿವುಡ್ ನಟರು ಹಾಗೂ ಕ್ರಿಕೆಟಿಗರು ಫಸ್ಟ್‌ಲುಕ್‌ಗೆ ವಾಹ್ ಎಂದು ಉದ್ಗರಿಸಿದ್ದಾರೆ. ರಣವೀರ್ ಫಸ್ಟ್‌ಲುಕ್‌ಗೆ ಕಪಿಲ್ ಕೂಡ ಮೆಚ್ಚುಗೆ ವ್ಯಕ್ತಪಡಿಸಿದ್ದಾರೆ.
1983ರಲ್ಲಿ ಭಾರತಕ್ಕೆ ವಿಶ್ವಕಪ್ ತಂದುಕೊಟ್ಟ ಕಪಿಲ್ ದೇವ್ ಅವರ ನೇತೃತ್ವದ ಟೀಂ ಇಂಡಿಯಾದ ಕತೆ ಈ ಚಿತ್ರದ್ದು.
ಪೊದೆ ಮೀಸೆ, ವಿಭಿನ್ನ ಕೇಶವಿನ್ಯಾಸದ ರಣವೀರ್, ಬಿಳಿ ಜೆರ್ಸಿಯಲ್ಲಿ ಚೆಂಡನ್ನು ಸ್ಪಿನ್ ಮಾಡುವ ಫೋಟೊವನ್ನು ಹಂಚಿಕೊಂಡಿದ್ದು, ಇದರಲ್ಲಿ ಥೇಟ್ ಕಪಿಲ್‌ನಂತೆ ಕಾಣುತ್ತಿದ್ದಾರೆ. ‘ಈ ನನ್ನ ವಿಶೇಷ ದಿನದಂದು ಹರಿಯಾಣದ ಚಂಡಮಾರುತ ಕಪಿಲ್ ದೇವ್ ಅವರ ಕುರಿತಾದ ಚಿತ್ರದ ಫಸ್ಟ್‌ಲುಕ್ ಇಲ್ಲಿ ಪ್ರಕಟಿಸುತ್ತಿದ್ದೇನೆ’ ಎಂದು ಅಡಿಬರಹ ಬರೆದುಕೊಂಡಿದ್ದಾರೆ.
ಇದಕ್ಕೆ ಸಾವಿರಾರು ಅಭಿಮಾನಿಗಳು ಹಾಗೂ ಸ್ನೇಹಿತರು ಮೆಚ್ಚುಗೆ ವ್ಯಕ್ತಪಡಿಸಿದ್ದಾರೆ. ನಟ ಆಯುಷ್ಮಾನ್ ಖುರಾನ ‘ವಾಹ್ ವಾಹ್ ವಾಹ್’ ಎಂದು ಕಮೆಂಟ್ ಮಾಡಿದ್ದರೆ, ಕ್ರಿಕೆಟಿಗ ಶಿಖರ್ ಧವನ್ ‘ನೋಡಲು ಥೇಟ್ ಕಪಿಲ್‌ರಂತೆಯೇ ಕಾಣುತ್ತಿದ್ದೀರಾ’ ಎಂದಿದ್ದಾರೆ. ಧಡಕ್ ನಿರ್ದೇಶಕ ಶಶಾಂಕ್ ಖೇತನ್ ಅವರು ‘ಓಹ್, ಪಾತ್ರಗಳಿಗೆ ನೀವು ಜೀವ ತುಂಬಿ ಉಸಿರಾಡುತ್ತಿರಿ’ ಎಂದು ಹೊಗಳಿದ್ದಾರೆ.
ಈ ಚಿತ್ರದ ಪಾತ್ರ ತಯಾರಿಗಾಗಿ ರಣವೀರ್ 10ಕ್ಕೂ ಹೆಚ್ಚು ದಿನ ಕಪಿಲ್ ದೇವ್ ಮನೆಯಲ್ಲಿ ತಂಗಿದ್ದರಂತೆ. ಕಪಿಲ್ ಅವರ ದೆಹಲಿಯಲ್ಲಿನ ಮನೆಯಲ್ಲಿ ಉಳಿದು ಅವರ ಗುಣ,ಸ್ವಭಾವದ ಸೂಕ್ಷ್ಮ ವಿಷಯಗಳ ಬಗ್ಗೆಯೂ ತಿಳಿದುಕೊಂಡರಂತೆ. ಧರ್ಮಶಾಲಾದಲ್ಲಿ ಸ್ವತಃ ಕಪಿಲ್ ಅವರೇ ರಣವೀರ್ ಅವರಿಗೆ ಕ್ರಿಕೆಟ್ ಬಗ್ಗೆ ತರಬೇತಿ ನೀಡಿದ್ದರಂತೆ. ಕಪಿಲ್ ಅವರನ್ನು ಹೊಗಳಿರುವ ರಣವೀರ್, ‘ಅವರ ಬದ್ಧತೆ ಹಾಗೂ ಉತ್ಸಾಹದ ಬಗ್ಗೆ ಎರಡು ಮಾತಿಲ್ಲ. ಅವರ ಪರಿಚಯ ಮಾಡಿಕೊಂಡೊಡನೆ ಈ ಎರಡು ಗುಣಗಳು ನಮಗೆ ಪರಿಚಯವಾಗುತ್ತವೆ. ಯಾವುದಾದರೂ ವಿಷಯವನ್ನು ಅವರು ಕೈಗೆತ್ತಿಕೊಂಡರೆ ಅದರಲ್ಲಿ ಪರಿಣತಿ ಪಡೆಯುವವರೆಗೂ ಅವರು ಕೈಬಿಡುವುದಿಲ್ಲ’ ಎಂದು ರಣವೀರ್ ಶ್ಲಾಘಿಸಿದ್ದಾರೆ.
ಈ ಚಿತ್ರವನ್ನು ಕಬೀರ್ ಖಾನ್ ನಿರ್ದೇಶಿಸುತ್ತಿದ್ದು, ಈ ಚಿತ್ರದಲ್ಲಿ ರಣವೀರ್ ಪತ್ನಿ ದೀಪಿಕಾ ಪಡುಕೋಣೆಯೇ ಕಪಿಲ್ ಪತ್ನಿ ರೋಮಿ ದೇವ್ ಅವರ ಪಾತ್ರ ನಿರ್ವಹಿಸಲಿರುವುದು ವಿಶೇಷ. ಚಿತ್ರತಂಡ ಸದ್ಯ ಸ್ಕಾಟ್ಲೆಂಡ್‌ನಲ್ಲಿ ಚಿತ್ರೀಕರಣದಲ್ಲಿ ನಿರತವಾಗಿದೆ.


ಜೂನಿಯರ್ ವರ್ಲ್ಡ್'ಕಪ್: ಇಂಗ್ಲೆಂಡ್ ವಿರುದ್ಧ ಗೆದ್ದ ಭಾರತ ಕ್ವಾರ್ಟರ್'ಫೈನಲ್'ಗೆ ಲಗ್ಗೆ
Highlights
1997 ಮತ್ತು 2001ರಲ್ಲಿ ನಾಲ್ಕನೇ ಸ್ಥಾನ ಗಳಿಸಿದ್ದೇ ತಂಡದ ಗರಿಷ್ಠ ಸಾಧನೆ ಎನಿಸಿದೆ. ಈ ಬಾರಿ ಈ ದಾಖಲೆಯನ್ನು ಭಾರತ ಮುರಿದುಹಾಕುವ ನಿರೀಕ್ಷೆಗಳು ಗರಿಗೆದರಿವೆ.
ಲಕ್ನೋ(ಡಿ. 10): ಭಾರತ ಹಾಕಿ ತಂಡವು ಜೂನಿಯರ್ ವಿಶ್ವಕಪ್ ಹಾಕಿ ಟೂರ್ನಿಯ ಕ್ವಾರ್ಟರ್'ಫೈನಲ್'ಗೆ ಲಗ್ಗೆ ಇಟ್ಟಿದೆ. ಶನಿವಾರ ನಡೆದ ಡಿ ಗುಂಪಿನ ಲೀಗ್ ಪಂದ್ಯದಲ್ಲಿ ಇಂಗ್ಲೆಂಡ್ ವಿರುದ್ಧ ಭಾರತದ ಕಿರಿಯರು 5-3 ಗೋಲುಗಳಿಂದ ಭರ್ಜರಿ ಜಯ ಪಡೆದಿದ್ದಾರೆ. ಭಾರತದ ಪರ ಪರ್ವೀಂದರ್ ಸಿಂಗ್, ಅರ್ಮಾನ್ ಖುರೇಷಿ, ಹರ್ಮಾನ್'ಪ್ರೀತ್ ಸಿಂಗ್, ಸಿಮ್ರಾನ್'ಜೀತ್ ಸಿಂಗ್ ಮತ್ತು ವರುಣ್ ಕುಮಾರ್ ಗೋಲು ಗಳಿಸಿದ್ದಾರೆ. ಇಂಗ್ಲೆಂಡ್ ಪರ ಜ್ಯಾಕ್ ಕ್ಲೀ, ವಿಲ್ ಕ್ಯಾಲ್ಮನ್, ಎಡ್ವರ್ಡ್ ಹೋಬ್ಲರ್ ಗೋಲು ಗಳಿಸಿದ್ದಾರೆ. ಪಂದ್ಯ ಮುಗಿಯಲು 10 ನಿಮಿಷ ಇರುವವರೆಗೂ ಭಾರತ 5-1 ಮುನ್ನಡೆ ಹೊಂದಿತ್ತು. ಆದರೆ, 63 ಮತ್ತು 67ನೇ ನಿಮಿಷದಲ್ಲಿ ಇಂಗ್ಲೆಂಡ್ 2 ಗೋಲು ಗಳಿಸಿ ಸೋಲಿನ ಅಂತರ ತಗ್ಗಿಸಿಕೊಂಡಿತು. ಇದೇ ವೇಳೆ, ಸತತ ಎರಡು ಪಂದ್ಯಗಳನ್ನು ಗೆಲ್ಲುವ ಮೂಲಕ ಭಾರತದ ಹುಡುಗರು ಎಂಟರ ಹಂತದ ಪ್ರವೇಶವನ್ನು ಖಚಿತಪಡಿಸಿಕೊಂಡಿದ್ದಾರೆ.
ಡಿ ಗುಂಪಿನಲ್ಲಿ ಭಾರತಕ್ಕೆ ಇನ್ನೊಂದು ಪಂದ್ಯ ಬಾಕಿ ಇದ್ದು ಡಿ.12ರಂದು ದಕ್ಷಿಣ ಆಫ್ರಿಕಾ ತಂಡವನ್ನು ಎದುರುಗೊಳ್ಳಲಿದೆ. ತನ್ನ ಮೊದಲ ಗುಂಪಿನ ಪಂದ್ಯದಲ್ಲಿ ಭಾರತದ ಜೂನಿಯರ್ ಟೀಮ್ 4-0 ಗೋಲುಗಳಿಂದ ಕೆನಡಾವನ್ನು ಸದೆಬಡಿದಿತ್ತು. ಈ ಬಾರಿ ಬಲಿಷ್ಠವಾಗಿರುವ ಟೀಮ್ ಇಂಡಿಯಾ ಚೊಚ್ಚಲ ಪ್ರಶಸ್ತಿ ಗೆಲ್ಲುವ ಫೇವರಿಟ್ ತಂಡಗಳಲ್ಲೊಂದೆನಿಸಿದೆ. 1997 ಮತ್ತು 2001ರಲ್ಲಿ ನಾಲ್ಕನೇ ಸ್ಥಾನ ಗಳಿಸಿದ್ದೇ ತಂಡದ ಗರಿಷ್ಠ ಸಾಧನೆ ಎನಿಸಿದೆ. ಈ ಬಾರಿ ಈ ದಾಖಲೆಯನ್ನು ಭಾರತ ಮುರಿದುಹಾಕುವ ನಿರೀಕ್ಷೆಗಳು ಗರಿಗೆದರಿವೆ.
Last Updated 11, Apr 2018, 12:51 PM IST


ಪಡ್ಡೆ ಹುಡುಗರ ನಿದ್ದೆಗೆಡಿಸಿದ್ದಾಳೆ ‘ಐರಾವತ’ ಬೆಡಗಿ
  13-03-2018 8:56PM IST    /     No Comments    /     Posted In: Latest News , Entertainment
ಚಾಲೆಂಜಿಂಗ್ ಸ್ಟಾರ್ ದರ್ಶನ್ ರ ‘ಐರಾವತ’ ಚಿತ್ರದಲ್ಲಿ ಕಾಣಿಸಿಕೊಂಡಿದ್ದ ನಟಿ ಊರ್ವಶಿ ರೌಟೇಲಾರಿಗೆ ಹಾಲಿವುಡ್ ನಿಂದ ಆಫರ್ ಬಂದಿದ್ದರೂ ಬೋಲ್ಡ್ ಪಾತ್ರದಲ್ಲಿ ಕಾಣಿಸಿಕೊಳ್ಳಲು ನನಗಿಷ್ಟವಿಲ್ಲವೆಂದು ಹೇಳುವ ಮೂಲಕ ಆ ಆಫರ್ ತಿರಸ್ಕರಿಸಿದ್ದರು.
ಬಾಲಿವುಡ್ ನ ‘ಹೇಟ್ ಸ್ಟೋರಿ’ ಸಿನಿಮಾ ಸರಣಿಗಾಗಿ ಬಂದ ಅವಕಾಶವನ್ನು ತಿರಸ್ಕರಿಸಿದ್ದ ಊರ್ವಶಿ ರೌಟೇಲಾ ಈಗ ಸಾಮಾಜಿಕ ಜಾಲತಾಣಗಳಲ್ಲಿ ತಮ್ಮ ಹಾಟ್ ಫೋಟೋಗಳನ್ನು ಶೇರ್ ಮಾಡುವ ಮೂಲಕ ಪಡ್ಡೆ ಹುಡುಗರ ನಿದ್ದೆಗೆಡಿಸಿದ್ದಾರೆ.
2015 ರ ‘ಮಿಸ್ ದಿವಾ’ ಸೌಂದರ್ಯ ಸ್ಪರ್ಧೆ ವಿಜೇತರಾಗಿದ್ದ ಊರ್ವಶಿ ರೌಟೇಲಾ ಕನ್ನಡ ಸೇರಿದಂತೆ ಹಲವು ಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ. ಬಾಲಿವುಡ್ ಚಿತ್ರರಂಗದಲ್ಲಿ ಗುರುತಿಸಿಕೊಳ್ಳಲು ಯತ್ನಿಸುತ್ತಿರುವ ಊರ್ವಶಿ ಈಗ ತಮ್ಮ ಬೋಲ್ಡ್ ಲುಕ್ ಮೂಲಕ ಅಭಿಮಾನಿಗಳ ಮನ ಗೆಲ್ಲಲು ಮುಂದಾಗಿದ್ದಾರೆ.


ಕರ್ನಾಟಕ–ರಾಜಸ್ಥಾನ ಪಂದ್ಯ ಡ್ರಾ
ಕೂಚ್ ಬೆಹಾರ್ ಕ್ರಿಕೆಟ್: ಒತ್ತಡದಲ್ಲೂ ಸೊಗಸಾಗಿ ಆಡಿದ ಸ್ಮರಣ್–ಕೃತಿಕ್ ಕೃಷ್ಣ
ಕರ್ನಾಟಕ–ರಾಜಸ್ಥಾನ ಪಂದ್ಯ ಡ್ರಾ
ಪ್ರಜಾವಾಣಿ ವಾರ್ತೆ
Published:
06 ಡಿಸೆಂಬರ್ 2018, 16:59  IST
Updated:
06 ಡಿಸೆಂಬರ್ 2018, 16:59  IST
ಅಕ್ಷರ ಗಾತ್ರ :
ಆ
ಆ
ಹುಬ್ಬಳ್ಳಿ: ಪಂದ್ಯದ ಕೊನೆಯ ದಿನ ಆಲೌಟ್ ಆಗದಂತೆ ಎಚ್ಚರಿಕೆ ವಹಿಸಿದ ಕರ್ನಾಟಕ ತಂಡ 19 ವರ್ಷದ ಒಳಗಿನವರ ಕೂಚ್ ಬೆಹಾರ್ ಟ್ರೋಫಿ ಕ್ರಿಕೆಟ್ ಟೂರ್ನಿಯ ರಾಜಸ್ಥಾನ ಎದುರಿನ ಪಂದ್ಯದಲ್ಲಿ ಡ್ರಾ ಸಾಧಿಸುವಲ್ಲಿ ಸಫಲವಾಯಿತು.
ಇಲ್ಲಿನ ಕೆ.ಎಸ್.ಸಿ.ಎ. ಕ್ರೀಡಾಂಗಣದಲ್ಲಿ ನಡೆದ ಪಂದ್ಯದಲ್ಲಿ ಕರ್ನಾಟಕ ತಂಡ ಮೊದಲ ಇನಿಂಗ್ಸ್‌ನಲ್ಲಿ ಬ್ಯಾಟಿಂಗ್ ವೈಫಲ್ಯ ಕಂಡು ಫಾಲೊ ಆನ್ ಅನುಭವಿಸಿತ್ತು. ಎರಡನೇ ಇನಿಂಗ್ಸ್‌ನಲ್ಲೂ ಆರಂಭದಲ್ಲಿ ವಿಕೆಟ್ ಕಳೆದುಕೊಂಡು ಸೋಲಿನ ಸುಳಿಗೆ ಸಿಲುಕಿತ್ತು.
ಆದ್ದರಿಂದ ಪಂದ್ಯದ ಕೊನೆಯ ದಿನವಾದ ಗುರುವಾರ ರಕ್ಷಣಾತ್ಮಕವಾಗಿ ಆಡಬೇಕಿತ್ತು. ಆರ್. ಸ್ಮರಣ್ ಮತ್ತು ಕೃತಿಕ್ ಕೃಷ್ಣ ತಾಳ್ಮೆಯಿಂದ ರಾಜಸ್ಥಾನ ಬೌಲರ್‌ಗಳ ಸವಾಲು ಎದುರಿಸಿದರು. ಈ ಜೋಡಿ ಆರನೇ ವಿಕೆಟ್ ಜೊತೆಯಾಟದಲ್ಲಿ 155 ರನ್ ಕಲೆಹಾಕಿತು. ಇನಿಂಗ್ಸ್ ಮುನ್ನಡೆ ಪಡೆದ ರಾಜಸ್ಥಾನ ತಂಡಕ್ಕೆ ಮೂರು, ಕರ್ನಾಟಕ ತಂಡಕ್ಕೆ ಒಂದು ಅಂಕ ಲಭಿಸಿದವು.
ಜೊತೆಯಾಟದ ಬಲ: ಬುಧವಾರದ ಅಂತ್ಯಕ್ಕೆ 27 ಓವರ್‌ಗಳಲ್ಲಿ ನಾಲ್ಕು ವಿಕೆಟ್ ಕಳೆದುಕೊಂಡಿದ್ದ ಕರ್ನಾಟಕ ತಂಡ ರಾಜಸ್ಥಾನದ ಮೊದಲ ಇನಿಂಗ್ಸ್‌ನ ರನ್ ಚುಕ್ತಾ ಮಾಡಲು ಗುರುವಾರ 131 ರನ್ ಕಲೆ ಹಾಕಬೇಕಿತ್ತು.
ಕ್ರೀಸ್ ಕಾಯ್ದುಕೊಂಡಿದ್ದ ಸ್ಮರಣ್ ಮತ್ತು ನಾಯಕ ಶುಭಾಂಗ್ ಹೆಗ್ಡೆ ಮೊದಲ ಓವರ್‌ನಿಂದಲೇ ರಕ್ಷಣಾತ್ಮಕ ಆಟಕ್ಕೆ ಒತ್ತು ನೀಡಿದರು. ಶುಭಾಂಗ್ ಆರು ರನ್ ಗಳಿಸಿದ್ದಾಗ ಅಜಯ್ ಸಿಂಗ್ ಬೌಲಿಂಗ್‌ನಲ್ಲಿ ವಿಕೆಟ್ ಒಪ್ಪಿಸಿದರು. ಈ ವೇಳೆ ಕರ್ನಾಟಕ ತಂಡದ ಮೊತ್ತ 106 ಆಗಿತ್ತು. ಈ ವೇಳೆ ರಾಜಸ್ಥಾನ ಪಾಳೆಯದಲ್ಲಿ ಗೆಲುವಿನ ಆಸೆ ಚಿಗುರಿತ್ತು. ಇದಕ್ಕೆ ಸ್ಮರಣ್ ಮತ್ತು ಕೃತಿಕ್ ಅವಕಾಶ ಕೊಡಲಿಲ್ಲ.
ಈ ಜೋಡಿಯನ್ನು ಅಲುಗಿಸಲು ರಾಜಸ್ಥಾನ ಬೌಲಿಂಗ್‌ನಲ್ಲಿ ಪದೇ ಪದೇ ಬೌಲಿಂಗ್‌ನಲ್ಲಿ ಬದಲಾವಣೆ ಮಾಡಿತು. ವಿಕೆಟ್ ಕೀಪರ್ ಸೂರಜ್ ಅಹುಜಾ ಅವರನ್ನು ಹೊರತುಪಡಿಸಿ ಉಳಿದ ಹತ್ತೂ ಆಟಗಾರರು ಬೌಲಿಂಗ್ ಮಾಡಿದರೂ ರಾಜ್ಯ ತಂಡದ ಬ್ಯಾಟ್ಸ್‌ಮನ್‌ಗಳು ಜಗ್ಗಲಿಲ್ಲ.
ಸಂಕ್ಷಿಪ್ತ ಸ್ಕೋರು: ರಾಜಸ್ಥಾನ ಮೊದಲ ಇನಿಂಗ್ಸ್ 438. ಕರ್ನಾಟಕ ಪ್ರಥಮ ಇನಿಂಗ್ಸ್ 212 ಮತ್ತು ದ್ವಿತೀಯ ಇನಿಂಗ್ಸ್  103 ಓವರ್‌ಗಳಲ್ಲಿ 5 ವಿಕೆಟ್‌ಗೆ 261 (ಆರ್. ಸ್ಮರಣ್ ಔಟಾಗದೆ 131, ಕೃತಿಕ್ ಕೃಷ್ಣ ಔಟಾಗದೆ 63; ಆಕಾಶ ಸಿಂಗ್ 38ಕ್ಕೆ3). ಫಲಿತಾಂಶ: ಪಂದ್ಯ ಡ್ರಾ.


Samsung Galaxy M30s: ಲಭ್ಯವಾಗಲಿದೆ ಶಕ್ತಿಶಾಲಿ ಸ್ಮಾರ್ಟ್ ಫೋನ್ WATCH LIVE TV
ಎಡವಿದ ಸೈನಾ, ಮುನ್ನಡೆದ ಸಿಂಧೂ
ರಿಯೊ ಒಲಿಂಪಿಕ್ ಪದಕ ವಿಜೇತೆ ಪಿ.ವಿ. ಸಿಂಧೂ ಇಲ್ಲಿ ನಡೆಯುತ್ತಿರುವ ಹಾಂಕಾಂಗ್ ಓಪನ್ ಸೂಪರ್ ಸಿರೀಸ್ ಬ್ಯಾಡ್ಮಿಂಟನ್ ಟೂರ್ನಿಯ ಮಹಿಳೆಯರ ಸಿಂಗಲ್ಸ್‌ನಲ್ಲಿ ಸೆಮಿಫೈನಲ್ ಪ್ರವೇಶಿಸಿದ್ದಾರೆ.
| Updated:
Nov 26, 2016, 04:00AM IST
ಹಾಂಕಾಂಗ್ ಓಪನ್ ಬ್ಯಾಡ್ಮಿಂಟನ್ ಟೂರ್ನಿ
ಕೌಲೂನ್: ರಿಯೊ ಒಲಿಂಪಿಕ್ ಪದಕ ವಿಜೇತೆ ಪಿ.ವಿ. ಸಿಂಧೂ ಇಲ್ಲಿ ನಡೆಯುತ್ತಿರುವ ಹಾಂಕಾಂಗ್ ಓಪನ್ ಸೂಪರ್ ಸಿರೀಸ್ ಬ್ಯಾಡ್ಮಿಂಟನ್ ಟೂರ್ನಿಯ ಮಹಿಳೆಯರ ಸಿಂಗಲ್ಸ್‌ನಲ್ಲಿ ಸೆಮಿಫೈನಲ್ ಪ್ರವೇಶಿಸಿದ್ದಾರೆ. ಆದರೆ ಇತ್ತೀಚೆಗೆ ಗಾಯದಿಂದ ಚೇತರಿಸಿಕೊಂಡು ಕಣಕ್ಕಿಳಿದಿದ್ದ ಸೈನಾ ನೆಹ್ವಾಲ್ 8ರ ಘಟ್ಟದಲ್ಲಿ ಸೋತು ಟೂರ್ನಿಯಿಂದ ನಿರ್ಗಮಿಸಿದ್ದಾರೆ.
ಶುಕ್ರವಾರ ನಡೆದ ಮಹಿಳೆಯರ ಸಿಂಗಲ್ಸ್ ವಿಭಾಗದ ಕ್ವಾರ್ಟರ್‌ಫೈನಲ್ ಪಂದ್ಯದಲ್ಲಿ ಕಳೆದ ವಾರವಷ್ಟೇ ಚೀನಾ ಓಪನ್ ಗೆದ್ದಿರುವ ಸಿಂಧೂ 21-18, 21-23, 21-18 ಗೇಮ್‌ಗಳಿಂದ ಸಿಂಗಾಪುರದ ಕ್ಸಿಯೊಯು ಲಿಯಾಂಗ್ ವಿರುದ್ಧ ಪ್ರಯಾಸದ ಜಯ ದಾಖಲಿಸಿ ಮತ್ತೊಂದು ಪ್ರಶಸ್ತಿಯತ್ತ ಮಹತ್ವದ ಹೆಜ್ಜೆಯಿಟ್ಟಿದ್ದಾರೆ.
ಒಂದು ಗಂಟೆ, 19 ನಿಮಿಷ ನಡೆದ ಮ್ಯಾರಥಾನ್ ಹೋರಾಟದಲ್ಲಿ ಮೊದಲ ಗೇಮ್ ಗೆದ್ದ 9ನೇ ರಾರ‍ಯಂಕಿನ ಸಿಂಧೂ, ದ್ವಿತೀಯ ಗೇಮ್‌ನಲ್ಲಿ ಲಿಯಾಂಗ್ ಪ್ರಬಲ ಹೋರಾಟಕ್ಕೆ ಶರಣಾದರು. ಆದರೆ ನಿರ್ಣಾಯಕ ಗೇಮ್‌ನಲ್ಲಿ ಸಿಂಗಾಪುರ ಆಟಗಾರ್ತಿಯ ಸವಾಲನ್ನು ಬಗ್ಗು ಬಡಿದು ಪಂದ್ಯ ವಶಪಡಿಸಿಕೊಂಡರು. ಸಿಂಧೂ, ಫೈನಲ್ ಪ್ರವೇಶಕ್ಕಾಗಿ ಹಾಂಕಾಂಗ್‌ನ ಚೆವುಂಗ್ ಯಿ ಅವರ ಸವಾಲು ಎದುರಿಸಲಿದ್ದಾರೆ.
ಸೈನಾಗೆ ಮತ್ತೆ ನಿರಾಸೆ
ಮತ್ತೊಂದು ಕ್ವಾರ್ಟರ್ ಫೈನಲ್ ಪಂದ್ಯದಲ್ಲಿ ಸೈನಾ 8-21, 21-18, 19-21 ಗೇಮ್‌ಗಳಿಂದ ಸ್ಥಳೀಯ ಪ್ರತಿಭೆ ಚೆವುಂಗ್ ವಿರುದ್ಧ ಪರಾಭವಗೊಂಡರು. ತೀವ್ರತರದ ಮೊಣಕಾಲಿನ ಗಾಯದಿಂದ ಇತ್ತೀಚೆಗಷ್ಟೇ ಚೇತರಿಸಿಕೊಂಡಿರುವ ಸೈನಾ ಕೇವಲ 12 ನಿಮಿಷಗಳ ಮೊದಲ ಗೇಮ್‌ನ ಹೋರಾಟದಲ್ಲಿ 8-21ರಿಂದ ಸೋಲುಂಡರು. ಆದರೆ ಬಳಿಕ ಪುಟಿದೆದ್ದ ನೂತನ ರಾರ‍ಯಂಕಿಂಗ್‌ನಲ್ಲಿ 11ನೇ ಸ್ಥಾನಕ್ಕೆ ಕುಸಿದಿರುವ ಸೈನಾ, 21-18ರಲ್ಲಿ ಎರಡನೇ ಗೇಮ್ ಗೆದ್ದು 1-1ರಲ್ಲಿ ತಿರುಗೇಟು ನೀಡಿದರು.
ಮೊದಲ ಗೇಮ್‌ನಲ್ಲಿ ಚುರುಕಿನ ಪಾದ ಚಲನೆ ತೋರದ ಮಾಜಿ. ನಂ.1 ಸೈನಾ, ದ್ವಿತೀಯ ಗೇಮ್‌ನಲ್ಲಿ ಎದುರಾಳಿ ಸವಾಲನ್ನು ಸಮರ್ಥವಾಗಿ ಹಿಮ್ಮೆಟ್ಟಿಸಿ ಮುನ್ನಡೆ ಗಳಿಸಿದರು. ಆದರೆ ಸತತ ಆರು ಪಾಯಿಂಟ್ ಗಳಿಸಿದ ಚೆವುಂಗ್ 11-7ರಲ್ಲಿ ಮೇಲುಗೈ ಸಾಧಿಸಿದರು. ವಿರಾಮದ ಬಳಿಕ ಪರಿಣಾಮಕಾರಿ ಆಟಕ್ಕೆ ಆದ್ಯತೆ ನೀಡಿದ ಭಾರತೀಯ ಆಟಗಾರ್ತಿ ಸತತ ಅಂಕ ಪಡೆದು 11-11ರಲ್ಲಿ ಪ್ರತಿ ಹೋರಾಟ ನೀಡಿದರು. ಈ ಹಂತದಲ್ಲಿ ಉಭಯ ಆಟಗಾರರಿಂದ 12-13, 14-14ರಿಂದ ಜಿದ್ದಾಜಿದ್ದಿನ ಕದನ ಏರ್ಪಟ್ಟರೂ ಸೈನಾ 17-16ರಲ್ಲಿ ಮುನ್ನಡೆ ಗಳಿಸಿದರು. ಇದಕ್ಕೆ ಬಗ್ಗದ ಹಾಂಕಾಂಗ್ ಆಟಗಾರ್ತಿ 16-16ರಲ್ಲಿ ತಿರುಗೇಟು ನೀಡಿದರು. ಆದರೆ ಅನುಭವದ ಆಟವಾಡಿದ ಸೈನಾ 21-18ರಲ್ಲಿ ಗೇಮ್ ವಶಪಡಿಸಿಕೊಳ್ಳುವಲ್ಲಿ ಯಶಸ್ವಿಯಾದರು.
ನಿರ್ಣಾಯಕ ಹಾಗೂ ಮೂರನೇ ಗೇಮ್‌ನಲ್ಲಿ ಸೈನಾ 7-3ರ ಅಂತರ ಕಾಯ್ದುಕೊಂಡರಾದರೂ ಸ್ಥಳೀಯ ಆಟಗಾರ್ತಿ ಚೆವುಂಗ್ ಸತತ ಐದು ಪಾಯಿಂಟ್ ತಂದು 9-9ರಲ್ಲಿ ದಿಟ್ಟ ಹೋರಾಟ ನೀಡಿದರಲ್ಲದೆ 11-10ರಲ್ಲಿ ಮುನ್ನಡೆ ಗಳಿಸಿದರು. ಚೆವುಂಗ್ ಗೇಮ್ ಜಯಿಸಲು ಮೂರು ಅಂಕ ಕೊರತೆ ಹೊಂದಿದ್ದ ವೇಳೆ ಸತತ ಆರು ಪಾಯಿಂಟ್ ಕಲೆಹಾಕಿ ಭಾರತೀಯ ಆಟಗಾರ್ತಿ ಹಿನ್ನಡೆಯನ್ನು 17-18ಕ್ಕೆ ತಗ್ಗಿಸಿದರಾದರೂ ಅಂತಿಮವಾಗಿ ಗೇಮ್ ಉಳಿಸಿಕೊಳ್ಳುವಲ್ಲಿ ಎಡವಿದರು. ಕಳೆದವಾರವಷ್ಟೇ ಚೀನಾ ಓಪನ್‌ನ ಆರಂಭಿಕ ಸುತ್ತಿನಲ್ಲೇ ಹೊರಬಿದ್ದಿದ್ದ ಸೈನಾ, ಈ ಸೋಲಿನೊಂದಿಗೆ ಹಾಂಕಾಂಗ್ ಪ್ರಶಸ್ತಿಯ ಆಸೆಯನ್ನು ಕೈಬಿಟ್ಟರು.


ಕಿರಿಯರ ಮೇಲೆ ‘ಹಿರಿಯ’ ನಿರೀಕ್ಷೆ...
ಕಿರಿಯರ ಮೇಲೆ ‘ಹಿರಿಯ’ ನಿರೀಕ್ಷೆ...
ವಿಕ್ರಂ ಕಾಂತಿಕೆರೆ
29 ಅಕ್ಟೋಬರ್ 2018, 01:15  IST
Updated:
29 ಅಕ್ಟೋಬರ್ 2018, 01:15  IST
ಅಕ್ಷರ ಗಾತ್ರ :
ಆ
ಆ
ಈ ಬಾರಿಯ ಏಷ್ಯನ್ ಕ್ರೀಡಾಕೂಟಕ್ಕೆ ಬ್ಯಾಸ್ಕೆಟ್‌ಬಾಲ್ ತಂಡಗಳನ್ನು ಆಯ್ಕೆ ಮಾಡುವ ಸಂದರ್ಭದಲ್ಲಿ ಪುರುಷರ ತಂಡ ನಿರಾಸೆಗೆ ಒಳಗಾಗಿತ್ತು. ಕಾಮನ್‌ವೆಲ್ತ್ ಕೂಟದಲ್ಲಿ ಕಳಪೆಯಾಗಿ ಆಡಿದ್ದಕ್ಕಾಗಿ ತಂಡ ಬೆಲೆ ತೆತ್ತಿತ್ತು. ಏಷ್ಯನ್ ಕೂಟಕ್ಕೆ ಕಳುಹಿಸದೇ ಇರಲು ಭಾರತ ಒಲಿಂಪಿಕ್ಸ್ ಸಂಸ್ಥೆ ನಿರ್ಧರಿಸಿತ್ತು. ಕೂಟದಲ್ಲಿ ಭಾರತದ ಮಹಿಳಾ ತಂಡ ಗುಂಪು ಹಂತದಿಂದಲೇ ಹೊರಬಿದ್ದಿತ್ತು.
’ಎಕ್ಸ್’ ಗುಂಪಿನಲ್ಲಿದ್ದ ತಂಡ ಪಾಯಿಂಟ್ ಪಟ್ಟಿಯಲ್ಲಿ ಐದನೇ ಸ್ಥಾನ ಗಳಿಸಿದ್ದರಿಂದ ನಾಕೌಟ್ ಹಂತದಲ್ಲಿ ಆಡಲು ಅವಕಾಶ ಸಿಗದೇ ವಾಪಸಾಗಬೇಕಾಯಿತು. ಆದರೆ ಬಲಿಷ್ಠ ಇಂಡೊನೇಷ್ಯಾ, ಚೀನಾ ತೈಪೆ, ಕಜಕಸ್ತಾನ ಮುಂತಾದ ರಾಷ್ಟ್ರಗಳ ತಂಡಗಳ ವಿರುದ್ಧ ಕೆಚ್ಚೆದೆಯ ಆಟವಾಡಿ ಗಮನ ಸೆಳೆದಿತ್ತು. ದಕ್ಷಿಣ ಕೊರಿಯಾ ಎದುರು 50 ಪಾಯಿಂಟ್‌ಗಳಿಂದ ಸೋತದ್ದು ಬಿಟ್ಟರೆ ಉಳಿದೆಲ್ಲ ಪಂದ್ಯಗಳಲ್ಲೂ ಸೋಲಿನ ಅಂತರ ಕಡಿಮೆ ಇತ್ತು.
ಇತ್ತೀಚೆಗೆ ಮಹಿಳೆಯರ ಬ್ಯಾಸ್ಕೆಟ್‌ಬಾಲ್ ಕ್ರೀಡೆ ಪ್ರಗತಿಯ ಹಾದಿಯಲ್ಲಿ ಸಾಗುತ್ತಿರುವುದಕ್ಕೆ ತಾಜಾ ಉದಾಹರಣೆಯಾಗಿತ್ತು ತಂಡದ ಈ ಸಾಧನೆ. ಕಳೆದ ಬಾರಿಯ ಫಿಬಾ ಏಷ್ಯಾಕಪ್ ಟೂರ್ನಿಯಲ್ಲಿ ಅಮೋಘ ಸಾಧನೆ ತೋರಿದ ಭಾರತ ಮಹಿಳಾ ತಂಡದವರು ‘ಬಿ’ ವಿಭಾಗದಿಂದ ‘ಎ’ ವಿಭಾಗಕ್ಕೆ ಬಡ್ತಿ ಪಡೆದಿದ್ದರು. ಈ ಅಪೂರ್ವ ಸಾಧನೆಯ ಬೆನ್ನಲ್ಲೇ ಹೊಸ ಪ್ರಯೋಗಗಳನ್ನು ಮಾಡಿದ ಭಾರತ ಬ್ಯಾಸ್ಕೆಟ್‌ಬಾಲ್ ಫೆಡರೇಷನ್ ಫಲವನ್ನೂ ಕಂಡಿದೆ. ತಂಡ ಪ್ರಗತಿಯ ಹಾದಿಯಲ್ಲಿ ಸಾಗಲು ನೆರವಾಗಿದೆ.
ಕಿರಿಯರ ವಿಭಾಗದ ಬಲ
ಸೀನಿಯರ್ ವಿಭಾಗಕ್ಕೆ ಕಾಲಿಡುವ ಮುನ್ನ ಬ್ಯಾಸ್ಕೆಟ್‌ಬಾಲ್ ಆಟಗಾರ್ತಿಯರು 16 ಮತ್ತು 18 ವರ್ಷದೊಳಗಿನವರ ಹಂತವನ್ನು ದಾಟಿ ಬರಬೇಕು. ಈ ಎರಡು ಹಂತಗಳಲ್ಲಿ ಉತ್ತಮ ತರಬೇತಿ ಸಿಗುತ್ತಿರುವುದರಿಂದ ಸಮರ್ಥ ಆಟಗಾರ್ತಿಯರು ಸೀನಿಯರ್ ತಂಡಕ್ಕೆ ಸಿದ್ಧರಾಗುತ್ತಿದ್ದಾರೆ.
16 ವರ್ಷದೊಳಗಿನವರ ವಿಭಾಗದಲ್ಲಿ ವೈಷ್ಣವಿ ಜಾಧವ್, ಪುಷ್ಪಾ ಸೆಂಥಿಲ್ ಕುಮಾರ್, ನೇಹಾ ಕಾರ್ವಾ, ಸಂಜನಾ ರಮೇಶ್ ಮುಂತಾದವರು ಭಾರತ ತಂಡದ ಆಧಾರಸ್ತಂಬ ಎನಿಸಿದ್ದಾರೆ. ಇವರ ಅಮೋಘ ಸಾಮರ್ಥ್ಯದಿಂದಾಗಿ ಈ ವರ್ಷದ 16 ವರ್ಷದೊಳಗಿನವರ ಏಷ್ಯಾಕಪ್‌ನಲ್ಲಿ ಪ್ರಶಸ್ತಿ ಗೆದ್ದ ತಂಡ ಮುಂದಿನ (2019) ಬಾರಿಯ ಏಷ್ಯನ್ ಚಾಂಪಿಯನ್‌ಷಿಪ್‌ನಲ್ಲಿ ‘ಎ’ ವಿಭಾಗದಿಂದ ಆಡಲು ಅರ್ಹತೆ ಗಳಿಸಿತ್ತು.
ಏಷ್ಯಾಕಪ್‌ನಲ್ಲಿ ಆಡಲು 17 ಬಾರಿ ಪ್ರಯತ್ನಿಸಿ ವಿಫಲವಾಗಿದ್ದ ಭಾರತ ಮಹಿಳೆಯರ ತಂಡ ಕಳೆದ ಬಾರಿ ‘ಬಿ’ ಗುಂಪಿನಲ್ಲಿ ಸ್ಥಾನ ಪಡೆಯುವಲ್ಲಿ ಯಶಸ್ವಿಯಾಗಿತ್ತು. ಅದನ್ನು ಸಮರ್ಥವಾಗಿ ಬಳಸಿಕೊಂಡು ‘ಎ’ ಗುಂಪಿಗೆ ಬಡ್ತಿ ಪಡೆದುಕೊಂಡಿದೆ. 16 ವರ್ಷದೊಳಗಿವನರು ವಿಶ್ವಕಪ್‌ಗೆ ಅರ್ಹತೆ ಗಳಿಸುವಲ್ಲಿ ವಿಫಲರಾದರೂ ಏಷ್ಯಾದಲ್ಲಿ ನಮ್ಮದು ಬಲಿಷ್ಠ ತಂಡ ಎಂಬುದನ್ನು ಸಾಬೀತು ಮಾಡಿತ್ತು. ಇದೀಗ 18 ವರ್ಷದೊಳಗಿನವರ ಏಷ್ಯನ್ ಚಾಂಪಿಯನ್‌ಷಿಪ್ ಬೆಂಗಳೂರಿನಲ್ಲಿ ನಡೆಯುತ್ತಿದ್ದು ಭಾರತ ತಂಡದವರು ‘ಬಿ’ ವಿಭಾಗದಿಂದ ‘ಎ’ ವಿಭಾಗಕ್ಕೆ ಬಡ್ತಿ ಪಡೆಯುವ ಕನಸು ಹೊತ್ತಿದ್ದಾರೆ.
ಕಳೆದ ಅಕ್ಟೋಬರ್‌ನಲ್ಲಿ ಬೆಂಗಳೂರಿನಲ್ಲಿ ನಡೆದಿದ್ದ 16 ವರ್ಷದೊಳಗಿನ ಬಾಲಕಿಯರ ಏಷ್ಯನ್ ಚಾಂಪಿಯನ್‌ಷಿಪ್‌ನಲ್ಲಿ ‘ಬಿ’ ವಿಭಾಗದ ಚಾಂಪಿಯನ್ ಪಟ್ಟ ಅಲಂಕರಿಸಿದ್ದ ಭಾರತ ತಂಡ ‘ಎ’ ವಿಭಾಗಕ್ಕೆ ತೇರ್ಗಡೆ ಹೊಂದಿತ್ತು. ನಾಯಕಿ ಸಂಜನಾ ರಮೇಶ್, ಸೆಂಟರ್ ಆಟಗಾರ್ತಿ ಪುಷ್ಪಾ ಸೆಂಥಿಲ್ ಕುಮಾರ್ ಮುಂತಾದವರು ಭರವಸೆ ಮೂಡಿಸಿದ ಆಟಗಾರ್ತಿಯರಾಗಿ ಹೊರಹೊಮ್ಮಿದ್ದರು. ಈ ಬಾರಿ ನಡೆಯುತ್ತಿರುವ 18 ವರ್ಷದೊಳಗಿನವರ ಚಾಂಪಿಯನ್‌ಷಿಪ್‌ನಲ್ಲೂ ಸಮರ್ಥ ಆಟಗಾರ್ತಿಯರ ಹುಡುಕಾಟ ನಡೆಯಲಿದೆ.
ಒಲಿಂಪಿಕ್ಸ್ ಮತ್ತು ವಿಶ್ವಕಪ್‌ಗೆ ಒಮ್ಮೆಯೂ ಅರ್ಹತೆ ಗಳಿಸದ ಭಾರತ ತಂಡ ಏಷ್ಯನ್ ಚಾಂಪಿಯನ್‌ಷಿಪ್‌ನಲ್ಲಿ ಉತ್ತಮ ಸಾಧನೆ ಮಾಡಿದೆಯಾದರೂ ಪ್ರಶಸ್ತಿ ಗೆಲ್ಲುವ ಕನಸು ನನಸಾಗಲಿಲ್ಲ. ಈ ಎಲ್ಲ ಕೊರತೆಗಳನ್ನು ನೀಗಿಸಿ ಹೊಸ ದಿಸೆಯಲ್ಲಿ ಸಾಗಲು ಈಗ ಕಾಲ ಪಕ್ವವಾಗಿದೆ. ಇದೇ ನಿರೀಕ್ಷೆಯಲ್ಲಿ ತಂಡ ಅಡಿ ಇಡುತ್ತಿದೆ.
ಕಿರಿಯರ ವಿಭಾಗದ ಭರವಸೆಯ ಆಟಗಾರ್ತಿ ಸಂಜನಾ –ಪ್ರಜಾವಾಣಿ ಚಿತ್ರ
ಕೋಚ್‌ಗಳಿಗೂ ಕೋಚಿಂಗ್ ಯೋಜನೆ
ಭಾರತ ಸೀನಿಯರ್ ಮಹಿಳೆಯರ ತಂಡ ಈಗ ಏಷ್ಯಾದ ರ‍್ಯಾಂಕಿಂಗ್‌ನಲ್ಲಿ ಏಳನೇ ಸ್ಥಾನದಲ್ಲಿದೆ. ಸೀನಿಯರ್ ಮತ್ತು 16 ವರ್ಷದೊಳಗಿನವರ ತಂಡಗಳು ಕಳೆದ ಬಾರಿ ಏಷ್ಯನ್ ಚಾಂಪಿಯನ್‌ಷಿಪ್‌ನ ಪಾಯಿಂಟ್ ಪಟ್ಟಿಯ ಅಗ್ರಸ್ಥಾನ ಗಳಿಸಿವೆ. 16 ಮತ್ತು 18 ವರ್ಷದೊಳಗಿನವರ ವಿಭಾಗಗಳ ಕಡೆಗೆ ಹೆಚ್ಚು ಕಾಳಜಿ ವಹಿಸುತ್ತಿದ್ದು ವಿಶೇಷ ತರಬೇತಿಗೆಂದೇ ವಿದೇಶಿ ಕೋಚ್‌ಗಳನ್ನು ನೇಮಕ ಮಾಡಲಾಗಿದೆ. ಭಾರತದ ಕೋಚ್‌ಗಳಿಗೆ ತರಬೇತಿ ನೀಡುವ ವಿಶೇಷ ಯೋಜನೆಯನ್ನೂ ಹಮ್ಮಿಕೊಳ್ಳಲಾಗಿದೆ. ಪ್ರಯತ್ನಗಳಿಗೆ ಈಗ ಫಲ ಸಿಗುತ್ತಿದೆ.
-ಚಂದರ್ ಮುಖಿ ಶರ್ಮಾ, ಭಾರತ ಬ್ಯಾಸ್ಕೆಟ್‌ಬಾಲ್ ಫೆಡರೇಷನ್ ಪ್ರಧಾನ ಕಾರ್ಯದರ್ಶಿ


ಶೀತ, ಕೆಮ್ಮು, ಗಂಟಲು ನೋವಿನ ಸಮಸ್ಯೆಗೆ ಸುಲಭೋಪಾಯ
Wellness
|
Updated: Monday, May  2, 2016, 10:59 [IST]
ಶೀತ, ಕೆಮ್ಮು ಮತ್ತು ಕಟ್ಟುವಿಕೆಯಂತಹ ಸಮಸ್ಯೆಗಳು ಬೇರೆ ಬೇರೆ ಋತುಮಾನಗಳಲ್ಲಿ ಕಾಣಿಸಿಕೊಳ್ಳುವಂಹ ಸಮಸ್ಯೆಗಳಾಗಿವೆ. ಹವಾಮಾನ ಬದಲಾವಣೆಯಿಂದಾಗಿ ಹೆಚ್ಚಿನವರಲ್ಲಿ ಈ ಸಮಸ್ಯೆ ಸಾಮಾನ್ಯವಾಗಿದೆ.
ಇನ್ನು ಧೂಳು ಮತ್ತು ಕಲುಷಿತ ವಾತಾವರಣ ಈ ಸ್ಥಿತಿಯನ್ನು ಹೆಚ್ಚು ಕೆಟ್ಟದಾಗಿಸಲಿದ್ದು ಉಸಿರಾಟದ ತೊಂದರೆಯನ್ನು ಉಂಟುಮಾಡುತ್ತದೆ. ರಾತ್ರಿ ಮಲಗಿರುವ ಸಮಯದಲ್ಲಿ ಕೂಡ ಕೆಮ್ಮು ನೆಗಡಿ ನಿಮಗೆ ಎಚ್ಚರವಾಗುವಂತೆ ಮಾಡಿ ನಿಮಗೆ ತೊಂದರೆಯನ್ನು ಉಂಟುಮಾಡುತ್ತದೆ. ಇದರಿಂದ ಉಸಿರಾಟದಲ್ಲಿ ನಿಮಗೆ ಸಮಸ್ಯೆಯುಂಟಾಗುತ್ತದೆ.
ಈ ಸಮಯದಲ್ಲಿ ನಿಮಗೆ ತೋಚಿರುವ ಔಷಧಿಗಳನ್ನು ಸೇವಿಸುವುದಕ್ಕಿಂತ ಮುನ್ನ ವೈದ್ಯರನ್ನು ಹೋಗಿ ಕಾಣಿ. ನಂತರ ಔಷಧಗಳನ್ನು ಸೇವಿಸಿ. ನೈಸರ್ಗಿಕ ವಿಧಾನದಲ್ಲಿ ಇದಕ್ಕೆ ಪರಿಹಾರವನ್ನು ಕಂಡುಕೊಳ್ಳುವುದು ಇನ್ನಷ್ಟು ಸುಲಭ ವಿಧಾನವಾಗಿದ್ದು ಇದರಿಂದ ಕೂಡ ಕೆಮ್ಮು, ಶೀತ ಮತ್ತು ಕಟ್ಟುವಿಕೆ ಸಮಸ್ಯೆಗಳನ್ನು ದೂರಮಾಡಿಕೊಳ್ಳಬಹುದು. ಹಾಗಿದ್ದರೆ ನೈಸರ್ಗಿಕ ವಿಧಾನವನ್ನು ನಿಮ್ಮದಾಗಿಸಿಕೊಂಡು ಪರಿಹಾರ ಕಂಡುಕೊಳ್ಳಲು ಈ ಲೇಖನದಲ್ಲಿ ಸಲಹೆ ಇದೆ. ಹಾಗಿದ್ದರೆ ಈ ನೈಸರ್ಗಿಕ ರೆಸಿಪಿಯನ್ನು ಹೇಗೆ ತಯಾರಿಸಿಕೊಳ್ಳುವುದು ಎಂಬುದನ್ನು ಕಂಡುಕೊಳ್ಳೋಣ. ಶೀತ, ಕೆಮ್ಮು ಉಪಟಳ ತಡೆಯುವ ಮನೆಮದ್ದು
ಸಾಮಾಗ್ರಿಗಳು
1. ಫಿಲ್ಟರ್ ಮಾಡದೇ ಇರುವ ಹಸಿ ಆಪಲ್ ಸೀಡರ್ ವಿನೇಗರ್ - 1/4 ಕಪ್
2. ಲಿಂಬೆ ರಸ - 1/4 ಕಪ್
3. ಹಸಿ ಜೇನು - 2 ಚಮಚಗಳು
4. ಒಣ ಶುಂಠಿ ಪುಡಿ - 1 ಚಮಚ
5. ಮೆಣಸಿನ ಪುಡಿ - 1/2 ಚಮಚ
6.ಕಾಳು ಮೆಣಸಿನ ಹುಡಿ - ಚಿಟಿಕೆಯಷ್ಟು
7. ಅರಿಶಿನ ಹುಡಿ - 1/2 ಚಮಚ
8. ಮಿಶ್ರಣ ಮಾಡುವ ಪಾತ್ರೆ
9.ತಂತಿ ಕೂರ್ಚ (ವಿಸ್ಕ್)
10.ಅಳತೆ ಮಾಡುವ ಕಪ್ಸ್
1. ಮಿಶ್ರಣ ಮಾಡುವ ಪಾತ್ರೆಯನ್ನು ತೆಗೆದುಕೊಳ್ಳಿ
2. ಹಸಿ ಆಪಲ್ ಸೀಟರ್ ವಿನೇಗರ್ ಅನ್ನು ಪಾತ್ರೆಗೆ ಹಾಕಿ.
3. ಇದಕ್ಕೆ ಲಿಂಬೆ ರಸವನ್ನು ಹಿಂಡಿ
4. ಈ ಮಿಶ್ರಣಕ್ಕೆ ಜೇನನ್ನು ಸೇರಿಸಿ.
5. ಮೆಣಸಿನ ಪುಡಿಯನ್ನು ಹಾಕಿ. ನಿಮಗೆ ಮೆಣಸಿನ ಹುಡಿ ಸಿಗಲಿಲ್ಲ ಎಂದಾದಲ್ಲಿ, ಮೆಣಸಿನ ಪದರಗಳನ್ನು ಬಳಸಿ
6. ಒಣ ಶುಂಠಿ ಹುಡಿಯನ್ನು ಹಾಕಿ.
7. ಅರಿಶಿನ ಸೇರಿಸಿ
8. ಕಾಳುಮೆಣಸಿನ ಪುಡಿಯನ್ನು ಉದುರಿಸಿ.
9. ಈಗ ವಿಸ್ಕ್ ಬಳಸಿ ಎಲ್ಲಾ ಸಾಮಾಗ್ರಿಗಳನ್ನು ಚೆನ್ನಾಗಿ ಕಲಸಿಕೊಳ್ಳಿ.
10. ನಿಮ್ಮ ಮನೆಯಲ್ಲೇ ತಯಾರು ಮಾಡಿದ ನೈಸರ್ಗಿಕ ಔಷಧಿ ಸಿದ್ಧವಾಗಿದೆ.
11. ಇದನ್ನು ಗ್ಲಾಸ್ ಕಂಟೈನರ್ಗೆ ಸುರಿಯಿರಿ ಮತ್ತು ರೆಫ್ರಿಜರೇಟರ್ನಲ್ಲಿ ಎತ್ತಿಟ್ಟುಕೊಳ್ಳಿ. ಇದನ್ನು ಹಲವಾರು ವಾರಗಳವರೆಗೆ ನಿಮಗೆ ಬಳಸಿಕೊಳ್ಳಬಹುದು.
ಈ ಔಷಧವನ್ನು ಬಳಸುವುದು ಹೇಗೆ?
ಈ ರೆಸಿಪಿಯಲ್ಲಿ ಬಳಸಲಾದ ಈ ಎಲ್ಲಾ ಸಾಮಾಗ್ರಿಗಳು ಸುಲಭವಾಗಿ ದೊರೆಯುತ್ತದೆ. ಇನ್ನು ಇದರ ಸಿದ್ಧತೆ ಕೂಡ ಹೆಚ್ಚು ಕಷ್ಟವಲ್ಲ. ಶೀತ, ಕೆಮ್ಮಿಗೆ ಮನೆಯಲ್ಲೇ ತಯಾರು ಮಾಡಲಾದ ಔಷಧ ನಿಮಗೆ ಬೇಕು ಎಂದಾದಲ್ಲಿ, ನಿಮಗೆ ಇದು ನಿಜಕ್ಕೂ ಸಹಾಯಕ. ದೊಡ್ಡವರಿಗೆ 2 ಚಮಚದಷ್ಟು ಮದ್ದು ಆರಾಮವನ್ನು ನೀಡುತ್ತದೆ. ಇನ್ನು ಮಗುವಿಗೆ ದಿನಕ್ಕೆ 1 ಚಮಚದಷ್ಟು ಈ ಔಷಧವನ್ನು ನೀಡಿದರೆ ಸಾಕು. 1 ವರ್ಷಕ್ಕಿಂತ ಒಳಗಿನ ಮಕ್ಕಳಿಗೆ ಈ ಔಷಧವನ್ನು ನೀಡಬೇಡಿ. ಸೇವಿಸುವ ಮುನ್ನ ಮಿಶ್ರಣವನ್ನು ಚೆನ್ನಾಗಿ ಕುಲುಕಿಸಿಕೊಳ್ಳಿ, ಇಲ್ಲದಿದ್ದರೆ ಹುಡಿ ಅಡಿಭಾಗದಲ್ಲಿ ಹಾಗೆಯೇ ಇರುತ್ತದೆ.
ಔಷಧದ ಪ್ರಯೋಜನಗಳು:
1.ಆಪಲ್ ಸೀಡರ್ ವಿನೇಗರ್ನಲ್ಲಿರುವ ಅಂಶಗಳು ನಿಮ್ಮ ರೋಗವರ್ಧಕ ಶಕ್ತಿಯನ್ನು ವೃದ್ಧಿಸುತ್ತದೆ ಮತ್ತು ಲೋಳೆಯ ದಟ್ಟಣೆಯನ್ನು ನಿರಾಳಗೊಳಿಸಿ ದಟ್ಟಣೆಯಿಂದ ಗಾಳಿಯ ಆಡುವಿಕೆಯನ್ನು ಮುಕ್ತವಾಗಿಸುತ್ತದೆ.
2. ಲಿಂಬೆ ರಸದಲ್ಲಿರುವ ವಿಟಮಿನ್ ಸಿ ಅಂಶವು ದಟ್ಟಣೆ ಮತ್ತು ಶೀತಕ್ಕೆ ಹೆಚ್ಚು ಪ್ರಯೋಜನಕಾರಿಯಾದುದು. ಸೋಂಕಿನ ವಿರುದ್ಧ ಹೋರಾಡುವ ಶಕ್ತಿಯನ್ನು ಈ ರಸ ನಿಮಗೆ ನೀಡುತ್ತದೆ.
3.ಜೇನು ಗುಣಪಡಿಸುವ ಅಂಶಗಳನ್ನು ಹೊಂದಿದೆ. ಶೀತದೊಂದಿಗೆ ನಿಮೆಗ ಕೆಮ್ಮಿದೆ ಎಂದಾದಲ್ಲಿ, ಜೇನು ಉತ್ತಮ ಮದ್ದಾಗಿದೆ.
4.ಮೆಣಸಿನ ಹುಡಿ ಕ್ಯಾಪ್ಸಸಿನ್ ಅನ್ನು ಒಳಗೊಂಡಿದ್ದು, ಸೈನಸ್ ಅನ್ನು ಒಣಗಿಸುತ್ತದೆ.
5.ನೋಯುತ್ತಿರುವ ಗಂಟಲಿನಿಂದ ಬಳಲುತ್ತಿದ್ದೀರಿ ಎಂದಾದಲ್ಲಿ, ಶುಂಠಿಯನ್ನು ನಿಮಗೆ ಬಳಸಬಹುದು. ನಿಮ್ಮ ದೇಹವನ್ನು ಇದು ಬೆಚ್ಚಗೆ ಇರಿಸುತ್ತದೆ ಮತ್ತು ರಕ್ತ ಸಂಚಾರವನ್ನು ಸರಾಗವಾಗಿಸಿ ದಟ್ಟಣೆಯನ್ನು ಸುಧಾರಿಸುತ್ತದೆ.
6.ಅರಿಶಿನದಲ್ಲಿರುವ ಉರಿಯೂತ ವಿರೋಧಿ ಗುಣಲಕ್ಷಣಗಳು ಉರಿಯೂತವನ್ನು ನಿವಾರಿಸುತ್ತದೆ. ಮತ್ತು ಹೆಚ್ಚುವರಿ ಸೋಂಕಿಗೆ ಒಳಗಾಗದಂತೆ ನಿಮ್ಮನ್ನು ತಡೆಯುತ್ತದೆ.
7.ಕರಿಮೆಣಸು ಕಫವನ್ನು ನಿವಾರಿಸಿ ಉಸಿರುಕಟ್ಟಿದ ಮೂಗನ್ನು ನಿರಾಳಗೊಳಿಸುತ್ತದೆ. ವೇಗವಾಗಿ ಗುಣಮುಖರಾಗಲು ಈ ಔಷಧವನ್ನು ಬಳಸುತ್ತಿರುವಾಗ, ಆರೋಗ್ಯಕರ ಆಹಾರ ಸೇವನೆಯನ್ನು ನೀವು ಮಾಡಬೇಕು. ಸಾಧ್ಯವಾದಷ್ಟು ನೀರು ಕುಡಿಯಿರಿ. ದಟ್ಟಣೆಯಿಂದ ನಿವಾರಣೆ ಪಡೆದುಕೊಳ್ಳಲು ಹಾಟ್ ಸ್ಟೀಮ್ ಸಹಕಾರಿಯಾಗಿದೆ. ಸಾಕಷ್ಟು ವಿಶ್ರಾಂತಿಯನ್ನು ಪಡೆದುಕೊಳ್ಳಿ. ಇದರಿಂದ ನಿಮ್ಮ ದೇಹಕ್ಕೆ ಪ್ರತಿ ಹೋರಾಡುವ ಶಕ್ತಿ ದೊರೆಯುತ್ತದೆ.


|
Published: Thursday, November 24, 2016, 23:40 [IST]
ಪ್ರಕೃತಿಯು ಮನುಷ್ಯನಿಗೆ ನೀಡಿರುವ ವರವೆಂದರೆ ಅದು ಹಾಲು. ಹಾಲಿನಲ್ಲಿರುವಂತಹ ಪೋಷಕಾಂಶಗಳು ಬೇರೆ ಯಾವುದೇ ವಸ್ತುಗಳಲ್ಲಿ ಇಲ್ಲವೆನ್ನಬಹುದು. ಹೆಚ್ಚಾಗಿ ಸಸ್ತನಿಗಳು ತಮ್ಮ ಆಹಾರ ಕ್ರಮವನ್ನು ಆರಂಭಿಸುವುದೇ ಹಾಲಿನಿಂದ. ಹೀಗಾಗಿ ಹಾಲು ನಮಗೆ ತುಂಬಾ ಮುಖ್ಯವೆನಿಸುತ್ತದೆ.
ಹಾಲಿನಲ್ಲಿರುವ ಪೋಷಕಾಂಶಗಳು ದೇಹದ ಬೆಳವಣಿಗೆಗೆ ಸಹಕಾರಿಯಾಗುತ್ತದೆ. ತಾಯಿಯ ಎದೆಹಾಲಿನಿಂದ ಹಿಡಿದು ದನ, ಎಮ್ಮೆ, ಆಡು ಹೀಗೆ ಹಲವಾರು ಪ್ರಾಣಿಗಳ ಹಾಲನ್ನು ನಾವು ಸೇವನೆ ಮಾಡುತ್ತೇವೆ. ಆದರೆ ಹಾಲಿನಂತೆಯೇ ಪೋಷಕಾಂಶಗಳನ್ನು ಹೊಂದಿರುವಂತಹ ಬಾದಾಮಿ ಹಾಲಿನ ಬಗ್ಗೆ ಕೇಳಿದ್ದೀರಾ? ಹಾಲು-ಜೇನಿನ ಜೋಡಿಯನ್ನು ಎಷ್ಟು ಹೊಗಳಿದರೂ ಸಾಲದು!
ನಾವು ಬಾದಾಮಿಯನ್ನು ತಿಂದಿದ್ದೇವೆ. ಆದರೆ ಅದರ ಹಾಲಿನ ಬಗ್ಗೆ ಅಷ್ಟೊಂದು ತಿಳುವಳಿಕೆ ನಮ್ಮಲ್ಲಿ ಇಲ್ಲ. ಹೆಚ್ಚಾಗಿ ಸಿಹಿ ತಿಂಡಿಗಳಲ್ಲಿಯೂ ಬಾದಾಮಿಯನ್ನು ಬಳಸುತ್ತಾರೆ. ಇದರಲ್ಲಿ ಒಮೆಗಾ-3 ಕೊಬ್ಬಿನಾಮ್ಲ, ವಿಟಮಿನ್ ಇ, ವಿಟಮಿನ್ಎ, ಪ್ರೋಟೀನ್ ಇತ್ಯಾದಿ ಪೋಷಕಾಂಶಗಳು ಇವೆ.
ಬಾದಾಮಿ ಸಾರದಿಂದ ಮಾಡಲಾಗಿರುವ ಬಾದಾಮಿ ಹಾಲು ದೇಹಕ್ಕೆ ಪುನಶ್ಚೇತನವನ್ನು ನೀಡಿ ದೇಹವನ್ನು ಪೋಷಿಸುತ್ತದೆ. ದನದ ಹಾಲು ಹೆಚ್ಚು ಪೋಷಕಾಂಶಗಳನ್ನು ಪಡೆದುಕೊಂಡಿದೆ ಎಂದು ನಮಗೆಲ್ಲರಿಗೂ ತಿಳಿದಿರುವ ವಿಚಾರ. ಆದರೆ ದನದ ಹಾಲಿಗಿಂತಲೂ ಬಾದಾಮಿ ಹಾಲು ಹೆಚ್ಚು ಪೋಷಕಾಂಶಗಳನ್ನು ಹೊಂದಿದೆ ಎಂದು ಹೇಳಲಾಗುತ್ತಿದೆ. ಇದರ ಬಗ್ಗೆ ನಾವು ತಿಳಿದುಕೊಳ್ಳುವ. ಆಹಾ ಎಮ್ಮೆ ಹಾಲು, ನಿನಗೆ ಸರಿಸಾಟಿ ಯಾರು..?
ದನದ ಹಾಲು ಆರೋಗ್ಯಕಾರಿ ಅಲ್ಲ ಯಾಕೆ?
ದನದ ಹಾಲು ಸಾವಯವವಾಗಿರದಿದ್ದರೆ ಅದರಲ್ಲಿ ಹಲವಾರು ರೀತಿಯ ಹಾರ್ಮೋನುಗಳು ಒಳಗೊಂಡಿರುತ್ತದೆ. ಇದರಿಂದ ದೇಹದ ಮೇಲೆ ನಕಾರಾತ್ಮಕ ಪರಿಣಾಮ ಬೀರಬಹುದು. ಹೆಚ್ಚಿನ ಸಂದರ್ಭಗಳಲ್ಲಿ ಕಾಯಿಲೆಗಳನ್ನು ತಡೆಯಲು ದನಗಳಿಗೆ ಆ್ಯಂಟಿಬಯೋಟಿಕ್ ಇಂಜೆಕ್ಷನ್ ಚುಚ್ಚಲಾಗುತ್ತದೆ ಮತ್ತು ಹೆಚ್ಚು ಹಾಲು ನೀಡಲು ಹಾರ್ಮೋನು ನೀಡಲಾಗುತ್ತದೆ. ಹಾಲು-ಅರಿಶಿನದ ಜೋಡಿ ಮಾಡಲಿದೆ ಕಮಾಲಿನ ಮೋಡಿ!
ಒಂದು ಲೋಟ ದನದ ಹಾಲನ್ನು ಕುಡಿದಾಗ ದೇಹದೊಳಗೆ 60 ರೀತಿಯ ವಿವಿಧ ಹಾರ್ಮೋನುಗಳು, ಕೀಟನಾಶಕಗಳು ಹಾಗೂ ಆ್ಯಂಟಿಬಯೋಟಿಕ್ ಗಳು ದೇಹವನ್ನು ಸೇರುತ್ತದೆ. ಹಾಲನ್ನು ಕುಡಿದಾಗ ನಿಮ್ಮ ದೇಹಕ್ಕೆ ರಾಸಾಯನಿಕಗಳಿಂದ ಎಷ್ಟು ಹಾನಿಯಾಗಬಹುದು ಎಂದು ನೀವೇ ಯೋಚಿಸಿ. ಇಂತಹ ರಾಸಾಯನಿಕಗಳು ದೇಹವನ್ನು ಸೇರಿದರೆ ಅದರಿಂದ ಗುಳ್ಳೆಗಳು, ಪ್ರತಿರೋಧಕ ವ್ಯವಸ್ಥೆಯಲ್ಲಿ ದುರ್ಬಲತೆ, ಜೀರ್ಣಕ್ರಿಯೆ ಸಮಸ್ಯೆ, ಹಾರ್ಮೋನು ಅಸಮತೋಲನ, ಬಂಜೆತನ ಇತ್ಯಾದಿ ಉಂಟಾಗಲಿದೆ.
ಬಾದಾಮಿ ಹಾಲು ಹೆಚ್ಚು ಆರೋಗ್ಯಕರವೇಕೇ?
ಬಾದಾಮಿ ಹಾಲು ಶೇಕಡಾ ನೂರರಷ್ಟು ನೈಸರ್ಗಿಕ ಹಾಗೂ ಸುರಕ್ಷಿತವಾಗಿರುವ ಹಿನ್ನೆಲೆಯಲ್ಲಿ ಇಂದು ವಿಶ್ವದೆಲ್ಲೆಡೆಯಲ್ಲಿ ಆರೋಗ್ಯದ ಬಗ್ಗೆ ಕಾಳಜಿ ಇರುವವರು ಇದನ್ನು ಮೊದಲನೇಯದಾಗಿ ಪರಿಗಣಿಸುತ್ತಾರೆ. ವಿವಿಧೆಡೆಯಲ್ಲಿ ಸಿಗುವುದರಿಂದ ಹೆಚ್ಚಿನವರು ಇದನ್ನು ಬಳಕೆ ಮಾಡಲು ಆರಂಭಿಸಿದ್ದಾರೆ.
ಬಾದಾಮಿ ಹಾಲಿನಲ್ಲಿ ಆರೋಗ್ಯಕಾರಿ ಕೊಬ್ಬು ಇರುವ ಕಾರಣ ಇದರಿಂದ ದೇಹದ ತೂಕ ಹೆಚ್ಚುವುದಿಲ್ಲ. ಬಾದಾಮಿ ಹಾಲಿನಲ್ಲಿ ಲ್ಯಾಕ್ಟೋಸ್ ಇಲ್ಲದೆ ಇರುವ ಕಾರಣದಿಂದಾಗಿ ಲ್ಯಾಕ್ಟೋಸ್ ಅಸಹಿಷ್ಣುತೆ ಹೊಂದಿರುವವರು ಬಾದಾಮಿ ಹಾಲನ್ನು ಬಳಸಬಹುದು. ಬಾದಾಮಿ ಹಾಲಿನ ಸೇವನೆಯಿಂದ ಕಾಂತಿಯುತ ಹಾಗೂ ಹೊಳೆಯುವ ತ್ವಚೆ ಸಿಗುವುದು, ಕ್ಯಾನ್ಸರ್ ತಡೆಗಟ್ಟುವುದು, ಸ್ನಾಯುಗಳನ್ನು ಬಳಪಡಿಸಲು ಇದು ನೆರವಾಗುವುದು. ಇದು ದನದ ಹಾಲಿಗೆ ಒಂದು ಒಳ್ಳೆಯ ಪರ್ಯಾಯವಾಗಿದೆ. ದಿನನಿತ್ಯ ತುಳಸಿ ಬೆರೆಸಿದ ಹಾಲು ಕುಡಿಯಿರಿ- ಆರೋಗ್ಯ ಪಡೆಯಿರಿ


ಸೈನಿ ಗಾಡ್ ಫಾದರ್ ಗಂಭೀರ್ ಆಕ್ರೋಶಗೊಂಡಿದ್ದೇಕೆ..?
5, Aug 2019, 12:43 PM IST
ಟೀಂ ಇಂಡಿಯಾಗೆ ಎಂಟ್ರಿಕೊಟ್ಟು ಪದಾರ್ಪಣಾ ಪಂದ್ಯದಲ್ಲೇ ಕಮಾಲ್ ಮಾಡಿದ ನವದೀಪ್ ಸೈನಿ ಸಾಧನೆಗೆ ಕ್ರಿಕೆಟ್ ಅಭಿಮಾನಿಗಳು ಫಿದಾ ಆಗಿದ್ದಾರೆ. ರಾಯಲ್ ಚಾಲೆಂಜರ್ಸ್ ಬೆಂಗಳೂರು ತಂಡದ ಪರ ಮಿಂಚು ಹರಿಸಿದ್ದ ಸೈನಿ, ಇದೀಗ ವೆಸ್ಟ್ ಇಂಡೀಸ್ ವಿರುದ್ಧದ ಟಿ20 ಸರಣಿಯಲ್ಲಿ ಗಮನಾರ್ಹ ಪ್ರದರ್ಶನ ತೋರಿದ್ದಾರೆ. ಆದರೆ ಸೈನಿ ಗಾಡ್ ಫಾದರ್ ಗಂಭೀರ್, ಕೆಲವರ ವಿರುದ್ಧ ಆಕ್ರೋಶ ವ್ಯಕ್ತಪಡಿಸಿದ್ದಾರೆ. ಈ ಕುರಿತಾದ ವರದಿ ಇಲ್ಲಿದೆ ನೋಡಿ....


Bengaluru, First Published 10, Oct 2018, 11:45 AM IST
Highlights
ಉಚಿತ ಪಾಸ್ ಹಂಚಿಕೆ ವಿಚಾರದಲ್ಲಿ ಬಿಸಿಸಿ ನಿರ್ಧಾರ ಸಡಿಲಿಸಿದೆ. ಆದರೆ ಇದರಿಂದ ಪಂದ್ಯ ಆಯೋಜಿಸುವುದು ಕಷ್ಟ ಎಂದಿರುವ ತಮಿಳುನಾಡು ಕ್ರಿಕೆಟ್ ಸಂಸ್ಥೆ ತಕರಾರು ತೆಗೆದಿದೆ. ಇಷ್ಟೇ ಅಲ್ಲ 3ನೇ ಟಿ20 ಪಂದ್ಯದಿಂದ ಹಿಂದೆ ಸರಿಯೋ ಎಚ್ಚರಿಕೆ ನೀಡಿದೆ.
ಚೆನ್ನೈ(ಅ.10): ಬಿಸಿಸಿಐ ನೂತನ ನಿಯಮ ಇದೀಗ ರಾಜ್ಯ ಕ್ರಿಕೆಟ್ ಸಂಸ್ಥೆಗಳಿಗೆ ತಲೆನೋವಾಗಿ ಪರಿಣಮಿಸಿದೆ. ಉಚಿತ ಟಿಕೆಟ್(ಕಾಂಪ್ಲಿಮೆಂಟರಿ ಪಾಸ್) ವಿಚಾರಕ್ಕೆ ಸಂಬಂಧಿಸಿದಂತೆ ಬಿಸಿಸಿಐ ಹಾಗೂ ರಾಜ್ಯ ಕ್ರಿಕೆಟ್ ನಡುವಿನ ಹಗ್ಗಜಗ್ಗಾಟ ಮುಂದುವರಿದಿದೆ. ಇಂದೋರ್ ಪಂದ್ಯ ಸ್ಥಳಾಂತರವಾದ ಬೆನ್ನಲ್ಲೇ ಇದೀಗ ಚೆನ್ನೈನಲ್ಲಿ ಆಯೋಜಿಸಲಾಗಿರುವ ಭಾರತ ಹಾಗೂ ವೆಸ್ಟ್ಇಂಡೀಸ್ ನಡುವಿನ 3ನೇ ಟಿ30 ಪಂದ್ಯದ ಮೇಲೆ ಕಾರ್ಮೋಡ ಕವಿದಿದೆ.
ಚೆನ್ನೈನ ಚಿದಂಬರಂ ಕ್ರೀಡಾಂಗಣದಲ್ಲಿ ಐ, ಜೆ ಹಾಗೂ ಕೆ ಸ್ಟಾಂಡ್‌ಗಳು ಮುಚ್ಚಲಾಗಿದೆ. ಹೀಗಾಗಿ ಸದ್ಯ 24,000 ಆಸನ ವ್ಯವಸ್ಥೆ ಲಭ್ಯವಿದೆ. ಹೀಗಾಗಿ 2400 ಉಚಿತ ಪಾಸ್‌ಗಳಲ್ಲಿ ತಮಿಳುನಾಡು ಕ್ರಿಕೆಟ್ ಸಂಸ್ಥೆಗೆ 600 ಟಿಕೆಟ್ ಸಿಗಲಿದೆ.  ಇಷ್ಟೇ ಅಲ್ಲ ಸಹಭಾಗಿತ್ವದ ಸಂಸ್ಥೆಗಳಿಗೆ ರಿಯಾಯ್ತಿ ದರದಲ್ಲಿ ಟಿಕೆಟ್ ನೀಡಬೇಕಿದೆ. ಹೀಗಾಗಿ  ಪಂದ್ಯ ಆಯೋಜಿಸಲು ಸಾಧ್ಯವಿಲ್ಲ ಎಂದು ಎಚ್ಚರಿಕೆ ನೀಡಿದೆ.
ಬಿಸಿಸಿಐನ ನೂತನ ಸಂವಿಧಾನದ ಪ್ರಕಾರ ಕ್ರೀಡಾಂಗಣದ ಆಸನಗಳ ಸಾಮರ್ಥ್ಯದ ಶೇ.90ರಷ್ಟು ಆಸನಗಳ ಟಿಕೆಟ್‌ಗಳನ್ನು ಸಾರ್ವಜನಿಕರಿಗೆ ಮಾರಾಟ ಮಾಡಬೇಕು. ಇನ್ನುಳಿದ ಶೇ.10ರಷ್ಟು ಟಿಕೆಟ್'ನಲ್ಲಿ 5ರಷ್ಟನ್ನು ಬಿಸಿಸಿಐಗೆ ನೀಡಬೇಕಿದೆ.  ಈ ನಿರ್ಧಾರ ಸಡಿಲಿಸಿದ  ಬಿಸಿಸಿಐ ಇದೀಗ 600 ಹೆಚ್ಚುವರಿ ಉಚಿತ ಪಾಸ್ ರಾಜ್ಯ ಕ್ರಿಕೆಟ್ ಸಂಸ್ಥೆಗೆ ನೀಡಲು ನಿರ್ಧರಿಸಿದೆ.
ಮಧ್ಯಪ್ರದೇಶ ಇದಕ್ಕೆ ಆಕ್ಷೇಪ ವ್ಯಕ್ತಪಡಿಸಿದ ಕಾರಣ ಅ.24ರಂದು ಇಂದೋರ್‌ನಲ್ಲಿ ನಡೆಯಬೇಕಿದ್ದ ಭಾರತ- ವಿಂಡೀಸ್ ನಡುವಿನ ಪಂದ್ಯ ವಿಶಾಖಪಟ್ಟಣಕ್ಕೆ ಸ್ಥಳಾಂತರಗೊಂಡಿತ್ತು.  ಇದೀಗ ಚೆನ್ನೈ ಪಂದ್ಯ ಕೂಡ ಸ್ಥಳಾಂತರವಾಗೋ ಸಾಧ್ಯತೆ ಇದೆ.
Last Updated 10, Oct 2018, 11:45 AM IST


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಯುವಕೇಸರಿ ಆದ ವಿನಯ್ ರಾಜ್‌ಕುಮಾರ್
ಯುವಕೇಸರಿ ಆದ ವಿನಯ್ ರಾಜ್‌ಕುಮಾರ್ ಡಾರಾಜ್ ಮೊಮ್ಮಗ ವಿನಯ್ ರಾಜ್ ಕುಮಾರ್ ಈಗ ಮತ್ತೊಂದು ಸಿನಿಮಾ ಒಪ್ಪಿಕೊಂಡಿದ್ದಾರೆ ಈ ಚಿತ್ರಕ್ಕೆ 'ಯುವಕೇಸರಿ' ಎಂದು ಹೆಸರಿಡಲಾಗಿದೆ...
ವಿಜಯ ಕರ್ನಾಟಕ | Updated:
Aug 14, 2019, 11:25AM IST
ಡಾ.ರಾಜ್ ಕುಮಾರ್ ಮೊಮ್ಮಗ ವಿನಯ್ ರಾಜ್ ಕುಮಾರ್ ಈಗ ಮತ್ತೊಂದು ಸಿನಿಮಾ ಒಪ್ಪಿಕೊಂಡಿದ್ದಾರೆ. ಈ ಚಿತ್ರಕ್ಕೆ 'ಯುವಕೇಸರಿ' ಎಂದು ಹೆಸರಿಡಲಾಗಿದೆ. 'ನಮ್ಮ ಚಿತ್ರಕ್ಕೆ ವೀರಕೇಸರಿ ಎಂದು ಟೈಟಲ್ ಇಟ್ಟಿದ್ದಾಗಿ ಕೆಲ ಕಡೆ ಸುದ್ದಿ ಹರಿದಾಡುತ್ತಿತ್ತು. ಅದು ಸುಳ್ಳು. ನಮ್ಮ ಚಿತ್ರಕ್ಕೆ ಯುವಕೇಸರಿ' ಎಂದು ಹೆಸರಿಟ್ಟಿದ್ದೇವೆ ಎಂದಿದೆ ಚಿತ್ರತಂಡ.
ಈಗಾಗಲೇ ಹಲವು ಚಿತ್ರಗಳಲ್ಲಿ ನಟಿಸಿರುವ ವಿನಯ್, ಈ ಸಿನಿಮಾದಲ್ಲಿ ಹೊಸ ಬಗೆಯ ಪಾತ್ರ ಮಾಡಿದ್ದಾರಂತೆ. ಪಾತ್ರಕ್ಕಾಗಿ ತಯಾರಿ ಕೂಡ ಮಾಡಿಕೊಂಡಿದ್ದಾರಂತೆ.
ಈ ಚಿತ್ರಕ್ಕೆ ಇಂಥದ್ದೊಂದು ಟೈಟಲ್ ಇಡುವುದಕ್ಕೂ ಕಾರಣವಿದೆಯಂತೆ. ಕಥಾ ನಾಯಕನ ರೋಚಕ ಸ್ಟೋರಿ ಸಿನಿಮಾದಲ್ಲಿದ್ದು, ಅವನು ಹೇಗೆ ಯುವಕೇಸರಿ ಆಗಿ ಬದಲಾಗುತ್ತಾನೆ ಎನ್ನುವುದನ್ನು ಸೂಕ್ಷ್ಮವಾಗಿ ಹೇಳುವ ಪ್ರಯತ್ನ ಮಾಡಿದ್ದಾರಂತೆ ನಿರ್ದೇಶಕರು. ರಘುವರ್ಧನ್ ಈ ಚಿತ್ರಕ್ಕೆ ಆ್ಯಕ್ಷನ್ ಕಟ್ ಹೇಳಿದ್ದು, ನವೆಂಬರ್ ತಿಂಗಳಿಂದ ಶೂಟಿಂಗ್‌ಗಾಗಿ ಪ್ಲ್ಯಾನ್ ಮಾಡಿದೆಯಂತೆ ಚಿತ್ರತಂಡ.


|
Published: Tuesday, March  6, 2018,  8:30 [IST]
ದೈನಂದಿನ ಜೀವನದಲ್ಲಿ ನೀವು ಆರೋಗ್ಯವಾಗಿರಬೇಕೆಂದರೆ ಅದಕ್ಕಾಗಿ ನೀವು ತುಂಬಾ ಕಷ್ಟಪಡಬೇಕಿಲ್ಲ. ಯಾಕೆಂದರೆ ಕೆಲವು ಕ್ರಮ ಹಾಗೂ ಉಪಾಯವನ್ನು ಪಾಲಿಸಿಕೊಂಡು ಹೋದರೆ ಆಗ ಜೀವನದಲ್ಲಿ ಆರೋಗ್ಯವಾಗಿರಬಹುದು. ಆರೋಗ್ಯ ಪಡೆದು ಕೊಳ್ಳಲು ಯಾವುದೇ ಅಡ್ಡದಾರಿಗಳು ಇಲ್ಲ. ಈ ವಿಧಾನಗಳಿಂದ ನೀವು ಕಟ್ಟಿದ ಮೂಗು, ಹಲ್ಲುನೋವು, ಮೂಗಿನಲ್ಲಿ ರಕ್ತಸುರಿಯುವುದು ಮತ್ತು ಗಂಟಲು ನೋವು ಕಡಿಮೆ ಮಾಡಬಹುದು. ಇದು ನಿಮ್ಮ ಜ್ಞಾಪಕಶಕ್ತಿಗೆ ಬಲನೀಡಿ, ದೇಹವು ಕಡಿಮೆ ನೋವು ಅನುಭವಿಸುವಂತೆ ಮಾಡುವುದು.
ಜೀವನದ ಉಪಾಯಗಳು ಕಿರಿಕಿರಿ ಉಂಟು ಮಾಡುವಂತಹ ಕೆಲವೊಂದು ಸಮಸ್ಯೆಗಳಿಂದ ತಕ್ಷಣಕ್ಕೆ ಪರಿಹಾರ ಒದಗಿಸುವುದು. ವಿವಿಧ ಮಾರ್ಗಗಳ ಮೂಲಕ ಇದನ್ನು ಪ್ರಯತ್ನಿಸಿ ಅಂತಿಮವಾಗಿ ನಿರೀಕ್ಷಿತ ಫಲಿತಾಂಶ ಪಡೆದುಕೊಳ್ಳುವುದು. ಸಮಯದ ಅಭಾವವಿರುವಂತಹ ಸಮಯದಲ್ಲಿ ಜೀವನದ ತಂತ್ರಗಳು ತುಂಬಾ ನೆರವಾಗುವುದು. ಆರೋಗ್ಯಕಾರಿ ಜೀವನಕ್ಕೆ ನೀವು ಇವುಗಳನ್ನು ಕಲಿಯಲು ಬಯಸುತ್ತೀರಾ? ಉತ್ತಮ ಜೀವನಕ್ಕಾಗಿ ಕೆಲವು ಜೀವನ ತಂತ್ರಗಳ ಬಗ್ಗೆ ಬೋಲ್ಡ್ ಸ್ಕೈ ನಿಮಗೆ ಹೇಳಿಕೊಡಲಿದೆ. ಇದನ್ನು ತಿಳಿಯಿರಿ....
ಹಲ್ಲು ನೋವು
ಒಂದು ಲವಂಗವನ್ನು ಹಲ್ಲಿನ ಮೇಲಿಡಿ. ಅಂಗೈಯ ಮೇಲೆ ತೋರು ಬೆರಳು ಮತ್ತು ಹೆಬ್ಬೆರಳಿನ ಮಧ್ಯೆ ಐಸ್ ನ್ನು ಉಜ್ಜಿಕೊಳ್ಳಬಹುದು. ಇದು ಉತ್ತಮ ಜೀವನಕ್ಕೆ ಮಾಡಬಹುದಾದ ಭಿನ್ನತೆ.
ಪವರ್‌ಫುಲ್ ಮನೆ ಔಷಧಿಗಳು- ಐದೇ ಐದು ನಿಮಿಷದಲ್ಲಿ ಹಲ್ಲು ನೋವು ನಿಯಂತ್ರಣಕ್ಕೆ
ಮೂಗು ಕಟ್ಟಿರುವುದು
ಕಟ್ಟಿದ ಮೂಗು ನಿವಾರಣೆಯಾಗಬೇಕಾದರೆ ನಾಲಗೆಯನ್ನು ಬಾಯಿಯ ಮೇಲ್ಬಾಗಕ್ಕೆ ಒತ್ತಿಕೊಳ್ಳಿ ಮತ್ತು ಇದೇ ವೇಳೆ ಬೆರಳನ್ನು ಹುಬ್ಬುಗಳ ಮಧ್ಯೆ ಒತ್ತಿಕೊಳ್ಳಿ.
ಮೂಗಿನಲ್ಲಿ ರಕ್ತಸ್ರಾವ
ಮೇಲ್ಬಾಗದ ಒಸಡಿನ ಮೇಲೆ ಹತ್ತಿಯನ್ನಿಡಿ ಮತ್ತು ಒತ್ತಿ. ಇದರಿಂದ ಮೂಗಿನ ಸ್ರಾವ ನಿಲ್ಲುವುದು. ಇದು ಆರೋಗ್ಯಕಾರಿ ಜೀವನಕ್ಕೆ ಒಳ್ಳೆಯ ಪರಿಹಾರ.
ಗರ್ಭಿಣಿಯಾಗಿರುವಾಗ ಮೂಗಿನಲ್ಲಿ ರಕ್ತ ಸೋರುವುದು ಸಹಜವೇ?
ಆಮ್ಲದ ಹಿಮ್ಮುಖ ಹರಿವು
ಇದು ನೀವು ಪಾಲಿಸಬಹುದಾದ ತುಂಬಾ ಸರಳ ಜೀವನ ಕ್ರಮ. ಆಮ್ಲ ಹಿಮ್ಮುಖವಾಗಿ ಹರಿಯುವುದನ್ನು ನಿವಾರಿಸಲು ನೀವು ಎಡದ ಬದಿಗೆ ಬಲಗಿ. ಇದು ಯಾವುದೇ ಔಷಧಿ ತೆಗೆದುಕೊಳ್ಳುವುದಕ್ಕಿಂತ ಉತ್ತಮ.
ಧೈರ್ಯಗೆಡುವುದು(ನರ್ವಸ್ ಆಗುವುದು)
ನೀವು ಯಾವುದೇ ವಿಷಯಕ್ಕೆ ತುಂಬಾ ನರ್ವಸ್ ಆಗಿದ್ದರೆ ಆಗ ಮುಖಕ್ಕೆ ತಣ್ಣೀರು ಹಾಕಿ ಮತ್ತು ಸ್ವಲ್ಪ ಸಮಯ ಉಸಿರು ಹಿಡಿದಿಟ್ಟುಕೊಳ್ಳಿ. ಇದರಿಂದ ನೀವು ಶಾಂತರಾಗಿರುವಿರಿ. ದೀರ್ಘವಾಗಿ ಉಸಿರಾಡಿದರೂ ನರಗಳಿಗೆ ಆರಾಮ ಸಿಗುವುದು.
ಆಲಿಸುವುದರಲ್ಲಿ ತೊಂದರೆ
ತುಂಬಾ ಗದ್ದಲದ ಪ್ರದೇಶದಲ್ಲಿ ನಿಮಗೆ ಗೆಳೆಯರು ಏನು ಹೇಳುತ್ತಿದ್ದಾರೆಂದು ಹೇಳದೆ ಇದ್ದರೆ ಆಗ ನಿಮ್ಮ ಬಲದ ಬದಿಯನ್ನು ಸ್ನೇಹಿತರತ್ತ ಇಡಿ. ಯಾಕೆಂದರೆ ಎಡಗಿವಿಗಿಂತ ಬಲದ ಕಿವಿಗೆ ಹೆಚ್ಚು ಕೇಳುವುದು.
ನುಂಗಲು ಕಷ್ಟವಾಗುವುದು
ನಿಮಗೆ ದೊಡ್ಡ ಮಾತ್ರ ಅಥವಾ ಕ್ಯಾಪ್ಸೂಲ್ ನುಂಗಲು ಕಷ್ಟವಾಗುತ್ತಾ ಇದ್ದರೆ ಅಗ ನೀವು ನೀರು ತೆಗೆದುಕೊಳ್ಳಿ. ಇದರ ಬಳಿಕ ತಲೆಯನ್ನು ಸ್ವಲ್ಪ ಹಿಂದಕ್ಕೆ ಕೊಂಡುಹೋಗಿ. ಇದರಿಂದ ಮಾತ್ರೆ ಅಥವಾ ಕ್ಯಾಪ್ಸೂಲ್ ನಿಮ್ಮ ಬಾಯಿಯ ಕೊನೆಯ ಭಾಗಕ್ಕೆ ಹೋಗುವುದು. ಇದರಿಂದ ನುಂಗಲು ಸುಲಭವಾಗುವುದು.
ಸುಟ್ಟ ಗಾಯ
ಸುಟ್ಟ ಗಾಯದಿಂದ ತಕ್ಷಣಕ್ಕೆ ಪರಿಹಾರ ಬೇಕೆಂದರೆ ಆಗ ನೀವು ಟೂಥ್ ಪೇಸ್ಟ್ ನ್ನು ಬಾಧಿತ ಜಾಗಕ್ಕೆ ಹಚ್ಚಿಕೊಳ್ಳಿ. ಇದು ನಿಮಗೆ ತಂಪಾದ ಅನುಭವ ನೀಡುವುದು ಮತ್ತು ಅದು ದೀರ್ಘಕಾಲ ತನಕ ಇರುವುದು.
ಸುಟ್ಟ ಗಾಯಗಳಿಗೆ ಕೆಲವು ಮನೆಮದ್ದು
ಗಂಟಲು ಕಚಗುಳಿಯಿಡುವುದು
ಗಂಟಲಿನ ಕಚಗುಳಿಗೆ ನೀವು ಕಿವಿಯನ್ನು ಉಜ್ಜಿಕೊಳ್ಳಿ. ಇದರಿಂದ ಗಂಟಲಿನಲ್ಲಿ ಸ್ನಾಯು ಸೆಳೆತ ಉಂಟು ಮಾಡುವುದು ಮತ್ತು ಗಂಟಲಿನ ಕಚಗುಳಿಯಿಂದ ಪರಿಹಾರ ಒದಗಿಸುವುದು.
ವೇಗ ಎದೆಬಡಿತಕ್ಕೆ
ಕೆಲವೊಂದು ವಿಧಾನ ಮತ್ತು ಉಪಾಯಗಳು ಜೀವನದಲ್ಲಿ ತುಂಬಾ ಮಹತ್ವದ ಸಮಯದಲ್ಲಿ ನಿಮಗೆ ನೆರವಿಗೆ ಬರುವುದು. ಕೆಲವೊಮ್ಮೆ ಎದೆಬಡಿತ ಹೆಚ್ಚಾದರೆ ಆಗ ನಿಮ್ಮ ನಾಲಗೆಗೆ ಮಸಾಜ್ ಮಾಡಿ ಅಥವಾ ತಿರುಗಿಸಿ. ಇದರಿಂದ ಎದೆಬಡಿತ ಸಾಮಾನ್ಯವಾಗುವುದು.
ದೀರ್ಘಕಾಲದ ನೆನಪಿನ ಶಕ್ತಿಗೆ
ನಿಮಗೆ ಭಾಷಣ ಮಾಡಲಿಕ್ಕಿದ್ದರೆ ಅಥವಾ ಪರೀಕ್ಷೆ ಎದುರಾಗಿದ್ದರೆ ಆಗ ಮಲಗುವ ಮೊದಲು ಅದನ್ನು ಓದಿಕೊಳ್ಳಿ. ಇದರಿಂದ ಮೆದುಳು ದೀರ್ಘಕಾಲ ತನಕ ನೆನಪಿನಲ್ಲಿಟ್ಟುಕೊಳ್ಳುವುದು.
ಮೈಗ್ರೇನ್
ಮೈಗ್ರೇನ್ ನಿಂದ ನಿವಾರಣೆ ಪಡೆಯಲು ಕೈಗೆ ಚಿವುಟಿಕೊಳ್ಳಿ. ಇದರಿಂದ ಪರಿಹಾರ ಸಿಗದಿದ್ದರೆ ಮತ್ತೆ ಚಿವುಟಿ. ಕತ್ತಲಿನಲ್ಲಿ ಜಾಗಕ್ಕೆ ಹೋಗಿ ವಿಶ್ರಾಂತಿ ಪಡೆದರೆ ಪರಿಹಾರ ಸಿಗುವುದು.
ಮಾತ್ರೆಯ ಹಂಗಿಲ್ಲದೆ ಮೈಗ್ರೇನ್ ತಲೆನೋವು ನಿಯಂತ್ರಣಕ್ಕೆ!
ಒತ್ತಡ
ನಿಮಗೆ ಒತ್ತಡ ನೀವುವಂತಹ ಪ್ರತಿಯೊಂದು ವಿಚಾರವನ್ನು ಒಂದು ಕಾಗದದಲ್ಲಿ ಬರೆಯಿರಿ. ಇದು ನಿಮಗೆ ತಕ್ಷಣಕ್ಕೆ ಪರಿಹಾರ ನೀಡುವುದು. ಇನ್ನೊಂದು ಪರಿಹಾರವೆಂದರೆ ಕಿತ್ತಳೆ ಹಣ್ಣಿನ ವಾಸನೆ ತೆಗೆದುಕೊಳ್ಳಿ. ಕಿತ್ತಳೆ ಹಣ್ಣಿನ ಸುವಾಸನೆಯು ಒತ್ತಡವನ್ನು ಕಡಿಮೆ ಮಾಡುವುದು ಮತ್ತು ಹೆಚ್ಚು ಚುರುಕಾಗಿಡುವುದು. ಉಪಾಹಾರಕ್ಕೆ ಒಂದು ಕಿತ್ತಳೆ ಸೇವಿಸಿ, ಅದರ ಸುವಾಸನೆ ತೆಗೆದುಕೊಂಡರೆ ದಿನವಿಡಿ ಉಲ್ಲಾಸದಿಂದ ಇರುವಿರಿ.
ಕಣ್ಣಿಗೆ ಶ್ರಮ
ದಿನವಿಡಿ ಕಂಪ್ಯೂಟರ್ ಮುಂದೆ ಕುಳಿತುಕೊಳ್ಳುವುದರಿಂದ ನಿಮ್ಮ ಕಣ್ಣುಗಳಿಗೆ ತುಂಬಾ ಶ್ರಮ ಬೀಳಬಹುದು. ನೀವು 20/20/20 ನಿಯಮ ಪಾಲಿಸಬೇಕು. ನೀವು 20 ನಿಮಿಷಕೊಮ್ಮೆ ಸುಮಾರು 20 ಅಡಿ ದೂರದಲ್ಲಿರುವ ವಸ್ತುವಿನ ಕಡೆ ನೋಡಬೇಕು. ಇದರಿಂದ ಕಣ್ಣಿನ ಶ್ರಮ ಕಡಿಮೆಯಾಗುವುದು ಮತ್ತು ಇದರಿಂದ ಕಣ್ಣಿನಲ್ಲಿ ನಿಮಗೆ ಭಿನ್ನತೆ ಕಂಡುಬರುವುದು.
ಬಿಕ್ಕಳಿಕೆ
ಬಿಕ್ಕಳಿಕೆಯು ತುಂಬಾ ಕಿರಿಕಿರಿ ಉಂಟು ಮಾಡುವಂತಹ ಸಮಸ್ಯೆ. ಆದರೆ ಇದರಿಂದ ಮುಕ್ತಿ ಪಡೆಯುವುದು ತುಂಬಾ ಸರಳ. ಒಂದು ಲೋಟ ನೀರನ್ನು ಸ್ಟ್ರಾದಿಂದ ಕುಡಿಯುವಾಗ ಎರಡು ಕಿವಿಗಳನ್ನು ಮುಚ್ಚಿಕೊಳ್ಳಿ ಅಥವಾ ಬೇರೆಯವರಿಂದ ಮುಚ್ಚಲು ಹೇಳಿ. ಇದರಿಂದ ಬಿಕ್ಕಳಿಕೆ ದೂರವಾಗುವುದು.


ಚಾಲೆಂಜಿಂಗ್ ಸ್ಟಾರ್'ಗೆ ರಮ್ಯಾ ಪತ್ನಿ ?
Highlights
ಕೊನೆಗೂ ಚಾಲೆಂಜಿಂಗ್ ಸ್ಟಾರ್'ಗೆ ಸಿಕ್ಕ ಪತ್ನಿ ?
ಕೊನೆಗೂ ‘ಮುನಿರತ್ನ ಕುರುಕ್ಷೇತ್ರ’ದ ದುರ್ಯೋಧನನಿಗೆ ನಾಯಕಿ ಸಿಕ್ಕಿದ್ದಾರೆ. ಹೌದು, ಚಾಲೆಂಜಿಂಗ್ ಸ್ಟಾರ್ ದರ್ಶನ್ ಅವರೊಂದಿಗೆ ಹೆಜ್ಜೆ ಹಾಕುವುದಕ್ಕೆ ಕೇರಳ ಕುಟ್ಟಿ ರಮ್ಯಾ ನಂಬೀಸನ್ ಬರಲಿದ್ದಾರೆ. ತೆಲುಗಿನ ರೆಜಿನಾ ಕ್ಯಾಸಂಡ್ರಾ, ಭಾನುಮತಿ ಪಾತ್ರದಲ್ಲಿ ನಟಿಸುತ್ತಾರೆಂದು ಹೇಳಲಾಗಿತ್ತು. ಸ್ವತಃ ರೆಜಿನಾ ಕೂಡ ಹಾಗೆ ಹೇಳಿಕೊಂಡಿದ್ದರು. ಆದರೆ, ಈಗ ದುರ್ಯೋಧನನ ಪತ್ನಿ ಭಾನುಮತಿಯಾಗಿ ರಮ್ಯಾ ನಂಬೀಸನ್ ಬರುತ್ತಿದ್ದಾರೆ. ಈ ನಡುವೆ ಕುಂತಿ ಪಾತ್ರಕ್ಕಾಗಿಯೇ ಆಯ್ಕೆ ಆಗಿದ್ದ ಲಕ್ಷ್ಮೀ ಅವರ ಬದಲಿಗೆ ಭಾರತಿ ವಿಷ್ಣುವರ್ಧನ್ ಕಾಣಿಸಿಕೊಳ್ಳುತ್ತಿದ್ದಾರೆ. ಜತೆಗೆ ಸುಭದ್ರ ಪಾತ್ರದಲ್ಲಿ ಪವಿತ್ರಾ ಲೋಕೇಶ್ ನಟಿಸುತ್ತಿದ್ದಾರೆ. ಲಕ್ಷ್ಮೀ ಅವರು ಡ್ರಾಮಾ ಜ್ಯೂನಿಯರ್ಸ್ ಚಿತ್ರೀಕರಣದಲ್ಲಿರುವ ಕಾರಣಕ್ಕೆ ಕುಂತಿ ಪಾತ್ರಕ್ಕೆ ಭಾರತಿ ವಿಷ್ಣುವರ್ಧನ್ ಅವರನ್ನು ಆಯ್ಕೆ ಮಾಡಿಕೊಳ್ಳಲಾಗಿದೆ.
Last Updated 11, Apr 2018, 12:41 PM IST


ಡಿ.ಎನ್.ಎ. ಮೇಲೆ ಕೆಟ್ಟ ಪರಿಣಾಮ ಬೀರುತ್ತೆ ಧೂಮಪಾನ
  18-12-2018 6:48PM IST    /     No Comments    /     Posted In: Latest News , Health
ಧೂಮಪಾನ ಆರೋಗ್ಯಕ್ಕೆ ಹಾನಿಕಾರಕ ಅನ್ನೋದು ಎಲ್ರಿಗೂ ಗೊತ್ತು. ಧೂಮಪಾನ ನಮ್ಮ ಡಿ.ಎನ್.ಎ ಮೇಲೂ ಪರಿಣಾಮ ಬೀರುತ್ತದೆ. ಧೂಮಪಾನ ಕ್ಯಾನ್ಸರ್ ಗೆ ಕಾರಣವಾಗುತ್ತದೆ. ಧೂಮಪಾನವು ಕೇವಲ ಶ್ವಾಸಕೋಶಕ್ಕಷ್ಟೇ ಅಲ್ಲ ದೇಹದ ಇತರ ಭಾಗಗಳಿಗೆ ಹಾನಿ ಉಂಟುಮಾಡುತ್ತದೆ.
ಬೀಡಿ, ಸಿಗರೇಟ್ ಹೊಗೆ ಮಾನವನ ಡಿ.ಎನ್.ಎ ಯನ್ನು ಆಕ್ರಮಿಸಿ ತೊಂದರೆ ಉಂಟುಮಾಡುತ್ತದೆ. ಹೊಸ ಸಂಶೋಧನೆಯೊಂದು ಧೂಮಪಾನದ ಹಾನಿ ಬಗ್ಗೆ ಎಚ್ಚರಿಕೆ ನೀಡಿದೆ.
ಬ್ರಿಟನ್ನಿನ ಸ್ಯಾಂಗರ್ ಇನ್ಸ್ಟಿಟ್ಯೂಟ್ ಆಫ್ ಯುಕೆ ಮತ್ತು ಅಮೆರಿಕದ ಲಾಸ್ ಅಲಾಮೊಸ್ ನ್ಯಾಷನಲ್ ಲ್ಯಾಬೊರೇಟರಿ ಸಂಶೋಧಕರು ಧೂಮಪಾನದಿಂದಾಗುವ ಹಾನಿ ಬಗ್ಗೆ ಸಂಶೋಧನೆ ನಡೆಸಿದ್ದಾರೆ. ಐದು ಸಾವಿರ ಧೂಮಪಾನಿಗಳ ಮೇಲೆ ಅಧ್ಯಯನ ಮಾಡಿದ್ದಾರೆ. ಧೂಮಪಾನವನ್ನು ಎಂದೂ ಮಾಡದ ಹಾಗೂ ಧೂಮಪಾನ ಮಾಡುತ್ತಿರುವವರನ್ನು ಸಂಶೋಧಕರು ಅಧ್ಯಯನಕ್ಕೆ ಬಳಸಿಕೊಂಡಿದ್ದರು.
ಧೂಮಪಾನಿಗಳ ಡಿ.ಎನ್.ಎಯಲ್ಲಿ ಕೆಲವೊಂದು ಕೋಶಗಳು ನಷ್ಟವಾಗಿರುವ ಗುರುತುಗಳು ಕಂಡುಬಂದಿವೆ. ಆದ್ರೆ ಈ ಗುರುತುಗಳು ಧೂಮಪಾನ ಮಾಡದವರ ಡಿ.ಎನ್.ಎ ಯಲ್ಲಿ ಕಂಡುಬರಲಿಲ್ಲ.


ತೂಕ ಇಳಿಸುವ ಪಾಲಾಕ್ ಸೊಪ್ಪಿನ ಆರೋಗ್ಯ ಪುರಾಣ
August 13, 2019
Facebook Twitter Google+ LinkedIn StumbleUpon Tumblr Pinterest Reddit VKontakte Odnoklassniki Pocket WhatsApp
ಸಸ್ಯಾಹಾರಿಗಳ ಸಂಜೀವಿನಿ ಎಂದು ಕರೆಯಲ್ಪಡುವ ಪಾಲಾಕ್ ಸೊಪ್ಪಿನಲ್ಲಿ ಬಹಳಷ್ಟು ಉಪಯೋಗಕಾರಿ ಅಂಶಗಳಿವೆ. ನಮ್ಮ ದೇಹದ ಆರೋಗ್ಯವನ್ನು ಸಧೃಡವಾಗಿಟ್ಟುಕೊಳ್ಳಲು ಪಾಲಾಕ್ ಸೊಪ್ಪು ಬಹಳ ಪ್ರಯೋಜನಕಾರಿ ಎನ್ನಲಾಗಿದೆ. ಇಂತಹ ಬಹುಉಪಯೋಗಿ ಪಾಲಾಕ್ ಸೊಪ್ಪಿನ ಬಗ್ಗೆ ಕೆಲವೊಂದಿಷ್ಟು ಮಾಹಿತಿ ನಿಮಗಾಗಿ.
ಇತ್ತೀಚಿನ ಪೀಳಿಗೆಯಲ್ಲಿ ತಲೆನೋವಿನ ಸಮಸ್ಯೆಯಾಗಿರುವ ತೂಕ ಇಳಿಸುವಿಕೆಗೆ  ಉತ್ತಮ ಪರಿಹಾರ ಪಾಲಾಕ್ ಸೊಪ್ಪಾಗಿದೆ. ಹೌದು, ಪಾಲಾಕ್ ಸೇವನೆಯಿಂದ ನಿಮ್ಮ ಚಯಾಪಚಯ ಕ್ರಿಯೆ ಸುಲಭವಾಗಿ ಆಗಲು ಸಹಾಯಕಾರಿಯಾಗಿದ್ದು, ನಿಮ್ಮ ದೇಹದಲ್ಲಿನ ಕೊಬ್ಬನ್ನು ಕರಗಿಸುತ್ತದೆ. ಪಾಲಾಕ್ ಸೊಪ್ಪಿನ ಸೇವನೆಯ ಜೊತೆಗೆ ವ್ಯಾಯಾಮ ಮಾಡುವುದನ್ನು ಮಾತ್ರ ಮರೆಯಬೇಡಿ.
ಪಾಲಾಕನನ್ನು ತಿನ್ನುವುದರಿಂದ ಹೃದಯಾಘಾತವಾಗುವ ಸಾಧ್ಯತೆಗಳನ್ನು ಬಹುತೇಕ ಕಡಿಮೆ ಮಾಡಬಹುದು ಎಂದು ವೈಜ್ಞಾನಿಕ ಸಂಶೋಧನೆ ತಿಳಿಸುತ್ತದೆ.
ಮಧುಮೇಹದಿಂದ ಬಳಲುತ್ತಿರುವವರಿಗೆ ಪಾಲಾಕ್ ಉತ್ತಮ ಮನೆಮದ್ದು ಎಂದು ತಿಳಿದುಬಂದಿದೆ.
ಮಲಬದ್ದತೆಯಿಂದ ಬಳಲುತ್ತಿರುವವರು ಹಾಗೂ ಮಲಬದ್ಧತೆಯ ಚಿಕಿತ್ಸೆಯಲ್ಲಿರುವವರು ಪಾಲಾಕ್ ಸೇವನೆ ಮಾಡುವುದು ಬಹಳ ಉತ್ತಮ ಎನ್ನಲಾಗಿದೆ.
ಪಾಲಾಕ್ ನಮ್ಮ ಚರ್ಮದಲ್ಲಿನ ಸುಕ್ಕುಗಳನ್ನು ತಡೆಗಟ್ಟುತ್ತದೆ. ಸುಂದರವಾದ ಮತ್ತು ಹೊಳೆಯುವ ಚರ್ಮವನ್ನು ಪಡೆಯಲು ಇಚ್ಛಿಸುವ ಜನರು ಖಾಲಿ ಹೊಟ್ಟೆಯಲ್ಲಿ ಒಂದು ಲೋಟ ಪಾಲಕ್ ರಸವನ್ನು ಕುಡಿಯಲು ತಿಳಿಸಬೇಕು.
ನಮ್ಮ ಬಾಯಿಯ ಹಲ್ಲುಗಳನ್ನು ಬಲಪಡಿಸುವ ಕ್ಯಾಲ್ಸಿಯಂ ಅಂಶ ಪಾಲಾಕ್ ಸೊಪ್ಪಿನಲ್ಲಿದೆ. ಆದ್ದರಿಂದ ಆರೋಗ್ಯಕರ ಮತ್ತು ಬಿಳಿ ಹಲ್ಲುಗಳನ್ನು ಪಡೆಯುವಲ್ಲಿ ನಿಮ್ಮ ದೈನ ದಿನ ಆಹಾರದಲ್ಲಿ ಪಾಲಾಕ್ ಸೇರಿಸಿ.
ಪಾಲಾಕ್ ಸೊಪ್ಪು ಕ್ಯಾನ್ಸರ್ ತಡೆಗಟ್ಟಲು ಸಹಾಯ ಮಾಡುತ್ತದೆ. ಪಾಲಾಕ್ ಸೊಪ್ಪು ಸೇವನೆ ಮಾಡುತ್ತಾ ಹೋದರೆ, ಕ್ಯಾನ್ಸರ್ ಉತ್ತೇಜಿಸುವ ಅಣುಗಳ ಪ್ರಮಾಣವನ್ನು ಕಡಿಮೆ ಮಾಡಿ, ಕ್ಯಾನ್ಸರ್ ನಿಂದ ರಕ್ಷಿಸುತ್ತದೆ.
ಪಾಲಾಕ್ ತಿನ್ನುವುದರಿಂದ ನಮ್ಮ ಕಣ್ಣುಗಳ ಆರೋಗ್ಯಕ್ಕೂ ಹಾಗೂ ನಮ್ಮ ಮೆದುಳಿನ ಚಟುವಟಿಕೆಗೆ ಸಹಕಾರಿಯಾಗಿದೆ.


'ವೆಂಕಟ್'ರನ್ನು ಪಳಗಿಸುವುದು ನನಗೆ ಗೊತ್ತು'
Highlights
ಕಿರುತೆರೆ ರಿಯಾಲಿಟಿ ಶೋಗಳ ಮಟ್ಟಿಗೆ ನಂಬರ್ ಒನ್ ಆ್ಯಂಕರ್ ಎನ್ನುವ ಖ್ಯಾತಿ ನಟ ಅಕುಲ್ ಬಾಲಾಜಿ ಅವರದ್ದು. ಕನ್ನಡ ಅಷ್ಟುಮನರಂಜನೆ ವಾಹಿನಿಗಳ ರಿಯಾಲಿಟಿ ಶೋಗಳಿಗೆ ಅವರು ಬಹು ಬೇಡಿಕೆಯ ನಿರೂಪಕ. ‘ಕಿಕ್'ನಂತರ ಈಗ ‘ಸೂಪರ್ ಜೋಡಿ ‘ಸೀಜನ್ 2 ನಲ್ಲಿ ನಿಂತಿದ್ದಾರೆ. ಈ ಹಿನ್ನೆಲೆಯಲ್ಲಿ ಮಾತಿಗೆ ಸಿಕ್ಕ ಅವರು, ಮತ್ತೊಂದು ಫ್ಲೇವರ್‌ನ ರಿಯಾಲಿಟಿ ಶೋ ವಿಶೇಷತೆಯ ಜತೆಗೆ ತಮ್ಮ ಆ್ಯಂಕರಿಂಗ್ ಜರ್ನಿ ಕುರಿತು ಮಾತನಾಡಿದರು
1)ಕಿಕ್' ನಂತರ ಮತ್ತೊಂದು ಫ್ಲೇವರ್‌ನ ರಿಯಾಲಿಟಿ ಶೋ ‘ಸೂಪರ್ ಜೋಡಿ'ಗೆ ನಿರೂಪಕರಾಗಿದ್ದೀರಿ, ಹೇಗಿತ್ತು ತಯಾರಿ?
ಅಂಥದ್ದೇನು ಹೊಸ ತರಹದ ಸಿದ್ಧತೆಯೇನಿಲ್ಲ. ಯಾಕಂದ್ರೆ, ಈ ಶೋ ನನಗೆ ಹೊಸದಲ್ಲ. ಈಗಾಗಲೇ ಬಂದು ಹೋದ ‘ಸೂಪರ್ ಜೋಡಿ ' ಮೊದಲ ಸೀಜನ್‌ಗೆ ಆ್ಯಂಕರ್ ಆಗಿದ್ದೇ ನಾನು. ಆ ಹೊತ್ತಿಗೆ ನಿಜಕ್ಕೂ ಅದೊಂದು ಸವಾಲಾಗಿತ್ತು. ಉಳಿದ ಚಾನೆಲ್‌ಗಳಲ್ಲೂ ದೊಡ್ಡ ಮಟ್ಟದ ಶೋಗಳು ಬರುತ್ತಿದ್ದವು. ಹಾಗಾಗಿ ಸಾಕಷ್ಟುಸಿದ್ಧತೆ ಮಾಡಿಕೊಂಡೇ ನಿರೂಪಣೆಗೆ ನಿಂತಿದ್ದೆ. ಅದೃಷ್ಟವೋ ಅಥವಾ ತಂಡದ ಶ್ರಮವೋ ಗೊತ್ತಿಲ್ಲ, ಅದು ಉಳಿದ ಚಾನೆಲ್‌ಗಳ ದೊಡ್ಡ ಮಟ್ಟದ ಶೋಗಳಿಗೂ ಫೈಟ್ ನೀಡಿತು. ನಿರೀಕ್ಷೆ ಮಾಡದಷ್ಟು ಸಕ್ಸಸ್ ಪಡೆಯಿತು. ಅದೇ ಶೋನ ‘ಸೀಜನ್ 2 'ಈಗ ಶುರುವಾಗಿದೆ. ಶೋನಲ್ಲಿರುವ ಟಾಸ್ಕ್‌ಗಳನ್ನು ಬಿಟ್ಟರೆ ನನಗಿಲ್ಲಿ ನಿಜಕ್ಕೂ ಸವಾಲು ಎನಿಸಿದ್ದು ಸ್ಪರ್ಧಿಗಳು. ಯಾಕಂದ್ರೆ ಅವರೆಲ್ಲ ಬಹುತೇಕ ಹೊಸಬರು. ಅವರನ್ನು ಹೇಗೆ ಹ್ಯಾಂಡಲ್ ಮಾಡಬೇಕು ಎನ್ನುವುದೇ ಸವಾಲು.
2)ಅಂದ್ರೆ, ನೀವು ಈ ಕಾರ್ಯಕ್ರಮದ ಸ್ಪರ್ಧಿಗಳಲ್ಲಿ ಒಬ್ಬರಾಗಿರುವ ಹುಚ್ಚ ವೆಂಕಟ್ ಅವರನ್ನು ಕುರಿತು ಮಾತನಾಡುತ್ತಿದ್ದೀರಾ?
ಅಯ್ಯೋ, ಅವರೊಬ್ಬರು ಮಾತ್ರವಲ್ಲ , ಸಾಕಷ್ಟುಜನರು ಇಲ್ಲಿ ಹೊಸಬರು. ವಿಶೇಷವಾಗಿ ಹುಚ್ಚ ವೆಂಕಟ್ ಅವರನ್ನು ನಾನು ಇಲ್ಲಿಯ ತನಕ ಮುಖಾಮುಖಿ ಭೇಟಿ ಆಗಿಲ್ಲ. ಅವರ ಬಗ್ಗೆ ಕೇಳಿ ತಿಳಿದು ಕೊಂಡಿದ್ದು ಮಾತ್ರ. ಅವರೂ ಕೂಡ ಈ ಶೋನ ಸ್ಪರ್ಧಿಗಳಲ್ಲಿ ಒಬ್ಬರು ಎಂದು ಗೊತ್ತಾದಾಗ ನನ್ನ ಹೆಂಡತಿ ಸಣ್ಣದಾಗಿ ಆಕ್ಷೇಪ ಎತ್ತಿದ್ದರು. ‘ನೋಡ್ರಿ ಹುಷಾರು...'ಅಂತ ಎಚ್ಚರಿಕೆ ಕೊಟ್ರು. ಅಮ್ಮ ಕೂಡ ‘ಎಚ್ಚರಿಕೆಯಿಂದ ಪ್ರೋಗ್ರಾಮ್ ಮಾಡಪ್ಪಾ'ಅಂತ ಹೇಳಿದ್ರು.ಯಾಕಂದ್ರೆ ಯಾರದ್ದೋ ಸಿಟ್ಟು, ಆಕ್ರೋಶಕ್ಕೆ ಇನ್ನೇನೋ ಯಡವಟ್ಟು ಆದೀತು ಎನ್ನುವ ಆತಂಕ ಅವರದ್ದು. ಆದ್ರೆ, ನಾನು ಅವರಿಗೆ ಹೇಳಿದ್ದು ಒಂದೇ ಮಾತು, ‘ಸುಮ್ನೆ ನೀವು ನೋಡ್ತಾ ಇರಿ.. .ಅಲ್ಲಿ ನೀವು ಬೇರೆ ತರಹದ ವೆಂಕಟ್ ಅವರನ್ನೇ ಕಾಣುತ್ತೀರಿ. ಹುಚ್ಚ ವೆಂಕಟ್ ಹೀಗೂ ಇರ್ತಾರಾ ಅಂತ ನೀವೇ ಆಚ್ಚರಿ ಪಡ್ತೀರಿ ' ಎಂದು ಭರವಸೆ ಕೊಟ್ಟಿದ್ದೇನೆ. ಇದೇ ಮಾತನ್ನು ನಾನು ಕಿರುತೆರೆ ವೀಕ್ಷಕರಿಗೂ ಹೇಳುತ್ತಿದ್ದೇನೆ. ನಿಮಗೆಲ್ಲ ಬೇರೆ ತರಹದ ವೆಂಕಟ್ ಇಲ್ಲಿ ಕಾಣಿಸಿಕೊಳ್ಳುವುದು ಗ್ಯಾರಂಟಿ.
3)ಹುಚ್ಚ ವೆಂಕಟ್ ಅವರಂತಹ ವ್ಯಕ್ತಿಗಳನ್ನು ಪಳಗಿಸುವ ವಿದ್ಯೆ ನಿಮಗೆ ಗೊತ್ತಿದೆ ಅಂತನಾ?
ಅದೇನೋ ಗೊತ್ತಿಲ್ಲ, ಅಂತಹ ಯಾವುದೇ ಮಂತ್ರ ಶಕ್ತಿಯಂತೂ ನನಗಿಲ್ಲ. ಆದರೆ, ನಿರೂಪಕನಾಗಿ ನಾನು ಶೋ ನಲ್ಲಿ ನಿಂತಾಗ ಎಂಥವರನ್ನು ಪಳಗಿಸುವ ವಿದ್ಯೆಯೊಂದನ್ನು ದೇವರು ನನಗೆ ಕೊಟ್ಟಿದ್ದಾನೆಂದೇ ನಂಬಿದ್ದೇನೆ. ಯಾಕಂದ್ರೆ, ಆರಂಭದಿಂದ ಇಲ್ಲಿ ತನಕ ಲೆಕ್ಕ ಹಾಕಿದರೆ ಸಾಕಷ್ಟುರಿಯಾಲಿಟಿ ಶೋಗಳಿಗೆ ನಾನು ನಿರೂಪಕನಾಗಿದ್ದು ನಿಮಗೂ ಗೊತ್ತು. ಒಂದಲ್ಲ ಅವೆಲ್ಲವೂ ಬೇರೆ ಬೇರೆ ತರಹದ ಕಾರ್ಯಕ್ರಮ. ಅಲ್ಲಿ ಬಂದವರೆಲ್ಲರೂ ನಾನಾ ಬಗೆಯ ಜನರು. ಸಾಕಷ್ಟುಮಂದಿ ಸೆಲಿಬ್ರಿಟಿಗಳೂ ಇದ್ದರು.ಅವರೆಲ್ಲರ ನಡುವೆಯೂ ನಾನು ಇಲ್ಲಿ ತನಕ ಸಾಗಿ ಬಂದಿದ್ದೇನೆಂದರೆ, ಅದಕ್ಕೆ ಕಾರಣ ದೇವರ ದಯೆ ಮತ್ತು ನನ್ನ ಶ್ರಮ.
4)ನೀವೇ ಹೇಳುವ ಹಾಗೆ ಇಷ್ಟೆಲ್ಲ ವಿಭಿನ್ನ ಬಗೆಯ ರಿಯಾಲಿಟಿ ಶೋಗಳನ್ನು ನಿಭಾಯಿಸಲು ಸಾಧ್ಯವಾಗಿದ್ದು ಹೇಗೆ?
ಜೀವನದಲ್ಲಿ ಎಲ್ಲ ತರಹದ ಅಡುಗೆ ತಿಂದು ಜೀರ್ಣಿಸಿಕೊಳ್ಳುವ ಶಕ್ತಿ ಮನುಷ್ಯನಿಗೆ ಇದೆ. ಹಾಗಾಗಿ ಒಮ್ಮೆ ಬಿರಿಯಾನಿ ಬೇಕು ಎನ್ನುತ್ತೇವೆ, ಮಗದೊಮ್ಮೆ ಮುದ್ದೆ , ಸೊಪ್ಪು ಸಾರ್ ಬೇಕು ಎನಿಸುತ್ತೆ. ಇವೆಲ್ಲವನ್ನು ತಿಂದರೂ ನಾವು ಜೀರ್ಣಿಸಿಕೊಳ್ಳುತ್ತೇವೆ. ಹಾಗೆಯೇ ಎಲ್ಲ ತರಹದ ಕಾರ್ಯಕ್ರಮಗಳನ್ನು ಹ್ಯಾಂಡಲ್ ಮಾಡಬೇಕು ಅನ್ನೋದನ್ನು ನಾನು ಚಾಲೆಂಜ್ ಆಗಿಯೇ ತೆಗೆದುಕೊಂಡೆ. ಹಾಗೆ ನೋಡಿದರೆ, ಭಾರತದಲ್ಲಿ ಒಬ್ಬನೇ ವ್ಯಕ್ತಿ ಇಷ್ಟೊಂದು ಬಗೆಯ ರಿಯಾಲಿಟಿ ಶೋಗೆ ನಿರೂಪಕನಾಗಿದ್ದು ಎನ್ನುವ ಹೆಮ್ಮೆ ನನಗಿದೆ. ಇದಕ್ಕೆ ಕಾರಣವಾಗಿದ್ದು ಶ್ರಮ, ಶ್ರದ್ದೆ ಮತ್ತು ಸಾಧಿಸುವ ಹಸಿವು. ಅವಕಾಶ ಹುಡುಕಿಕೊಂಡು ಬಂದಾಗೆಲ್ಲ ಆಗೋದಿಲ್ಲ ಎಂದಿಲ್ಲ. ಆಯ್ತು ಮಾಡುತ್ತೇನೆ..ಓಕೆ ಅಂತ ಹೇಳುವುದು ನನ್ನ ಸ್ವಭಾವ. ‘ಶ್ರಮ ಪಡದೇ ಯಾವುದು ಸಿಗೋದಿಲ್ಲ, ಮನುಷ್ಯ ಯಶಸ್ಸು ಕಾಣುವುದಕ್ಕೆ ಶ್ರಮ ಪಡಬೇಕು 'ಎನ್ನುವ ಮಾತನ್ನು ನನ್ನ ತಂದೆ ಹೇಳುತ್ತಿದ್ದರು. ಆ ಮಾತನ್ನು ಪ್ರತಿಕ್ಷಣವೂ ನೆನಪಿಸಿಕೊಂಡು ಬರುತ್ತಿದ್ದೇನೆ. ಆ ನಿಟ್ಟಿನಲ್ಲಿ ನನ್ನ ಶ್ರಮದಿಂದ ಸಾಧ್ಯವಾಗಿದ್ದು ಇದು.
5)ನಟನಾಗಿ ಕಾಣದ ಸಕ್ಸಸ್ ನಿಮಗೆ ನಿರೂಪಣೆಯಲ್ಲಿ ಸಾಧ್ಯವಾಗಿದೆ ಅಂತ ಅಂದುಕೊಳ್ಳಬಹುದಾ?
ಖಂಡಿತವಾಗಿಯೂ ನಾನು ನಾನು ಸ್ಟಾರ್ ಆಗಬೇಕೆಂದು ಬಂದವನಲ್ಲ. ಸ್ಕ್ರೀನ್ ಮೇಲೆ ಕಾಣಿಸಿಕೊಳ್ಳುವುದೇ ದೊಡ್ಡದು ಎನ್ನುವ ಆಸೆಯಿಂದ ಬಂದವನು. ಯಾಕಂದ್ರೆ ನಂಗೆ ಯಾವುದೇ ಬ್ಯಾಕ್‌ಗ್ರೌಂಡ್ ಇಲ್ಲ. ಯಾರು ಗಾಡ್ ಫಾದರ್ ಇಲ್ಲ. ನಿಜಕ್ಕೂ ನನಗಿರುವ ಗಾಡ್‌ಫಾದರ್ ಅಂದ್ರೆ ಶ್ರಮ , ಕಷ್ಟಮತ್ತು ಸೆಲಿಬ್ರಿಟಿಗಳು. ಅವರಿಂದಲೇ ನಾನು ಇಲ್ಲಿ ತನಕ ಬಂದಿದ್ದೇನೆ. ಹಾಗಾಗಿ ಸೋಲು-ಗೆಲುವು ಅಂತೆಲ್ಲ ನಾನು ಯೋಚಿಸಿಲ್ಲ. ಅವಕಾಶ ಸಿಕ್ಕಾಗ ದುಡಿಯಬೇಕು ಎನ್ನುವ ಸೂತ್ರಕ್ಕೆ ಮಾತ್ರ ಬೆಲೆ ಕೊಟ್ಟವನು ನಾನು. ಅದೇ ಸೂತ್ರ ಇಲ್ಲಿ ತನಕ ಕೈ ಹಿಡಿದಿದೆ.
6)ಕನ್ನಡ, ತೆಲುಗು ಕಿರುತೆರೆಯ ರಿಯಾಲಿಟಿ ಶೋಗಳಲ್ಲಿ ನಿರೂಪಕನಾಗಿಯೇ ಸಾಕಷ್ಟುಬ್ಯುಸಿ ಆಗಿರುವ ತಾವು ಖಾಸಗಿ ಬದುಕಿನ ಬಗ್ಗೆ ಏನು ಹೇಳುತ್ತೀರಿ?
ದುಡಿಮೆ ಜತೆಗೆ ಖಾಸಗಿ ಬದುಕು ಅಷ್ಟುಸುಲಭವಲ್ಲ. ತುಂಬಾ ಕಠಿಣ. ಎಲ್ಲದಕ್ಕೂ ಹೊಂದಾಣಿಕೆ ಬೇಕು. ಆ ಹೊಂದಾಣಿಕೆ ನಮ್ಮಲ್ಲಿದೆ.ಯಾವುದೇ ಶೋ ಒಪ್ಪಿಕೊಳ್ಳುವ ಮುನ್ನ ಪತ್ನಿ ಜತೆಗೆ ಚರ್ಚೆ ಮಾಡುತ್ತೇನೆ. ಓಕೆ ಅಂದ್ರೆ ಒಪ್ಪಿಗೆ ಹೇಳುತ್ತೇನೆ. ಹಾಗಂತ ಅವರು ಎಂದಿಗೂ ನಾನು ಒಪ್ಪಿಕೊಳ್ಳುವ ಶೋ ಗೆ ಬೇಡ ಎಂದಿಲ್ಲ. ಎಷ್ಟೋ ಬಾರಿ ಅವರ ಪ್ರೋತ್ಸಾಹದಿಂದಲೇ ಉತ್ಸಾಹದಿಂದ ಶೋಗಳನ್ನು ಒಪ್ಪಿಕೊಂಡು ಮುಗಿಸಿದ್ದೇನೆ. ಇಂತಹ ಬೆಂಬಲ ಇದ್ದಾಗ ಯಾವುದು ಕಷ್ಟಆಗುವುದಿಲ್ಲ. ಶೂಟಿಂಗ್ ಇಲ್ಲದ ದಿನಗಳಲ್ಲಿ ಮನೆಯಲ್ಲಿ ಪತ್ನಿ ಮತ್ತು ಮಗು ಜತೆಗೆ ಕಳೆಯುತ್ತೇನೆ.
7) ಕಲರ್ಸ್ ಕನ್ನಡದ ‘ಡ್ಯಾನ್ಸಿಂಗ್ ಸ್ಟಾರ್'ನಿಂದ ಉದಯದ ‘ಕಿಕ್'ಗೆ ಹಾರಿದ್ದು ಸಂಭಾವನೆ ಕಾರಣಕ್ಕೆ ಎನ್ನುವ ಮಾತುಗಳ ಬಗ್ಗೆ ಏನು ಹೇಳುತ್ತೀರಿ?
ಅದಕ್ಕೆ ಕಾರಣ ಸಂಭಾವನೆ ವಿಚಾರವಲ್ಲ. ನಟ ಶಿವರಾಜ್ ಕುಮಾರ್ ಅವರ ಜತೆಗೊಂದು ರಿಯಾಲಿಟಿ ಶೋ ಮಾಡಬೇಕೆನ್ನುವ ತುಡಿತ. ಅಲ್ಲಿಂದ ಬರುವುದಕ್ಕೂ ಮುನ್ನ ನಾನು ರವಿ ಸಾರ್ ಅವರನ್ನು ಕೇಳಿದ್ದೆ. ಅವರು ‘ಹೋಗಪ್ಪ ನೀನು ಮಾಡು, ಒಳ್ಳೆಯದಾಗಲಿ. ಒಳ್ಳೆಯ ಅವಕಾಶ ಸಿಗುತ್ತಿದೆ ಹೋಗು ಎಂದು ಹಾರೈಸಿದ್ದರು. ಬಟ್ ಅವರು ಒಂದು ಮಾತು ಹೇಳಿದ್ರು, ‘ನಿನ್ನ ಮಿಸ್ ಮಾಡ್ಕೋಬೇಕಾಗುತ್ತದೆ'ಅಂದಿದ್ರು. ಅವರ ಸಹಕಾರ, ಸಲಹೆ ಅಲ್ಲವೂ ನನಗಿದೆ. ಸಮಯ ಬಂದ್ರೆ ಮತ್ತೆ ನಾನು ಕಲರ್ಸ್‌ಗೆ ಹೋಗಬಹುದು.
-ದೇಶಾದ್ರಿ ಹೊಸ್ಮನೆ`


ಹಾಫ್ ಮ್ಯಾರಥಾನ್ ದಾಖಲೆ ಮುರಿದ ಜೆಫ್ರಿ ಕ್ಯಾಮರೊರ್
ಹಾಫ್ ಮ್ಯಾರಥಾನ್ ದಾಖಲೆ ಮುರಿದ ಜೆಫ್ರಿ ಕ್ಯಾಮರೊರ್
ರಾಯಿಟರ್ಸ್
16 ಸೆಪ್ಟೆಂಬರ್ 2019, 01:45  IST
Updated:
16 ಸೆಪ್ಟೆಂಬರ್ 2019, 01:45  IST
ಅಕ್ಷರ ಗಾತ್ರ :
ಆ
ಆ
ಕಾಪೆನ್‌ಹೇಗನ್: ಒಂದು ತಾಸಿನ ಒಳಗೆ ಗುರಿ ಮುಟ್ಟಿದ ಕೆನ್ಯಾದ ಜೆಫ್ರಿ ಕ್ಯಾಮರೊರ್ ಅವರು ಹಾಫ್ ಮ್ಯಾರಥಾನ್‌ನಲ್ಲಿ ವಿಶ್ವ ದಾಖಲೆಯನ್ನು ಹಿಂದಿಕ್ಕಿ ಚಿನ್ನ ಗಳಿಸಿದರು. ಅಂತರರಾಷ್ಟ್ರೀಯ ಅಥ್ಲೆ ಟಿಕ್ ಫೆಡರೇಷನ್ (ಐಎಎಎಫ್) ಭಾನುವಾರ ಆಯೋಜಿಸಿದ್ದ ಗೋಲ್ಡ್ ಲೇಬಲ್ ರೋಡ್ ರೇಸ್‌ನಲ್ಲಿ ಅವರು 58 ನಿಮಿಷ ಒಂದು ಸೆಕೆಂಡಿನಲ್ಲಿ ಅಂತಿಮ ಗೆರೆ ತುಳಿದರು.
ಕಳೆದ ವರ್ಷ ವೆಲೆನ್ಸಿಯಾದಲ್ಲಿ ನಡೆದಿದ್ದ ಸ್ಪರ್ಧೆಯಲ್ಲಿ ಕೆನ್ಯಾದವರೇ ಆದ ಅಬ್ರಹಾಂ ಕಿಪ್ಟಮ್ 58 ನಿಮಿಷ 18 ಸೆಕೆಂಡುಗಳಲ್ಲಿ ಸ್ಪರ್ಧೆ ಮುಗಿಸಿ ದಾಖಲೆ ನಿರ್ಮಿಸಿದ್ದರು. 17 ನಿಮಿಷಗಳ ಅಂತರದಲ್ಲಿ ಕ್ಯಾಮರೊರ್ ದಾಖಲೆಯನ್ನು ತಮ್ಮ ಹೆಸರಿಗೆ ಬರೆಸಿಕೊಂಡರು.
2014ರಲ್ಲಿ ಕಾಪೆನ್‌ಹೇಗನ್‌ನಲ್ಲೇ ಕ್ಯಾಮರೊರ್ ಮೊತ್ತಮೊದಲ ವಿಶ್ವ ಹಾಫ್ ಮ್ಯಾರಥಾನ್ ಪ್ರಶಸ್ತಿಯನ್ನು ಮುಡಿಗೇರಿಸಿಕೊಂಡಿದ್ದರು. 26 ವರ್ಷದ ಅವರು ಇದೇ ಸ್ಥಳದಲ್ಲಿ ದಾಖಲೆಯನ್ನೂ ಮುರಿದು ಭಾನುವಾರ ಸಂಭ್ರಮಿಸಿದರು.
ಕೆನ್ಯಾದ ಬರ್ನಾರ್ಡ್ ಕಿಪ್‌ಕೊರಿರ್ 59 ನಿಮಿಷ 16 ಸೆಕೆಂಡುಗಳಲ್ಲಿ ಗುರಿ ಮುಟ್ಟಿ ಬೆಳ್ಳಿ ಪದಕ ತಮ್ಮದಾಗಿಸಿಕೊಂಡರು. ಇಥಿಯೋಪಿಯಾದ ಬೆರೆಹನು ವೆಂಡೆಮು ಸೇಗು 59 ನಿಮಿಷ 22 ಸೆಕೆಂಡುಗಳ ಸಾಧನೆಯೊಂದಿಗೆ ಕಂಚಿನ ಪದಕ ಗಳಿಸಿದರು.
ಮೊದಲ ಐದು ಕಿಲೋಮೀಟರ್ ದೂರದ ವರೆಗೆ ಕ್ಯಾಮರೊರ್ ದೊಡ್ಡ ಅಂತರವನ್ನು ಕಾಯ್ದುಕೊಂಡಿರಲಿಲ್ಲ. ನಂತರ ವೇಗ ಹೆಚ್ಚಿಸಿಕೊಂಡ ಅವರು ಕೊನೆಯ 11 ಕಿಲೋಮೀಟರ್ ವರೆಗೆ ಮುನ್ನಡೆಯನ್ನು ಕಾಯ್ದುಕೊಂಡೇ ಸಾಗಿದರು. ಕೊನೆಯಲ್ಲಿ ಮಳೆ ಕಾಡಿದರೂ ಕೆಚ್ಚೆದೆಯಿಂದ ಮುನ್ನುಗ್ಗಿದ ಅವರು ಗೆಲುವಿನ ನಗೆ ಸೂಸಿದರು.


ಹೆರಿಗೆ ನಂತ್ರ ಶಾರೀರಿಕ ಸಂಬಂಧಕ್ಕೆ ಯಾವುದು ‘ಬೆಸ್ಟ್ ಟೈಂ’….?
  10-04-2019 10:05PM IST    /     No Comments    /     Posted In: Latest News , Special
ಹೆರಿಗೆ ನಂತ್ರ ಮಹಿಳೆಯರಲ್ಲಿ ಸಾಕಷ್ಟು ಬದಲಾವಣೆಗಳು ಕಾಣಿಸಿಕೊಳ್ಳುತ್ತವೆ. ಹೆರಿಗೆ ನಂತ್ರ ಮಹಿಳೆ ಮಾನಸಿಕವಾಗಿ ಬದಲಾಗ್ತಾಳೆ. ಶಾರೀರಿಕವಾಗಿ ಆಕೆ ಫಿಟ್ ಆಗಲು ಸಮಯ ಹಿಡಿಯುತ್ತದೆ. ನಾರ್ಮಲ್ ಹೆರಿಗೆಯಾದ ಮಹಿಳೆ  ಒಂದು ತಿಂಗಳೊಳಗೆ ಸುಧಾರಿಸಿಕೊಳ್ತಾಳೆ. ಸಿಜೇರಿಯನ್ ಆದ ಮಹಿಳೆಗೆ 3 ತಿಂಗಳು ಸಮಯ ಬೇಕೇಬೇಕು. ಸಾಮಾನ್ಯವಾಗಿ ಹೆರಿಗೆ ನಂತ್ರ ಶಾರೀರಿಕ ಸಂಬಂಧ ಬೆಳೆಸಲು ಯಾವುದು ಬೆಸ್ಟ್ ಟೈಂ ಎಂಬುದು ಅನೇಕ ದಂಪತಿಗೆ ತಿಳಿದಿಲ್ಲ.
ಯಾವ ಸಮಯದಲ್ಲಿ ಶಾರೀರಿಕ ಸಂಬಂಧ ಬೆಳೆಸಿದ್ರೆ ಉತ್ತಮ ಎಂಬ ಪ್ರಶ್ನೆ ಮೂಡುವುದುಂಟು.
ಸಾಮಾನ್ಯವಾಗಿ ಹೆರಿಗೆ ನಂತ್ರ ಹೊಲಿಗೆ ಹಾಕಲಾಗುತ್ತದೆ. ಸಿಜೇರಿಯನ್ ಆದ ಮಹಿಳೆಗೆ ಹೊಲಿಗೆ ಸರಿಯಾಗಲು ಸಮಯ ಹಿಡಿಯುತ್ತದೆ. ಒಂದು ವೇಳೆ ಹಾಕಿದ ಹೊಲಿಗೆ ಕೂಡಿಲ್ಲದ ಸಮಯದಲ್ಲಿಯೇ ಶಾರೀರಿಕ ಸಂಬಂಧ ಬೆಳೆಸಿದ್ರೆ ಅದು ಅಪಾಯವನ್ನು ಆಹ್ವಾನಿಸಿದಂತೆ.
ಹೆರಿಗೆ ನಂತ್ರ ಮಹಿಳೆಯರು ನಿತ್ರಾಣರಾಗ್ತಾರೆ. ವಿಶ್ರಾಂತಿಯ ಅಗತ್ಯವಿರುತ್ತದೆ. ಮಕ್ಕಳನ್ನು ಸಂಭಾಳಿಸುವ ಜೊತೆಗೆ ದೇಹದ ಕೆಲ ಭಾಗಗಳಲ್ಲಿ ನೋವು ಕಾಣಿಸಿಕೊಳ್ಳುತ್ತದೆ. ಹಾಗಾಗಿ ಶಾರೀರಿಕ ಸಂಬಂಧ ಬೆಳೆಸಲು ಆತುರ ಬೇಡ.
ಬ್ಲೀಡಿಂಗ್ ಆಗ್ತಾ ಇರುವ ವೇಳೆ ಎಂದೂ ಶಾರೀರಿಕ ಸಂಬಂಧ ಬೆಳೆಸಬಾರದು. ಇದು ಇನ್ಫೆಕ್ಷನ್ ಗೆ ಕಾರಣವಾಗುತ್ತದೆ. ಜೊತೆಗೆ ನೋವು ಹೆಚ್ಚಾಗಿ ಬ್ಲೀಡಿಂಗ್ ಜಾಸ್ತಿಯಾಗುವ ಸಾಧ್ಯತೆ ಇರುತ್ತದೆ.
ಗರ್ಭ ಧರಿಸಿದ 9 ತಿಂಗಳು ಹಾಗೂ ಹೆರಿಗೆಯ ನೋವು. ಒಂದೇ ಬಾರಿ ಹೆಚ್ಚಾಗುವ ಜವಾಬ್ದಾರಿ. ಸದಾ ಮಕ್ಕಳನ್ನು ನೋಡಿಕೊಳ್ಳುವ ಹೊಣೆ ಇದೆಲ್ಲವೂ ಮಹಿಳೆ ಮೇಲೆ ಪ್ರಭಾವ ಬೀರುತ್ತದೆ. ಕೆಲವರಿಗೆ ಮಾನಸಿಕ ಕಿರಿಕಿರಿಯಾಗುವ ಸಾಧ್ಯತೆ ಇದೆ. ಖಿನ್ನತೆಗೊಳಗಾಗುವವರೂ ಇದ್ದಾರೆ. ಬಾಣಂತಿ ಸನ್ನೆ ಎಂದೇ ಇದನ್ನು ಕರೆಯಲಾಗುತ್ತದೆ. ಹಾಗಾಗಿ ಪತಿಯಾದವನು ಪತ್ನಿಗೆ ಮಾರಲ್ ಸಪೋರ್ಟ್ ನೀಡಬೇಕೆ ಹೊರತು ಶಾರೀರಿಕ ಸಂಬಂಧಕ್ಕೆ ಒತ್ತಾಯ ಮಾಡಬಾರದು.
ಪ್ರತಿಯೊಬ್ಬ ಮಹಿಳೆಯ ದೇಹ ಬೇರೆ ಬೇರೆಯಾಗಿರುತ್ತದೆ. ಹಾಗಾಗಿ ಶಾರೀರಿಕ ಸಂಬಂಧ ಬೆಳೆಸುವ ಮೊದಲು ವೈದ್ಯರ ಸಲಹೆ ಪಡೆಯುವುದು ಸೂಕ್ತ. ಮಹಿಳೆ ಶಾರೀರಿಕ ಸಂಬಂಧ ಬೆಳೆಸಲು ಶಕ್ತಳಾ ಎಂಬುದನ್ನು ತಿಳಿದುಕೊಂಡ ನಂತ್ರ ಸಂಬಂಧ ಬೆಳೆಸಿದ್ರೆ ಮುಂದಾಗುವ ಸಮಸ್ಯೆಯಿಂದ ತಪ್ಪಿಸಿಕೊಳ್ಳಬಹುದು.


ಕ್ರಿಕೆಟ್
ವೆಸ್ಟ್ ಇಂಡೀಸ್ ಎದುರಿನ 3ನೇ ಏಕದಿನ ಪಂದ್ಯ: ಭುವಿ, ಬೂಮ್ರಾ ಮೇಲೆ ಎಲ್ಲರ ಕಣ್ಣು
ವೆಸ್ಟ್ ಇಂಡೀಸ್ ಎದುರಿನ 3ನೇ ಏಕದಿನ ಪಂದ್ಯ: ಭುವಿ, ಬೂಮ್ರಾ ಮೇಲೆ ಎಲ್ಲರ ಕಣ್ಣು
ಪಿಟಿಐ
26 ಅಕ್ಟೋಬರ್ 2018, 21:01  IST
Updated:
27 ಅಕ್ಟೋಬರ್ 2018, 09:54  IST
ಅಕ್ಷರ ಗಾತ್ರ :
ಆ
ಆ
ಪುಣೆ: ಭಾರತ ತಂಡಕ್ಕೆ ವೇಗಿಗಳಾದ ಭುವನೇಶ್ವರ್ ಕುಮಾರ್ ಮತ್ತು ಜಸ್‌ಪ್ರೀತ್ ಬೂಮ್ರಾ ಗೆಲುವು ತಂದುಕೊಡುವರೇ...? ರನ್ ರಾಶಿಯಲ್ಲಿ ಟೈ ಆದ ಪಂದ್ಯದ ನಂತರ ವೆಸ್ಟ್ ಇಂಡೀಸ್ ಎದುರಿನ ಮೂರನೇ ಏಕದಿನ ಪಂದ್ಯಕ್ಕೆ ಭಾರತ ಸಜ್ಜಾಗುತ್ತಿರುವಾಗ ಕ್ರಿಕೆಟ್ ಪ್ರಿಯರಲ್ಲಿ ಮೂಡಿರುವ ಪ್ರಶ್ನೆ ಇದು. ಪಂದ್ಯ ಶನಿವಾರ ನಡೆಯಲಿದ್ದು ಗೆಲುವಿನ ಮೂಲಕ ಮುನ್ನಡೆ ಹೆಚ್ಚಿಸಿಕೊಳ್ಳಲು ವಿರಾಟ್ ಕೊಹ್ಲಿ ಬಳಗ ಪ್ರಯತ್ನಿಸಲಿದೆ.
ಗುವಾಹಟಿಯಲ್ಲಿ ನಡೆದಿದ್ದ ಮೊದಲ ಪಂದ್ಯದಲ್ಲಿ ಎಂಟು ವಿಕೆಟ್‌ಗಳಿಂದ ಮಣಿದಿದ್ದ ಪ್ರವಾಸಿ ತಂಡ ವಿಶಾಖಪಟ್ಟಣದಲ್ಲಿ ನಡೆದ ಎರಡನೇ ಪಂದ್ಯದಲ್ಲಿ ಸಮಬಲದ ಹೋರಾಟ ತೋರಿತ್ತು. 321 ರನ್ ಗಳಿಸಿದ್ದ ಭಾರತಕ್ಕೆ ಎದುರಾಳಿಗಳನ್ನು ಕಟ್ಟಿಹಾಕಲು ಆಗಲಿಲ್ಲ.
ಇದರ ನಂತರ, ಉಳಿದ ಮೂರು ಪಂದ್ಯಗಳಿಗೆ ಗುರುವಾರ ಆಯ್ಕೆ ಮಾಡಿದ ತಂಡದಲ್ಲಿ ವೇಗಿಗಳಾದ ಭುವನೇಶ್ವರ್ ಮತ್ತು ಜಸ್‌ಪ್ರೀತ್ ಅವರಿಗೆ ಸ್ಥಾನ ನೀಡಲಾಗಿದೆ. ಉಮೇಶ್ ಯಾದವ್ ಮತ್ತು ಮೊಹಮ್ಮದ್ ಶಮಿ ಅವರಿಗೆ ಹೋಲಿಸಿದರೆ ಭುವಿ ಮತ್ತು ಬೂಮ್ರಾ ವೆಸ್ಟ್ ಇಂಡೀಸ್ ಬ್ಯಾಟ್ಸ್‌ಮನ್‌ಗಳನ್ನು ಕಟ್ಟಿಹಾಕಲು ಯಶಸ್ವಿಯಾಗಲಿದ್ದಾರೆ ಎಂಬುದು ಆಯ್ಕೆ ಸಮಿತಿಯ ಲೆಕ್ಕಾಚಾರ. ಆದರೆ ಮಧ್ಯಮ ಕ್ರಮಾಂಕ ಮತ್ತು ಕೆಳಮಧ್ಯಮ ಕ್ರಮಾಂಕದ ಬ್ಯಾಟಿಂಗ್‌ನಲ್ಲಿ ಎದುರಿಸುತ್ತಿರುವ ಸಮಸ್ಯೆಗೆ ಭಾರತ ಪರಿಹಾರ ಕಂಡುಕೊಳ್ಳಬೇಕಾಗಿದೆ.
ಎರಡು ಪಂದ್ಯಗಳಲ್ಲಿ ಎರಡು ಶತಕ ಸಿಡಿಸಿರುವ ನಾಯಕ ವಿರಾಟ್ ಕೊಹ್ಲಿ ತಂಡದ ಬ್ಯಾಟಿಂಗ್ ವಿಭಾಗದ ಬೆನ್ನೆಲುಬು. ವೇಗದ 10 ಸಾವಿರ ರನ್ ಗಳಿಸಿದ ಆಟಗಾರ ಎಂಬ ದಾಖಲೆಯನ್ನು ತಮ್ಮದಾಗಿಸಿಕೊಂಡಿರುವ ಅವರು ಮಹಾರಾಷ್ಟ್ರ ಕ್ರಿಕೆಟ್ ಸಂಸ್ಥೆಯ ಅಂಗಣದಲ್ಲೂ ಮಿಂಚುವ ಭರವಸೆಯಲ್ಲಿದ್ದಾರೆ.
ನಾಲ್ಕನೇ ಕ್ರಮಾಂಕದಲ್ಲಿ ಸ್ಥಾನ ಭದ್ರಪಡಿಸಿಕೊಳ್ಳುವತ್ತ ಸಾಗುತ್ತಿರುವ ಅಂಬಟಿ ರಾಯುಡು ಕೂಡ ಶನಿವಾರ ಉತ್ತಮ ಆಟ ಮುಂದುವರಿಸುವ ನಿರೀಕ್ಷೆ ಇದೆ. ಯುವ ಆಟಗಾರ ರಿಷಭ್ ಪಂತ್ ಉತ್ತಮ ಫಾರ್ಮ್‌ನಲ್ಲಿದ್ದಾರೆ. ಆದರೆ ಮಹೇಂದ್ರ ಸಿಂಗ್ ಧೋನಿ ಒತ್ತಡದಲ್ಲಿದ್ದಾರೆ.
ಮೊದಲ ಎರಡೂ ಪಂದ್ಯಗಳಲ್ಲಿ ಸ್ಫೋಟಕ ಬ್ಯಾಟಿಂಗ್ ಮಾಡಿರುವ ಶಿಮ್ರಾನ್ ಹೆಟ್ಮೆಯರ್ ಅವರನ್ನು ನಿಯಂತ್ರಿಸುವುದು ಭಾರತದ ಬೌಲರ್‌ಗಳಿಗೆ ಸವಾಲಾಗಲಿದೆ. ವಿಕೆಟ್ ಕೀಪರ್ ಬ್ಯಾಟ್ಸ್‌ಮನ್ ಶಾಯ್ ಹೋಪ್ ಅವರ ಮೇಲೆಯೂ ವೆಸ್ಟ್ ಇಂಡೀಸ್ ಭರವಸೆ ಹೊಂದಿದೆ.
ತಂಡಗಳು: ಭಾರತ: ವಿರಾಟ್ ಕೊಹ್ಲಿ (ನಾಯಕ), ರೋಹಿತ್ ಶರ್ಮಾ, ಶಿಖರ್ ಧವನ್, ಅಂಬಟಿ ರಾಯುಡು, ರಿಷಭ್ ಪಂತ್, ಮಹೇಂದ್ರ ಸಿಂಗ್ ಧೋನಿ (ವಿಕೆಟ್ ಕೀಪರ್), ರವೀಂದ್ರ ಜಡೇಜ, ಕುಲದೀಪ್ ಯಾದವ್, ಯಜುವೇಂದ್ರ ಚಾಹಲ್, ಭುವನೇಶ್ವರ್ ಕುಮಾರ್, ಜಸ್‌ಪ್ರೀತ್ ಬೂಮ್ರಾ, ಖಲೀಲ್ ಅಹಮ್ಮದ್, ಉಮೇಶ್ ಯಾದವ್, ಕೆ.ಎಲ್.ರಾಹುಲ್, ಮನೀಷ್ ಪಾಂಡೆ.
ವೆಸ್ಟ್ ಇಂಡೀಸ್: ಜೇಸನ್ ಹೋಲ್ಡರ್ (ನಾಯಕ), ಫ್ಯಾಬಿಯನ್ ಅಲೆನ್, ಸುನಿಲ್ ಆ್ಯಂಬ್ರಿಸ್, ದೇವೇಂದ್ರ ಬಿಷೂ, ಚಂದರ್‌ಪಾಲ್ ಹೇಮರಾಜ್, ಶಿಮ್ರಾನ್ ಹೆಟ್ಮೆಯರ್, ಶಾಯ್ ಹೋಪ್, ಅಲ್ಜರಿ ಜೋಸೆಫ್, ಎವಿನ್ ಲ್ಯೂವಿಸ್, ಆ್ಯಶ್ಲೆ ನರ್ಸೆ, ಕೀಮೊ ಪಾಲ್, ರೋವ್ಮನ್ ಪೊವೆಲ್, ಕೆಮರ್ ರೋಚ್, ಮಾರ್ಲನ್ ಸ್ಯಾಮ್ಯುಯೆಲ್ಸ್, ಒಶಾನೆ ಥಾಮಸ್.
ಪಂದ್ಯ ಆರಂಭ: ಮಧ್ಯಾಹ್ನ 1.30
ನೇರ ಪ್ರಸಾರ: ಸ್ಟಾರ್ ನೆಟ್‌ವರ್ಕ್


ಶಾಂತಿ ರಾಯಭಾರಿಯಾಗಿ ಆಗಮಿಸಿದ ಸಿದ್ದುಗೆ ಥ್ಯಾಂಕ್ಸ್ ಎಂದ ಇಮ್ರಾನ್
  22-08-2018 7:20AM IST    /     No Comments    /     Posted In: Featured News , Sports
ಪಾಕ್ ಪ್ರಧಾನಿ ಇಮ್ರಾನ್ ಖಾನ್ ಪ್ರಮಾಣ ವಚನಕ್ಕೆ ಆಗಮಿಸಿದ್ದ ಪಂಜಾಬ್‌ನ ಸಚಿವ ನವ್‌ಜೋತ್ ಸಿಂಗ್ ಸಿದ್ದುಗೆ ಧನ್ಯವಾದ ಹೇಳಿದ್ದಾರೆ.
ಭಾರತ ಹಾಗೂ ಪಾಕ್ ನಡುವಿನ ಶಾಂತಿಯ ರಾಯಭಾರಿಯಾಗಿ ಸಿದ್ದು ಕಾರ್ಯಕ್ರಮದಲ್ಲಿ ಪಾಲ್ಗೊಂಡಿದ್ದು ಖುಷಿ ನೀಡಿದೆ ಎಂದು ಇಮ್ರಾನ್ ಖಾನ್ ಟ್ವಿಟರ್‌ನಲ್ಲಿ ಹೇಳಿದ್ದಾರೆ.
ಸಿದ್ದು ಅವರ ಮೇಲೆ ಪಾಕ್ ಜನತೆ ಅಪಾರ ಪ್ರೀತಿಯನ್ನು ವ್ಯಕ್ತಪಡಿಸುತ್ತದೆ. ಪಾಕ್ ಸಹ ಶಾಂತಿಯನ್ನು ಬಯಸುತ್ತದೆ. ಶಾಂತಿ ಇಲ್ಲದೆ ದೇಶದ ಅಭಿವೃದ್ಧಿ ಕಷ್ಟ ಸಾಧ್ಯ ಎಂದು ಇಮ್ರಾನ್ ಖಾನ್ ತಮ್ಮ ಟ್ವೀಟ್‌ನಲ್ಲಿ ಹೇಳಿದ್ದಾರೆ.
ಸಿದ್ದು ಅವರು ಪಾಕ್ ಸೇನಾ ಮುಖ್ಯಸ್ಥ ಅವರನ್ನು ಆಲಂಗಿಸಿಕೊಂಡಿರುವುದಕ್ಕೆ ಉಂಟಾಗಿರುವ ಟೀಕೆಗೆ, ಸ್ನೇಹ, ಬಾಂಧವ್ಯದ ಪ್ರತೀಕವಾಗಿ ಆಲಂಗಿಸಿಕೊಳ್ಳುವುದರಲ್ಲಿ ಯಾವುದೇ ತಪ್ಪಿಲ್ಲ ಎಂದು ಇಮ್ರಾನ್ ಖಾನ್ ಸಮಜಾಯಿಷಿ ನೀಡಿದ್ದಾರೆ.


Bengaluru, First Published 28, Jul 2018, 8:24 AM IST
Highlights
ಬಾಲಿವುಡ್ ಬ್ಯೂಟಿ ಪ್ರಿಯಾಂಕ ಚೋಪ್ರಾ ನಿಶ್ಚಿತಾರ್ಥ ಮಾಡಿಕೊಂಡಿದ್ದಾರೆ. ಲಂಡನ್ ನಲ್ಲಿ ತಮ್ಮ ಗೆಳೆಯನ ಜೊತೆ ಉಂಗುರ ಬದಲಾಯಿಸಿಕೊಂಡಿದ್ದು ವರ್ಷಾಂತ್ಯದ ವೇಳೆಗೆ ವಿವಾಹ ನೆರವೇರುವ ಸಾಧ್ಯತೆ ಇದೆ.
ವಾಷಿಂಗ್ಟನ್: ನಟಿ ಪ್ರಿಯಾಂಕಾ ಚೋಪ್ರಾ ತಮ್ಮ ಗೆಳೆಯ ಗಾಯಕ, ನಟ ನಿಕ್ ಜೊನಾಸ್ ಜೊತೆ ವಿವಾಹ ನಿಶ್ಚಿತಾರ್ಥ ಮಾಡಿಕೊಂಡಿದ್ದಾರೆ. ಇತ್ತೀಚೆಗಷ್ಟೇ 36ನೇ ವರ್ಷಕ್ಕೆ ಕಾಲಿಟ್ಟ ಪ್ರಿಯಾಂಕಾ, ಅದೇ ಸಂದರ್ಭದಲ್ಲಿ ಲಂಡನ್‌ನಲ್ಲಿ ಅಮೆರಿಕ ಮೂಲದ ತನ್ನ ಗೆಳೆಯನ ಜೊತೆ ಉಂಗುರ ಬದಲಾಯಿಸಿಕೊಳ್ಳುವ ಮೂಲಕ ನಿಶ್ಚಿತಾರ್ಥ ಮಾಡಿಕೊಂಡಿದ್ದಾರೆ ಎಂದು ಅಮೆರಿಕ ಮೂಲದ ಪತ್ರಿಕೆಯೊಂದು ವರದಿ ಮಾಡಿದೆ.
2017 ರ ಅಂತ್ಯದಲ್ಲಿ ಅಮೆರಿಕದಲ್ಲಿ ಪರಿಚಯದವರ ಕಾರ್ಯಕ್ರಮವೊಂದರಲ್ಲಿ ಪ್ರಿಯಾಂಕಾ ಮತ್ತು ನಿಕ್ ಮೊದಲ ಬಾರಿ ಭೇಟಿಯಾಗಿದ್ದರು. ಈ ವೇಳೆ ಅವರ ನಡುವೆ ಪ್ರೇಮಾಂಕುರವಾಗಿತ್ತು. ಬಳಿಕ ಇಬ್ಬರೂ ಹಲವು ಕಡೆಗೆ ಒಟ್ಟಿಗೆ ಕಾಣಿಸಿಕೊಂಡಿದ್ದರು.
ಅಲ್ಲದೆ ಪ್ರಿಯಾಂಕಾ ಇತ್ತೀಚೆಗೆ ನಿಕ್‌ರನ್ನು ಮುಂಬೈಗೆ ಕರೆತಂದು ತಮ್ಮ ಕುಟುಂಬ ಸದಸ್ಯರನ್ನು ಭೇಟಿ ಕೂಡಾ ಮಾಡಿಸಿದ್ದರು. ಅದರ ಬೆನ್ನಲ್ಲೇ ಈ ಶುಭ ಸುದ್ದಿ ಹೊರಬಿದ್ದಿದೆ. ಆದರೆ ನಿಶ್ಚಿತಾರ್ಥದ ಕುರಿತು ಪ್ರಿಯಾಂಕಾ  ಅಥವಾ ನಿಕ್‌ರಿಂದ ಅಧಿಕೃತ ಹೇಳಿಕೆ ಹೊರಬಿದ್ದಿಲ್ಲ. ಮೂಲಗಳ ಪ್ರಕಾರ ವರ್ಷಾಂತ್ಯಕ್ಕೆ ಇಬ್ಬರ ವಿವಾಹ ನಡೆಯುವ ಸಾಧ್ಯತೆ ಇದೆ.
Last Updated 28, Jul 2018, 8:24 AM IST


Bangalore, First Published 2, Jul 2019, 9:31 AM IST
Highlights
ಇಲ್ಲಿ ಎಲ್ಲರೂ ಸಮಾನರು: ಅಭಿಮಾನಿಗಳಿಗೆ ದರ್ಶನ್ ಕಿವಿಮಾತು
ಅದ್ಧೂರಿ ವೆಚ್ಚದ ಜತೆಗೆ ಬಹುತಾರಾಗಣದ ಕಾರಣಕ್ಕೆ ತೀವ್ರ ಕುತೂಹಲ ಹುಟ್ಟಿಸಿರುವ ‘ಮುನಿರತ್ನ ಕುರುಕ್ಷೇತ್ರ’ ಚಿತ್ರದ ಆಡಿಯೋ ಲಾಂಚ್ ಕಾರ್ಯಕ್ರಮ ಜುಲೈ 7 ರಂದು ನಡೆಯಲಿದೆ. ದೊಡ್ಡ ಮಟ್ಟದಲ್ಲಿ ನಡೆಯಲಿರುವ ಈ ಕಾರ್ಯಕ್ರಮಕ್ಕೆ ಈಗಾಗಲೇ ಚಿತ್ರತಂಡದಿಂದ ಪಾಸ್ ವಿತರಣೆ ಶುರುವಾಗಿದಂತೆ. ಸದ್ಯಕ್ಕೆ ಆ ಪಾಸ್‌ಗಳು ಎಲ್ಲಿ ಲಭ್ಯವಾಗುತ್ತಿವೆ, ಯಾರು ಕೊಡುತ್ತಿದ್ದಾರೆನ್ನುವುದು ಚಿತ್ರತಂಡಕ್ಕೂ ಗೊತ್ತಿಲ್ಲ. ಆದರೆ ಆ ಪಾಸ್‌ನಲ್ಲಿ ಚಿತ್ರದ ನಾಯಕ ನಟ ದರ್ಶನ್ ಅವರ ಭಾವಚಿತ್ರ ಇಲ್ಲ ಎನ್ನುವುದು ಅಭಿಮಾನಿಗಳ ಆಕ್ರೋಶಕ್ಕೆ ಕಾರಣವಾಗಿದೆ.
ಬಿಡುಗಡೆಗೆ ಮುನ್ನ 20 ಕೋಟಿ ಗಳಿಸಿದ ಕುರುಕ್ಷೇತ್ರ!
ಚಿತ್ರದ ನಿರ್ಮಾಪಕರ ವಿರುದ್ಧ ತಮ್ಮ ಅಭಿಮಾನಿಗಳೆನ್ನಲಾದ ಕೆಲವು ವ್ಯಕ್ತಿಗಳು ಬಹಿರಂಗವಾಗಿಯೇ ತಮ್ಮ ಆಕ್ರೋಶ ಹೊರ ಹಾಕಿರುವುದು ದರ್ಶನ್ ಅವರಿಗೂ ಬೇಸರ ತರಿಸಿದೆ. ಈ ಹಿನ್ನೆಲೆಯಲ್ಲಿಯೇ ಸೋಮವಾರ ಟ್ವಿಟ್ಟರ್ ಮೂಲಕ ದರ್ಶನ್ ತಮ್ಮ ಅಭಿಮಾನಿಗಳಿಗೆ ಕಿವಿ ಮಾತು ಹೇಳಿದ್ದಾರೆ. ‘ ಕುರುಕ್ಷೇತ್ರ ಎನ್ನುವುದು ಬಹುತಾರಾಗಣದ ಚಿತ್ರ. ಎಲ್ಲರನ್ನು ಸಮಾನವಾಗಿ ಕಾಣಬೇಕೆಂಬ ಸದುದ್ದೇಶದಿಂದ ಯಾವ ತಾರೆಯರ ಫೋಟೋಗಳನ್ನು ಪಾಸ್ ಮೇಲೆ ಪ್ರಿಂಟ್ ಮಾಡಿಲ್ಲ. ಇಂತಹ ಚಿಕ್ಕ ವಿಷಯಗಳಿಗೆಲ್ಲ ಬೇಸರ ವ್ಯಕ್ತಪಡಿಸುವ ಅವಶ್ಯಕತೆ ಇಲ್ಲ. ಚಿತ್ರದಲ್ಲಿ ಎಲ್ಲರಿಗೂ ತಕ್ಕ ನ್ಯಾಯವನ್ನು ಒದಗಿಸಲಾಗಿದೆ. ಆರಾಮಾಗಿ ಬನ್ನಿ, ಆಡಿಯೋ ಬಿಡುಗಡೆಯಲ್ಲಿ ಪಾಲ್ಗೊಳ್ಳಿ’ ಎಂದು ಮನವಿ ಮಾಡಿದ್ದಾರೆ.


ಕಿಂಗ್ಸ್ ಇಲೆವನ್ ಪಂಜಾಬ್ ಎದುರು ಗೆದ್ದ ಕೆಕೆಆರ್
ರಾಬಿನ್–ರಸೆಲ್ ಸಿಡಿಲಬ್ಬರ
ಪ್ರಜಾವಾಣಿ ವಾರ್ತೆ
Published:
28 ಮಾರ್ಚ್ 2019, 01:32  IST
Updated:
28 ಮಾರ್ಚ್ 2019, 01:32  IST
ಅಕ್ಷರ ಗಾತ್ರ :
ಆ
ಆ
ಕೋಲ್ಕತ್ತ (ಪಿಟಿಐ): ಕನ್ನಡಿಗ ರಾಬಿನ್ ಉತ್ತಪ್ಪ ಮತ್ತು ಜಮೈಕಾದ ದೈತ್ಯ ಆ್ಯಂಡ್ರೆ ರಸೆಲ್ ಈಡನ್ ಗಾರ್ಡನ್‌ನಲ್ಲಿ ಬುಧವಾರ ರಾತ್ರಿ ಬಿರುಗಾಳಿ ಎಬ್ಬಿಸಿದರು.
ಅವರ ಸಿಡಿಲಬ್ಬರದ ಬ್ಯಾಟಿಂಗ್‌ನಲ್ಲಿ ಕಿಂಗ್ಸ್ ಇಲೆವನ್ ಪಂಜಾಬ್ ತಂಡದ ಬೌಲರ್‌ಗಳು ದೂಳೀಪಟವಾದರು. ಇದರಿಂದಾಗಿ ಆತಿಥೇಯ ಕೋಲ್ಕತ್ತ ನೈಟ್ ರೈಡರ್ಸ್ ತಂಡವು 28ರನ್‌ಗಳ ಜಯಭೇರಿ ಮೊಳಗಿಸಿತು.
ಮೊದಲು ಬ್ಯಾಟ್ ಮಾಡಿದ ಕೆಕೆಆರ್ 20 ಓವರ್‌ಗಳಲ್ಲಿ 4 ವಿಕೆಟ್‌ಗೆ 218 ರನ್‌ಗಳ ಬೃಹತ್ ಮೊತ್ತ ಪೇರಿಸಿತು. ಕಿಂಗ್ಸ್ ಇಲೆವನ್ 4 ವಿಕೆಟ್‌ಗೆ 190ರನ್ ಗಳಿಸಿ ಹೋರಾಟ ಮುಗಿಸಿತು.
ಕೆಕೆಆರ್ ತಂಡದ ಆರಂಭ ಚೆನ್ನಾಗಿರಲಿಲ್ಲ.  ಕ್ರಿಸ್ ಲಿನ್ ಮೂರನೇ ಓವರ್ ನಲ್ಲಿ ಮೊಹಮ್ಮದ್ ಶಮಿಗೆ ವಿಕೆಟ್ ನೀಡಿದರು. ಸುನಿಲ್ ನಾರಾಯಣ್ 24 ರನ್ ಗಳಿಸಿ ಔಟಾದರು. ಆಗ ತಂಡದ ಮೊತ್ತವು 3.3 ಓವರ್‌ಗಳಲ್ಲಿ  ಎರಡು ವಿಕೆಟ್‌ಗಳಿಗೆ 33 ರನ್ ಆಗಿತ್ತು.
ಈ ಹಂತದಲ್ಲಿ ಜೊತೆಗೂಡಿದ ರಾಬಿನ್ ಉತ್ತಪ್ಪ (67; 50ಎಸೆತ, 6 ಬೌಂಡರಿ, 2ಸಿಕ್ಸರ್) ಮತ್ತು ನಿತೀಶ್ ರಾಣಾ (63; 34ಎ, 2ಬೌಂ 7ಸಿ) ತಂಡಕ್ಕೆ ಗೌರವಯುತ ಮೊತ್ತ ಪೇರಿಸುವ ದಾರಿ ತೋರಿಸಿದರು. ರಾಣಾ ಬೀಸಾಟಕ್ಕೆ ಸ್ಥಳೀಯ ಅಭಿಮಾನಿಗಳು ಕುಣಿದು ಕುಪ್ಪಳಿಸಿದರು. ಗ್ಯಾಲರಿಯಲ್ಲಿದ್ದ ಕೆಕೆಆರ್ ಸಹ ಮಾಲೀಕ ಶಾರುಖ್ ಖಾನ್ ಸಂತಸದಿಂದ ಬೀಗಿದರು. ರಾಬಿನ್ ಮತ್ತು ರಾಣಾ ಮೂರನೇ ವಿಕೆಟ್‌ಗೆ 110 ರನ್ ಪೇರಿಸಿದರು.
 15ನೇ ಓವರ್‌ನಲ್ಲಿ ವರುಣ್ ಚಕ್ರವರ್ತಿ ಎಸೆತವನ್ನು ಸಿಕ್ಸರ್‌ಗೆ ಎತ್ತಲು ಯತ್ನಿಸಿದ ರಾಣಾ ಅವರು ಮಯಂಕ್ ಅಗರವಾಲ್‌ಗೆ ಕ್ಯಾಚಿತ್ತರು.
ಆದರೆ, ಪಂಜಾಬ್ ತಂಡಕ್ಕೆ ಸಂಕಷ್ಟ ಶುರುವಾಗಿದ್ದು ಇಲ್ಲಿಂದಲೇ. ವಿಂಡೀಸ್ ದೈತ್ಯ ಆ್ಯಂಡ್ರೆ ರಸೆಲ್ ಕ್ರೀಸ್‌ಗೆ ಕಾಲಿಟ್ಟ ಕ್ಷಣದಿಂದಲೇ ಅಬ್ಬರಿಸಿದರು. ಅದರಲ್ಲೂ ಮೊಹಮ್ಮದ್ ಶಮಿಯ ಯಾರ್ಕರ್ ಲೆಂಗ್ತ್, ಇನ್‌ಸ್ವಿಂಗ್, ಫುಲ್ ಟಾಸ್ ಎಸೆತಗಳನ್ನು ಪ್ರೇಕ್ಷಕರ ಗ್ಯಾಲರಿಗೆ ಅಟ್ಟಿದರು. 19ನೇ ಓವರ್‌ನಲ್ಲಿ ಅವರು ಸತತ ಮೂರು ಸಿಕ್ಸರ್, ಒಂದು ಬೌಂಡರಿ ಹೊಡೆದರು. ಕೇವಲ 17 ಎಸೆತಗಳಲ್ಲಿ 48 ರನ್ ಗಳಿಸಿದರು. ಒಟ್ಟು ಐದು ಸಿಕ್ಸರ್ ಮತ್ತು ಮೂರು ಬೌಂಡರಿಗಳು ಅದರಲ್ಲಿದ್ದವು.
ನಾಲ್ಕನೇ ವಿಕೆಟ್‌ಗೆ ಅವರು ರಾಬಿನ್ ಜೊತೆಗೆ 57 ರನ್ ಸೇರಿಸಿದರು. ಇದರಿಂದಾಗಿ ತಂಡವು ಇನ್ನೂರರ ಗಡಿ ದಾಟಿತು. ರಾಬಿನ್ ತಮ್ಮ ಆಟವನ್ನು ನಿಧಾನಗೊಳಿಸಿದರು. ಆ್ಯಂಡ್ರೆ ಕೊನೆಯ ಓವರ್‌ನಲ್ಲಿ  ಆ್ಯಂಡ್ರೂ ಟೈ ಬೌಲಿಂಗ್‌ನಲ್ಲಿ ಔಟಾದರು.
ಗುರಿ ಬೆನ್ನಟ್ಟಿದ ಪಂಜಾಬ್ ತಂಡ ಕೆ.ಎಲ್.ರಾಹುಲ್ (1) ಮತ್ತು ಕ್ರಿಸ್ ಗೇಲ್ (20; 13ಎ, 2ಬೌಂ, 2ಸಿ) ವಿಕೆಟ್ ಬೇಗನೆ ಕಳೆದುಕೊಂಡಿತು.
ಮಯಂಕ್ ಅಗರವಾಲ್ (58; 34ಎ, 6ಬೌಂ, 1ಸಿ) ಮತ್ತು ಡೇವಿಡ್ ಮಿಲ್ಲರ್ (ಔಟಾಗದೆ 59; 40ಎ, 5ಬೌಂ, 3ಸಿ) ದಿಟ್ಟ ಆಟ ಆಡಿದರೂ ತಂಡ ಸೋಲಿನಿಂದ ಪಾರಾಗಲಿಲ್ಲ.


Bengaluru, First Published 11, Aug 2018, 3:49 PM IST
Highlights
107 ರನ್‌ಗೆ ಆಲೌಟ್. ಹಾಗಂತ ಪಂದ್ಯ ಇಲ್ಲಿಗೆ ಮುಗಿದು ಹೋಗಿಲ್ಲ. ಲಾರ್ಡ್ಸ್ ಟೆಸ್ಟ್ ಪಂದ್ಯದಲ್ಲಿ ಬ್ಯಾಟಿಂಗ್ ವೈಫಲ್ಯ ಅನುಭವಿಸಿದ್ದರೂ, ತಂಡದ ಆತ್ಮವಿಶ್ವಾಸವೇನು ಕಡಿಮೆಯಾಗಿಲ್ಲ. ಈ ಪಂದ್ಯದಲ್ಲಿ ಟೀಂ ಇಂಡಿಯಾ ಗೆಲ್ಲುತ್ತಾ? ಇಲ್ಲಿದೆ ವಿವರ.
ಲಾರ್ಡ್ಸ್(ಆ.11): ಇಂಗ್ಲೆಂಡ್ ವಿರುದ್ಧದ ದ್ವಿತೀಯ ಟೆಸ್ಟ್ ಪಂದ್ಯದ ಮೊದಲ ಇನ್ನಿಂಗ್ಸ್‌ನಲ್ಲಿ ಟೀಂ ಇಂಡಿಯಾ ಕೇವಲ 107ರನ್‌ಗೆ  ಆಲೌಟ್ ಆಗಿದೆ. ಟೆಸ್ಟ್ ಕ್ರಿಕೆಟ್‌ನಲ್ಲಿ ಕೇವಲ 35.2 ಓವರ್ ಬ್ಯಾಟಿಂಗ್ ಮಾಡಿ ಅಲ್ಪಮೊತ್ತಕ್ಕೆ ಆಲೌಟ್ ಆದರೂ, ಟೀಂ ಇಂಡಿಯಾದ ಆತ್ಮವಿಶ್ವಾಸಕ್ಕೇನು ಕೊರತೆಯಾಗಿಲ್ಲ.
ಮೊದಲ ಇನ್ನಿಂಗ್ಸ್‌ನಲ್ಲಿ ಬ್ಯಾಟಿಂಗ್ ವೈಫಲ್ಯ ಅನುಭವಿಸಿದ್ದರೂ, ದ್ವಿತೀಯ ಇನ್ನಿಂಗ್ಸ್‌ನಲ್ಲಿ ಕಮ್‌ಬ್ಯಾಕ್ ಮಾಡೋ ಅವಕಾಶ ಭಾರತಕ್ಕಿದೆ. ಈ ಮೂಲಕ ಪಂದ್ಯದಲ್ಲಿ ಗೆಲುವು ಸಾಧಿಸಲು ಟೀಂ ಇಂಡಿಯಾ ಹವಣಿಸಲಿದೆ ಎಂದು ಉಪನಾಯಕ ಅಜಿಂಕ್ಯ ರಹಾನೆ ಐಸಿಸಿ ವೆಬ್‌ಸೈಟ್‌ಗೆ ನೀಡಿದ ಸಂದರ್ಶನದಲ್ಲಿ ಹೇಳಿದ್ದಾರೆ.
ಪಂದ್ಯ ಇಲ್ಲಿಗೆ ಮುಗಿದಿಲ್ಲ. ಆತ್ಮವಿಶ್ವಾಸದಿಂದ ಆಡಿದರೆ ಖಂಡಿತ ಲಾರ್ಡ್ಸ ಪಂದ್ಯ ಗೆಲ್ಲಲು ಸಾಧ್ಯವಿದೆ. ಉಳಿದಿರೋ ಪ್ರತಿ ಸೆಶನ್‌ಗಳೂ ಟೀಂ ಇಂಡಿಯಾಗೆ ಪ್ರಮುಖವಾಗಿದೆ ಎಂದು ರಹಾನೆ ಹೇಳಿದ್ದಾರೆ.
ಟೀಂ ಇಂಡಿಯಾವನ್ನ ಆಲೌಟ್ ಮಾಡಿರುವ ಇಂಗ್ಲೆಂಡ್ ತೃತೀಯ ದಿನ ಮೊದಲ ಇನ್ನಿಂಗ್ಸ್ ಆರಂಭಿಸಿದೆ. ಲಾರ್ಡ್ಸ್ ಟೆಸ್ಟ್ ಪಂದ್ಯದಲ್ಲಿ ಮೊದಲ ದಿನ ಮಳೆರಾಯ ಮೇಲುಗೈ ಸಾಧಿಸಿದ್ರೆ, ದ್ವಿತೀಯ ದಿನ ಇಂಗ್ಲೆಂಡ್ ಪಾಲಾಗಿತ್ತು. ಇದೀಗ ತೃತೀಯ ದಿನದ ಹೋರಾಟ ಫಲಿತಾಂಶ ನಿರ್ಧರಿಸಲಿದೆ.


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಫೆಡರರ್‌ಗೆ ಕೊಲೆ ಬೆದರಿಕೆ: ಕ್ಷಮೆ ಕೇಳಿದ ಬ್ಲಾಗರ್
ಟೆನಿಸ್ ಅನ್ನು ನಿರ್ನಾಮ ಮಾಡುವ ಸಲುವಾಗಿ ಸ್ವಿಟ್ಜರ್ಲೆಂಡ್‌ನ ವಿಶ್ವ ಖ್ಯಾತ ಆಟಗಾರ  ರೋಜರ್ ಫೆಡರರ್ ಅವರನ್ನು ಚೀನಾ ಓಪನ್ ಟೆನಿಸ್ ಟೂರ್ನಿ ವೇಳೆ ಕೊಲ್ಲುವುದಾಗಿ ಬೆದರಿಕೆ  ಹಾಕಿದ್ದ ಬ್ಲಾಗರ್, ತನ್ನ ಈ ಸಂದೇಶಕ್ಕಾಗಿ ಕ್ಷಮೆ ಯಾಚಿಸುತ್ತೇನೆ ಎಂದಿದ್ದಾನೆ.
| Updated:
Oct 11, 2012, 04:45AM IST
ಶಾಂಘೈ: ಟೆನಿಸ್ ಅನ್ನು ನಿರ್ನಾಮ ಮಾಡುವ ಸಲುವಾಗಿ ಸ್ವಿಟ್ಜರ್ಲೆಂಡ್‌ನ ವಿಶ್ವ ಖ್ಯಾತ ಆಟಗಾರ ರೋಜರ್ ಫೆಡರರ್ ಅವರನ್ನು ಚೀನಾ ಓಪನ್ ಟೆನಿಸ್ ಟೂರ್ನಿ ವೇಳೆ ಕೊಲ್ಲುವುದಾಗಿ ಬೆದರಿಕೆ ಹಾಕಿದ್ದ ಬ್ಲಾಗರ್, ತನ್ನ ಈ ಸಂದೇಶಕ್ಕಾಗಿ ಕ್ಷಮೆ ಯಾಚಿಸುತ್ತೇನೆ ಎಂದಿದ್ದಾನೆ.
ಆದರೆ, ನಾನು ಪೊಲೀಸರಿಗೆ ಸಿಕ್ಕಿಬೀಳುವುದರಿಂದ ಬಚಾವಾದೆ ಎಂದು ಆತ ಹೇಳಿರುವುದಾಗಿ ಅಂತರ್ಜಾಲ ತಾಣವೊಂದು ಹೇಳಿದೆ.
ಬ್ಲೂ ಕ್ಯಾಟ್ ಬಹುದೇವತಾ ಸಿದ್ಧಾಂತದ ಧಾರ್ಮಿಕ ಸಂಸ್ಥಾಪಕ 07’ ಎಂಬ ಹೆಸರಿನ ಅಂತರ್ಜಾಲ ಬಳಕೆದಾರ, ಫೆಡರರ್ ಅವರು ಇಲ್ಲಿಗೆ ಆಗಮಿಸುವ ಮುನ್ನವೇ ಬೆದರಿಕೆ ಹಾಕಿದ್ದರಿಂದ ಭಾನುವಾರದಿಂದ ಆರಂಭವಾಗಿರುವ ಶಾಂಘೈ ಮಾಸ್ಟರ್ಸ್ ಟೆನಿಸ್ ಟೂರ್ನಿಗೆ ವ್ಯವಸ್ಥಾಪಕರು ಬಿಗಿ ಭದ್ರತೆ ಏರ್ಪಡಿಸಿದ್ದನ್ನು ಇಲ್ಲಿ ಸ್ಮರಿಸಬಹುದು.
ಅಂತೂ ನಾನು ಬಂಧನಕ್ಕೊಳಗಾಗಲಿಲ್ಲ’ ಎಂದು ಚೀನಾದ ಜನಪ್ರಿಯ ಅಂತರ್ಜಾಲ ತಾಣ ಬೈದು.ಡಾಮ್‌ನಲ್ಲಿ ಆತ ಪತ್ರ ರವಾನಿಸಿದ್ದಾನೆ.
ಕ್ಷಮೆ ಯಾಚಿಸಲು ಸೂಕ್ತ ವ್ಯಕ್ತಿಗಳನ್ನು ಸಂಪರ್ಕಿಸುವ ಬಗ್ಗೆ ನಾನು ಗಮನ ಹರಿಸುತ್ತೇನೆ’ ಎಂದು ಆತ ಸಂದೇಶದಲ್ಲಿ ತಿಳಿಸಿದ್ದಾನೆ ಎಂದು ಮಂಗಳವಾರ ಆತ ತಿಳಿಸಿದ್ದಾನೆ.
ಈ ಬಗ್ಗೆ ಪ್ರತಿಕ್ರಿಯಿಸಲು ಶಾಂಘೈ ಪೊಲೀಸ್ ಇಲಾಖೆಯ ವಕ್ತಾರರು ನಿರಾಕರಿಸಿದ್ದಾರೆ.
1993ರಲ್ಲಿ ಹ್ಯಾಂಬರ್ಗ್‌ನಲ್ಲಿ ನಡೆದ ಟೆನಿಸ್ ಟೂರ್ನಿ ವೇಳೆ ವಿಶ್ವದ ಮಾಜಿ ನಂ.1 ಆಟಗಾರ್ತಿ ಮೊನಿಕಾ ಸೆಲೆಸ್‌ರಿಗೆ ಸ್ಟೆಫಿಗ್ರಾಫ್‌ಳ ಅಭಿಮಾನಿಯೊಬ್ಬ ಸೆಲೆಸ್ ಬೆನ್ನಿಗೆ ಇರಿದಿದ್ದ.


#Gomonster Samsung M30s: ಹೊಸ ಸ್ಮಾರ್ಟ್‌ಫೋನ್ ನ ವಿಶೇಷತೆಗಳೇನು ನೋಡಿ! WATCH LIVE TV
ಲೈಫ್‌ಲ್ಲಿ ಸೂಪರ್ ಟರ್ನ್
ಜೀ ಕನ್ನಡ ವಾಹಿಯ ಜನಪ್ರಿಯ ರಿಯಾಲಿಟಿ ಶೋ ಲೈಫ್ ಸೂಪರ್ ಗುರೂ ಈ ವಾರ ಹಲವು ತಿರುವುಗಳಿಗೆ ಸಾಕ್ಷಿ ಆಗಲಿದೆ. ಸ್ವತಃ ಸೂಪರ್ ಸೀನಿಯರ್ ಮತ್ತು ಜಾಲಿ ಜೂನಿಯರ್ ಅಚ್ಚರಿ ಪಟ್ಟಿದ್ದು ವಿಶೇಷವಾಗಿತ್ತು.
| Updated:
Dec 8, 2014, 04:29AM IST
* ಶರಣು ಹುಲ್ಲೂರು
ವಿಭಿನ್ನವಾಗಿ ಮೂಡಿ ಬರುತ್ತಿದೆ ಜೀ ಕನ್ನಡ ವಾಹಿನಿಯ ಲೈಫ್ ಸೂಪರ್ ಗುರೂ ರಿಯಾಲಿಟಿ ಶೋ. ಇದು ಮನರಂಜನೆಯ ಜತೆಗೆ ಸಾಮಾಜಿಕ ಕಳಕಳಿ ಹೊತ್ತು ತರುತ್ತಿದೆ. ಹೀಗಾಗಿ ಬಹು ಬೇಗ ಪ್ರೇಕ್ಷಕರಿಗೆ ಹತ್ತಿರವಾಗಿದೆ.
ಹಲವು ತಿರುವುಗಳ ಜತೆಗೆ ಸಾಕಷ್ಟು ಕುತೂಹಲ ಮೂಡಿಸಿರುವ ಶೋ, ಈ ವಾರ ಅನೇಕ ಅಚ್ಚರಿಗಳಿಗೆ ಕಾರಣ ಆಗಲಿದೆ. ಈವರೆಗೂ ಸೂಪರ್ ಸೀನಿಯರ್ ಮತ್ತು ಜಾಲಿ ಜೂನಿಯರ್ ನಡುವೆ ನಡೆಯುತ್ತಿದ್ದ ಕಾಳಗ, ಈ ವಾರ ಭಾರೀ ಬದಲಾವಣೆ ಆಗಲಿದೆ. ತಂಡದ ಸದಸ್ಯರಲ್ಲಿ ಹಲವರು ಅದಲು ಬದಲಾಗಿ ಯಂಗ್ ಮತ್ತು ಓಲ್ಡ್ ಒಂದಾಗಿ ಸೆಣಿಸುವ ಅನಿವಾರ‌್ಯತೆ ಎದುರಾಗಿದೆ. ತಂಡಗಳಿಗೆ ರೆಡ್ ಆ್ಯಂಡ್ ಬ್ಲೂ ಎಂದು ಹೆಸರಿಡಲಾಗಿದ್ದು, ರೆಡ್ ಟೀಂ ಅಭಿಷೇಕ್ ದಾಸ್, ಸಚಿನ್, ಸಂಗೀತಾ ಭಟ್, ಸುಷ್ಮಾ ಸಂಗಮೇಶ್, ಕೃಷ್ಣಾನಂದ, ರಾಮಪ್ಪ, ಕ್ಷಮಾ ಹೊಸಕೇರಿ ಮತ್ತು ಭೋಜಮ್ಮ ಇದ್ದಾರೆ. ಈ ತಂಡಕ್ಕೆ ಶರತ್ ನಾಯಕ. ಬ್ಲೂ ಟೀಂನಲ್ಲಿ ಕಿರಣ್ ರಾಜ್, ಸೌಮ್ಯ ಚಂದ್ರ, ಅರ್ಜುನ್, ರಚನಾ, ಜಾರ್ಜ್ ಫರ್ನಾಂಡಿಸ್, ಚಕ್ರವರ್ತಿ, ಕಡಪ್ಪ ಜಟ್ಟಿಮನಿ, ದೇವಮ್ಮ ಮತ್ತು ಇಂದಿರಾ ರಘುಪತಿ ಇದ್ದಾರೆ. ಶಿಲ್ಪಾ ಮಂಜುನಾಥ್ ಈ ತಂಡದ ನಾಯಕಿ.
ತಂಡಗಳ ನಡುವೆ ಮಹಾ ಟಾಸ್ಕ್ ನಡೆಯಲಿದ್ದು, ಬಿಲ್ಡ್ ಎ ಪಿರಾಮಿಡ್ ಎಂದು ಟಾಸ್ಕ್‌ಗೆ ಹೆಸರಿಡಲಾಗಿದೆ. ಈ ಟಾಸ್ಕ್ ಯಾರು ಗೆಲ್ಲುತ್ತಾರೆ ಎಂಬ ಕುತೂಹಲ ಮನೆ ಮಾಡಿದೆ. ಈ ಶೂಟಿಂಗ್ ಸಂದರ್ಭದಲ್ಲಿ ರೆಡ್ ಟೀಂನ ಅಭಿಷೇಕ್ ಮತ್ತು ಬ್ಲೂ ಟೀಂನ ಕಿರಣ್ ರಾಜ್ ಜಗಳವಾಡಿ ಕೆಲ ಕಾಲ ಆತಂಕ ಸೃಷ್ಟಿ ಮಾಡಿದ ಸುದ್ದಿಯೂ ಇದೆ. ಅಲ್ಲದೇ ಇದು ತಣ್ಣಗಾಗುತ್ತಿದ್ದಂತೆಯೇ ಅರ್ಜುನ್ ಮತ್ತು ಸೌಮ್ಯ ವೋಟ್ ಔಟ್ ಮಾಡಲು ರೂಪಿಸಿದ್ದ ಸಂಚು ಮತ್ತೊಂದು ಕಾಂಟ್ರವರ್ಸಿಗೆ ಕಾರಣ ಆಗಿದೆ. ಇದೆಲ್ಲವೂ ಈ ವಾರದ ಕಂತುಗಳಲ್ಲಿ ವೀಕ್ಷಿಸಬಹುದು.
‘ಈ ವಾರದಲ್ಲಿ ಒಂದು ಮುತ್ತಿನ ಕತೆ ಟಾಸ್ಕ್ ಹಲವು ತಿರುವುಗಳಿಗೆ ಕಾರಣವಾಗಲಿದೆ. ಅಡುಗೆ ಮಾಡುವ ಟಾಸ್ಕ್ ಸಾಮಾಜಿಕ ಪ್ರಯೋಗಕ್ಕೆ ಹಿಡಿದ ಕನ್ನಡಿ. ಜೂನಿಯರ್ಸ್ ಸಾಂಪ್ರದಾಯಿಕ ಅಡುಗೆಯನ್ನು ಮಾಡಲು ಹರ ಸಾಹಸ ಪಟ್ಟರೆ, ಸೀನಿಯರ್ಸ್ ಆಧುನಿಕ ಅಡುಗೆ ಮಾಡುವಲ್ಲಿ ಮನರಂಜನೆ ನೀಡಲಿದ್ದಾರೆ. ಇವೆಲ್ಲವುಗಳಿಗಿಂತ ಒನ್ ಡೇ ಆಂಕರ್ ಟಾಸ್ಕ್ ಸಕತ್ ಮಜಾ ಕೊಡಲಿದೆ’ ಅಂತಾರೆ ಜೀ ವಾಹಿನಿಯ ಕಾರ‌್ಯಕ್ರಮದ ಮುಖ್ಯಸ್ಥ ರಾಘವೇಂದ್ರ ಹುಣಸೂರ್.
ಯೋಗಿ ಮುನಿಸು ಜೂನಿಯರ್ ತಂಡವನ್ನು ಪ್ರತಿನಿಧಿಸುತ್ತಿರುವ ನಟ ಯೋಗಿ, ರಿಯಾಲಿಟಿ ಶೋನಿಂದ ಹೊರ ಬಿದ್ದಿದ್ದಾರೆ ಎಂಬ ಸುದ್ದಿಯೂ ಇದೆ. ಕಾರ‌್ಯಕ್ರಮದ ಪ್ರೋಮೋ ಕೂಡ ಅದನ್ನೇ ಹೇಳುತ್ತಿವೆ. ಅದಕ್ಕೆ ಕಾರಣ ತಿಳಿದು ಬಂದಿಲ್ಲ. ಅವರು ಹೊರ ನಡೆಯಲು ಕಾರಣವೇನು? ಅನ್ನುವುದನ್ನು ಶೋನಲ್ಲೇ ತೋರಿಸುತ್ತಾರಂತೆ ಕಾರ‌್ಯಕ್ರಮದ ನಿರ್ದೇಶಕರು.


ಇಲ್ಲಿ ಯುವಕರನ್ನು ಅಪಹರಿಸಿ ಮದುವೆಯಾಗ್ತಾರೆ ಹುಡುಗಿಯರು
  07-02-2018 12:22PM IST    /     No Comments    /     Posted In: Featured News , Special
ಬಿಹಾರದಲ್ಲಿ ವಿಚಿತ್ರ ಮದುವೆಗಳು ನಡೆಯುತ್ತಿವೆ. ಹಿಂದಿನ ವರ್ಷ ಅಂದ್ರೆ 2017 ರಲ್ಲಿ 3400ಕ್ಕೂ ಹೆಚ್ಚು ಯುವಕರನ್ನು ಮೊದಲು ಅಪಹರಿಸಿ ನಂತ್ರ ಬಲವಂತವಾಗಿ ಮದುವೆ ಮಾಡಿಸಲಾಗಿದೆ. ಸ್ಥಳೀಯ ಭಾಷೆಯಲ್ಲಿ ಇದನ್ನು ಪಕಡ್ವಾ ವಿವಾಹ ಎಂದು ಕರೆಯುತ್ತಾರೆ.
ಬಿಹಾರ ಪೊಲೀಸರೇ ಇದನ್ನು ಒಪ್ಪಿಕೊಂಡಿದ್ದಾರೆ. ಹುಡುಗಿ ಮನೆಯವರು ಮೊದಲು ಶ್ರೀಮಂತ ಮನೆತನದ ಹುಡುಗನನ್ನು ಅಪಹರಿಸುತ್ತಾರೆ. ನಂತ್ರ ಬೆದರಿಸಿ ಮದುವೆ ಮಾಡಿಸುತ್ತಾರೆ. ಯುವಕರ ಅಪಹರಣ ಹಾಗೂ ಮದುವೆ ಪ್ರಕರಣ ಬಿಹಾರದಲ್ಲಿಯೇ ಅತಿ ಹೆಚ್ಚು ದಾಖಲಾಗಿದೆ.
ವರದಿ ಪ್ರಕಾರ ಪ್ರತಿ ದಿನ ಸುಮಾರು 9 ಯುವಕರ ಮದುವೆ ಒತ್ತಾಯಪೂರ್ವಕವಾಗಿ ನಡೆಯುತ್ತದೆ. ಬಿಹಾರದಲ್ಲಿ 2014 ರಲ್ಲಿ 2526, 2015 ರಲ್ಲಿ 3000 ಹಾಗೂ 2016 ರಲ್ಲಿ 3070 ಮದುವೆಗಳು ಬಲವಂತವಾಗಿ ನಡೆದಿವೆ. ಪ್ರತಿ ವರ್ಷ ಈ ಬಲವಂತ ಮದುವೆ ಪ್ರಕರಣ ಹೆಚ್ಚಾಗುತ್ತಿದೆ. ಇದು ಬಿಹಾರಿಗಳಿಗೆ ಹೊಸದಲ್ಲ. ಅನೇಕ ವರ್ಷಗಳಿಂದಲೂ ಇದು ನಡೆಯುತ್ತಲೇ ಬಂದಿದೆ.


|
Updated: Friday, February 16, 2018, 12:51 [IST]
ನುಗ್ಗೆ ಸೊಪ್ಪು ಮತ್ತು ಶುಂಠಿ, ಎರಡನ್ನೂ ನಾವು ಬೇರೆ ಬೇರೆಯಾಗಿ ಅಡುಗೆಯಲ್ಲಿ ಬಳಸಿಕೊಂಡಿದ್ದೇವೆ. ಆದರೆ ಇವೆರಡನ್ನೂ ಜೊತೆಯಾಗಿಸಿದಾಗ ಇವೆರಡರ ಒಟ್ಟು ಶಕ್ತಿ ಹಲವು ಪಟ್ಟು ವೃದ್ಧಿಯಾಗುವುದು ಮಾತ್ರವಲ್ಲ, ಆರೋಗ್ಯ ಮತ್ತು ಆಯಸ್ಸು ಸಹಾ ವೃದ್ಧಿಸುತ್ತದೆ ಎಂದು ಕಂಡುಕೊಳ್ಳಲಾಗಿದೆ. ಇದೇನೂ ಇಂದು ನಿನ್ನೆ ಕಂಡುಕೊಂಡ ವಿಷಯವಲ್ಲ, ನಮ್ಮ ಹಿರಿಯರು ನೂರಾರು ವರ್ಷಗಳ ಹಿಂದೆಯೇ ಈ ವಿಧಾನದಿಂದ ಆರೋಗ್ಯದ ತೊಂದರೆ ಮೂಲದಿಂದಲೇ ನಿವಾರಣೆಯಾಗುವ ಶಕ್ತಿಯನ್ನು ಕಂಡುಕೊಂಡಿದ್ದರು. ಇದು ಅತ್ಯಂತ ಸುರಕ್ಷಿತ ಹಾಗೂ ಯಾವುದೇ ಅಡ್ಡ ಪರಿಣಾಮಗಳಿಲ್ಲದಿದ್ದು ಎಲ್ಲರಿಗೂ ಸೂಕ್ತವಾದ ಔಷಧಿಯಾಗಿದೆ.
ನುಗ್ಗೆ ಎಲೆಗಳಲ್ಲಿ ಅಗತ್ಯ ಪೋಷಕಾಂಶಗಳ ಜೊತೆಗೇ ಪ್ರಬಲ ಆಂಟಿ ಆಕ್ಸಿಡೆಂಟುಗಳೂ ಇವೆ. ಈ ಎಲೆಗಳನ್ನು ಬಿಸಿ ನೀರಿನಲ್ಲಿ ಕೊಂಚ ಹೊತ್ತು ನೆನೆಸಿಟ್ಟರೆ ನಿಧಾನವಾಗಿ ಈ ಪೋಷಕಾಂಶಗಳು ಹೆಚ್ಚಿನ ಪ್ರಮಾಣದಲ್ಲಿ ನೀರಿನಲ್ಲಿ ಕರಗುತ್ತವೆ. ಈ ನೀರನ್ನು ಕುಡಿಯುವ ಮೂಲಕ ದೇಹಕ್ಕೆ ಶಕ್ತಿ ಹಾಗೂ ಆರೋಗ್ಯ ಲಭಿಸುತ್ತದೆ. ಇದರೊಂದಿಗೆ ಕೊಂಚ ಶುಂಠಿಯನ್ನು ಬೆರೆಸಿದರೆ ಇದರ ಔಷಧೀಯ ಗುಣಗಳು ಇನ್ನಷ್ಟು ಹೆಚ್ಚುತ್ತವೆ. ಅಲ್ಲದೇ ಸ್ಥೂಲಕಾಯ, ಮಧುಮೇಹ, ಹೃದಯ ಸಂಬಂಧಿ ಕಾಯಿಲೆಗಳು ಆವರಿಸುವ ಸಾಧ್ಯತೆ ಕಡಿಮೆಯಾಗಿಸುತ್ತದೆ. ಅಲ್ಲದೇ ಜೀರ್ಣಸಂಬಂಧಿ ತೊಂದರೆ, ವಾಕರಿಕೆ, ಹಸಿವಿಲ್ಲದಿರುವುದು, ಪ್ರಯಾಣದಲ್ಲಿ ಆವರಿಸುವ ವಾಂತಿ ಹಾಗೂ ನೋವುಗಳನ್ನು ಕಡಿಮೆಯಾಗಿಸುತ್ತದೆ.
ಮಧುಮೇಹ, ಕೊಲೆಸ್ಟ್ರಾಲ್ ನಿಯಂತ್ರಣಕ್ಕೆ- ನುಗ್ಗೆ ಸೊಪ್ಪು
ಇಂದಿನ ಲೇಖನದಲ್ಲಿ ನುಗ್ಗೆಸೊಪ್ಪು-ಶುಂಠಿಯನ್ನು ಕುದಿಸಿ ತಣಿಸಿದ ನೀರನ್ನು ಕುಡಿಯುವ ಮೂಲಕ ಪಡೆಯಬಹುದಾದ ಪ್ರಯೋಜನಗಳ ಬಗ್ಗೆ ಹಾಗೂ ರಕ್ಷಣೆ ಪಡೆಯಬಹುದಾದ ಕಾಯಿಲೆಗಳ ವಿವರಿಸಲಾಗಿದೆ. ಅಲ್ಲದೇ ನುಗ್ಗೆಸೊಪ್ಪು-ಶುಂಠಿಯನ್ನು ಕುದಿಸಿ ಟೀ ತಯಾರಿಸುವ ವಿಧಾನವನ್ನೂ ವಿವರಿಸಲಾಗಿದೆ....
ಸಂಧಿವಾತವನ್ನು ಗುಣಪಡಿಸುತ್ತದೆ
ನುಗ್ಗೆ ಎಲೆಗಳಲ್ಲಿ ಪ್ರಬಲ ಉರಿಯೂತ ನಿವಾರಕ ಗುಣವಿದ್ದು ಸಂಧಿವಾತಕ್ಕೆ ಅತ್ಯುತ್ತಮ ಪರಿಹಾರ ಒದಗಿಸುತ್ತದೆ. ಅಲ್ಲದೇ ಇದರಲ್ಲಿ ಕಬ್ಬಿಣ, ತಾಮ್ರ, ಮೆಗ್ನೀಶಿಯಂ ಹಾಗೂ ಪೊಟ್ಯಾಶಿಯಂ ಸಹಿತ ವಿವಿಧ ಖನಿಜ ಹಾಗೂ ವಿಟಮಿನ್ನುಗಳಿದ್ದು ಎಲ್ಲವೂ ಒಟ್ಟಾಗಿ ಸಂಧಿವಾತ ಕಡಿಮೆಯಾಗಲು ನೆರವಾಗುತ್ತವೆ.
ಕ್ಯಾನ್ಸರ್ ಆವರಿಸುವುದರಿಂದ ತಡೆಯುತ್ತದೆ
ಕೆಲವಾರು ಆಧ್ಯಯನಗಳಲ್ಲಿ ಕಂಡುಕೊಂಡಂತೆ ನುಗ್ಗೆಸೊಪ್ಪಿನಲ್ಲಿರುವ ಬೆನ್ಜೈಲ್ ಐಸೋಥಿಯೋಸಯನೇಟ್ ಎಂಬ ಪೋಷಕಾಂಶ ಕ್ಯಾನ್ಸರ್ ಕಾರಕ ಕಣಗಳ ಪ್ರಭಾವವನ್ನು ಕಡಿಮೆಗೊಳಿಸುತ್ತದೆ. ಇದೇ ಕಾರಣಕ್ಕೆ ಕ್ಯಾನ್ಸರ್ ಗೆ ಖೀಮೋಥೆರಪಿ ವಿಧಾನದ ಚಿಕಿತ್ಸೆ ಪಡೆಯುತ್ತಿರುವ ರೋಗಿಗಳಿಗೆ ಈ ಸೊಪ್ಪಿನ ನೀರನ್ನು ಕುಡಿಯಲು ಸಲಹೆ ಮಾಡಲಾಗುತ್ತದೆ. ಅಲ್ಲದೇ ಶುಂಠಿಯಲ್ಲಿರುವ ರೇಡಿಯೋ-ರಕ್ಷಣಾ ಪರಿಣಾಮ (radio-protective effects) ಖೀಮೋಥೆರಪಿಯ ಪ್ರಬಲ ಕಿರಣಗಳಿಂದ ರಕ್ಷಣೆ ಒದಗಿಸುತ್ತದೆ. ಈ ಮೂಲಕ ರೋಗಿಯ ಅಂಗಾಂಶಗಳು ಆರೋಗ್ಯಕರವಾಗಿರಲು ಹಾಗೂ ನಂಜು ಹರಡದಂತೆ ತಡೆಯುತ್ತದೆ.
ಕೊಲೆಸ್ಟ್ರಾಲ್ ಕಡಿಮೆ ಮಾಡುತ್ತದೆ
ನುಗ್ಗೆಸೊಪ್ಪಿನ ಸೇವನೆಯಿಂದ ಕೊಲೆಸ್ಟ್ರಾಲ್ ಮಟ್ಟ ಆರೋಗ್ಯಕರ ಮಿತಿಗಳಿಗೆ ಮರಳುವುದನ್ನು ಸಾಬೀತು ಗೊಳಿಸಲಾಗಿದೆ ಹಾಗೂ ಆರೋಗ್ಯವೂ ಈ ಮೂಲಕ ಉತ್ತಮವಾಗಿರಲು ಸಾಧ್ಯವಾಗುತ್ತದೆ. ಶುಂಠಿ ದೇಹದ ಉರಿಯೂತವನ್ನು ತಗ್ಗಿಸಿ ಹೃದಯವನ್ನು ಪರೋಕ್ಷವಾಗಿ ರಕ್ಷಿಸುತ್ತದೆ. ಈ ಮೂಲಕ ನುಗ್ಗೆಸೊಪ್ಪು-ಶುಂಠಿಯ ಸೇವನೆಯಿಂದ ಕೊಲೆಸ್ಟ್ರಾಲ್ ಮಟ್ಟ ಆರೋಗ್ಯಕರವಾಗಿರುತ್ತದೆ. ಕೊಲೆಸ್ಟ್ರಾಲ್ ನಿಯಂತ್ರಣಕ್ಕೆ ಇದು ಆತ್ಯುತ್ತಮ ಆಹಾರವಾಗಿದೆ.
ತಲೆನೋವನ್ನು ಕಡಿಮೆ ಮಾಡುತ್ತದೆ
ನುಗ್ಗೆಸೊಪ್ಪಿನಲ್ಲಿರುವ ಕೆಲವರು ಪೋಷಕಾಂಶಗಳು ನೋವು ನಿವಾರಕಗಳಂತೆ ಕಾರ್ಯನಿರ್ವಹಿಸುತ್ತವೆ. ವಿಶೇಷವಾಗಿ ತಲೆನೋವಿನ ಉಗ್ರರೂಪವದ ಮೈಗ್ರೇನ್‌ನ ಅತಿಯಾದ ತಲೆನೋವನ್ನು ಗುಣಪಡಿಸಲೂ ಸಮರ್ಥವಾಗಿದೆ. ಇದರೊಂದಿಗೆ ಶುಂಠಿಯ ಔಷಧೀಯ ಗುಣಗಳು ಮೈಗ್ರೇನ್ ಹಾಗೂ ಇತರ ನೋವುಗಳಿಂದ ಶಮನ ನೀಡುವುದರ ಜೊತೆಗೇ ಈ ನೋವುಗಳ ಜೊತೆಗೇ ಆವರಿಸುವ ವಾಂತಿ ಹಾಗೂ ವಾಕರಿಕೆಯನ್ನೂ ಇಲ್ಲವಾಗಿಸುತ್ತದೆ.
ಕಾಯಿ ಕಾಯಿ ನುಗ್ಗೆಕಾಯಿಯ ಪವರ್‌ಗೆ ತಲೆಬಾಗಲೇಬೇಕು!
ಅಧಿಕ ರಕ್ತದೊತ್ತಡವನ್ನು ಸರಿಪಡಿಸುತ್ತದೆ
ನುಗ್ಗೆಸೊಪ್ಪಿನಲ್ಲಿ ಥಿಯೋಕಾರ್ಬಾಮೇಟ್ ಹಾಗೂ ಐಸೋಥಿಯೋಸಯನೇಟ್ ಎಂಬ ಪೋಷಕಾಂಶಗಳಿದ್ದು ಇವು ಹೆಚ್ಚಿದ್ದ ರಕ್ತದೊತ್ತಡವನ್ನು ಕಡಿಮೆಗೊಳಿಸಲು ಸಮರ್ಥವಾಗಿವೆ. ಇದರೊಂದಿಗೆ ಶುಂಠಿಯಲ್ಲಿರುವ ಉರಿಯೂತ ನಿವಾರಕ ಗುಣ ಹಾಗೂ ರಕ್ತವನ್ನು ತೆಳುವಾಗಿಸುವ ಗುಣ ರಕ್ತದೊತ್ತಡವನ್ನು ಕಡಿಮೆಗೊಳಿಸಲು ಇನ್ನಷ್ಟು ನೆರವು ನೀಡುತ್ತದೆ.
ಹೊಟ್ಟೆಯ ಉರಿಯಿಂದ ಶಮನ ಒದಗಿಸುತ್ತದೆ
ಇದರಲ್ಲಿ ಹೊಟ್ಟೆಯ ಮತ್ತು ಕರುಳಿನ ಹುಣ್ಣುಗಳಾದಂತೆ ತಡೆಯುವ ಗುಣವಿದೆ. ತನ್ಮೂಲಕ ಹೊಟ್ಟೆ ಮತ್ತು ಕರುಳುಗಳ ತೊಂದರೆಯನ್ನು ಇಲ್ಲವಾಗಿಸಲು ನೆರವಾಗುತ್ತದೆ. ನುಗ್ಗೆಸೊಪ್ಪಿನ ಸೇವನೆಯಿಂದ ಅಜೀರ್ಣತೆ ಹಾಗೂ ಇತರ ಜಠರಸಂಬಂಧಿ ತೊಂದರೆಗಳು ಇಲ್ಲವಾಗುತ್ತವೆ. ಶುಂಠಿ ಸಹಾ ಜಠರದ ತೊಂದರೆ ಮತ್ತು ಬೆಳಗ್ಗಿನ ವಾಕರಿಕೆಯನ್ನು ತಡೆಯುವ ಗುಣ ಹೊಂದಿದೆ. ಇವೆರಡರ ಗುಣಗಳು ಜೊತೆಯಾದಾಗ ಜೀರ್ಣಕ್ರಿಯೆ ಉತ್ತಮಗೊಳ್ಳುವ ಕಾರಣ ಮುಂಜಾನೆಯ ಪ್ರಥಮ ಆಹಾರವಾಗಿ ಸೇವಿಸಲು ಅತ್ಯುತ್ತಮವಾದ ಪೇಯವಾಗಿದೆ
ಯಕೃತ್ ಅನ್ನು ಸುರಕ್ಷಿತವಾಗಿರಿಸುತ್ತದೆ
ಯಕೃತ್ ನ ತೊಂದರೆಗಳನ್ನು ದೂರವಾಗಿಸಲು ನುಗ್ಗೆಸೊಪ್ಪನ್ನು ಆಗಾಗ ಸೇವಿಸುತ್ತಿರಬೇಕು. ಇದರಿಂದ ಕಾಯಿಲೆಗೆ ಒಳಗಾಗಿದ್ದ ಯಕೃತ್ ಶೀಘ್ರವಾಗಿ ಗುಣಹೊಂದಲು ಹಾಗೂ ಯಕೃತ್ ಅನ್ನು ವಿವಿಧ ಕಾಯಿಲೆಗಳಿಂದ ರಕ್ಷಿಸಲು ಸಾಧ್ಯವಾಗುತ್ತದೆ. ಶುಂಠಿಯಲ್ಲಿರುವ ಆಂಟಿ ಆಕ್ಸಿಡೆಂಟುಗಳು ಹಾಗೂ ಟ್ರೈಗ್ಲಿಸರೈಡುಗಳು ಯಕೃತ್ ನಲ್ಲಿ ಸಂಗ್ರಹವಾಗಿದ್ದ ಕೊಬ್ಬನ್ನು ಕರಗಿಸಿ ಯಕೃತ್ ನ ಕೊಬ್ಬಿನ ಕಾಯಿಲೆ (fatty liver disease) ಯಿಂದ ರಕ್ಷಣೆ ಒದಗಿಸುತ್ತದೆ.
ರಕ್ತಹೀನತೆಯನ್ನು ಇಲ್ಲವಾಗಿಸುತ್ತದೆ
ಶುಂಠಿ ಮತ್ತು ನುಗ್ಗೆಸೊಪ್ಪುಗಳಲ್ಲಿರುವ ಹಲವು ಖನಿಜಗಳು ರಕ್ತಹೀನತೆಯಿಂದ ಬಳಲುತ್ತಿರುವ ರೋಗಿಗಳಿಗೆ ವರದಾನವಾಗಿದೆ. ಈ ಜೋಡಿಯಲ್ಲಿ ಹಲವು ವಿಟಮಿನ್ನುಗಳು, ಪ್ರೋಟೀನುಗಳು ಹಾಗೂ ಪ್ರಮುಖವಾಗಿ ಕಬ್ಬಿಣ ಇದ್ದು ರಕ್ತದ ಗುಣಮಟ್ಟವನ್ನು ಹೆಚ್ಚಿಸಲು ನೆರವಾಗುತ್ತದೆ. ಪ್ರತಿದಿನ ನುಗ್ಗೆಸೊಪ್ಪು-ಶುಂಠಿಯ ಟೀ ಸೇವನೆಯಿಂದ ರಕ್ತಹೀನತೆ ಶೀಘ್ರವಾಗಿ ಇಲ್ಲವಾಗುತ್ತದೆ. ರಕ್ತಹೀನತೆಯಿಂದ ಬಳಲುತ್ತಿರುವ ರೋಗಿಗಳು ಪ್ರತಿ ಮುಂಜಾನೆ ಈ ಟೀ ಸೇವಿಸುವ ಮೂಲಕ ಉತ್ತಮವಾದ ಚೇತರಿಕೆಯನ್ನು ಪಡೆಯಬಹುದು.
ನುಗ್ಗೆಸೊಪ್ಪು-ಶುಂಠಿಯ ಟೀ ತಯಾರಿಸುವ ವಿಧಾನ
*85 ಗ್ರಾಂ ತಾಜಾ ಹಸಿಶುಂಠಿ
*10 ತಾಜಾ ಹಸಿರು ನುಗ್ಗೆ ಎಲೆಗಳು
*ಒಂದು ಚಿಕ್ಕಚಮಚ ಜೇನು
*4 ಕಪ್ ನೀರು
ವಿಧಾನ
ಮೊದಲು ಶುಂಠಿಯನ್ನು ಚೆನ್ನಾಗಿ ತೊಳೆದು ಚಿಕ್ಕದಾಗಿ ತುರಿಯಿರಿ. ಇದನ್ನು ನೀರಿನಲ್ಲಿ ಸುಮಾರು ಹತ್ತು ನಿಮಿಷಗಳ ಕಾಲ ಕುದಿಸಿ ಬಳಿಕ ಉರಿ ಆರಿಸಿ. ಈ ನೀರಿಗೆ ಈಗ ನುಗ್ಗೆ ಎಲೆಗಳನ್ನು ಹಾಕಿ ಮುಚ್ಚಳ ಮುಚ್ಚಿ ಕೊಂಚ ಹೊತ್ತು ಹಾಗೇ ಇರಲು ಬಿಡಿ. ಬಳಿಕ ಜೇನು ಸೇರಿಸಿ ಕಲಕಿ. ನೀರು ಸುಮಾರು ಅರ್ಧ ದಷ್ಟಾಗಿರುತ್ತದೆ. ಈ ನೀರನ್ನು ಸೋಸಿ ಬೆಳಿಗ್ಗೆ ಪ್ರಥಮ ಆಹಾರವಾಗಿ ಒಂದು ಲೋಟ ಹಾಗೂ ರಾತ್ರಿ ಮಲಗುವ ಮುನ್ನ ಇನ್ನೊಂದು ಲೋಟ ಕುಡಿಯಿರಿ.


|
Updated: Wednesday, January 30, 2019, 15:12 [IST]
ಪ್ರಕೃತಿಯಲ್ಲಿ ಸಿಗುವಂತಹ ಪ್ರತಿಯೊಂದು ಹಣ್ಣು ಹಾಗೂ ತರಕಾರಿಗಳು ತುಂಬಾ ಆರೋಗ್ಯಕಾರಿ ಹಾಗೂ ಪೋಷಕಾಂಶಗಳನ್ನು ಹೊಂದಿರುವುದು. ಸಾವಯವವಾಗಿ ಬೆಳೆದಿರುವಂತಹ ಪ್ರತಿಯೊಂದು ತರಕಾರಿಯು ನಮ್ಮ ಆರೋಗ್ಯಕ್ಕೆ ಹಲವಾರು ಲಾಭಗಳನ್ನು ನೀಡುವುದು. ಕೆಲವೊಂದು ಧಾನ್ಯಗಳು ಹಾಗೂ ಬೀಜಗಳು ದೇಹದ ಆರೋಗ್ಯ ಕಾಪಾಡುವಲ್ಲಿ ಪ್ರಮುಖ ಪಾತ್ರ ವಹಿಸುವುದು. ಅದರಲ್ಲಿ ಬಟಾಣಿ ಕಾಳು ಕೂಡ ಒಂದು. ಇದು ತುಂಬಾ ಆರೋಗ್ಯಕಾರಿ ಹಾಗೂ ರುಚಿಯೂ ಅದ್ಭುತವಾಗಿದೆ.
ಬಟಾಣಿ ಕಾಳಿನಲ್ಲಿ ಆ್ಯಂಟಿಆಕ್ಸಿಡೆಂಟ್, ವಿಟಮಿನ್ ಗಳು, ಖನಿಜಾಂಶಗಳು ಮತ್ತು ಇತರ ಕೆಲವೊಂದು ಅಂಶಗಳು ಇದ್ದು, ಇದು ಕಾಯಿಲೆಗಳು ಬರದಂತೆ ತಡೆಯುವುದು ಮತ್ತು ಆರೋಗ್ಯ ವೃದ್ಧಿಸುವುದು. ನಿಮ್ಮ ಆಹಾರಕ್ಕೆ ಹೆಚ್ಚಿನ ಬಟಾಣಿ ಕಾಳನ್ನು ಸೇರಿಸಿಕೊಂಡರೆ ಅದರಿಂದ ರುಚಿ ಹಾಗೂ ಪೋಷಕಾಂಶ ಮೌಲ್ಯವು ಅಧಿಕವಾಗುವುದು. ಇದನ್ನು ಹಸಿ, ಸಲಾಡ್ ರೂಪದಲ್ಲಿ ತಿಂದರೂ ಹಲವಾರು ಆರೋಗ್ಯ ಲಾಭಗಳನ್ನು ನೀಡುವುದು.
ಬಟಾಣಿ ಕಾಳನ್ನು ಅದರ ಸಿಪ್ಪೆಯಿಂದ ತೆಗೆದು ಹಸಿ ಮತ್ತು ತಾಜಾವಾಗಿ ತಿಂದರೆ ಅದು ಅತ್ಯುತ್ತಮ ವಾಗಿರುವುದು. ಇದರಿಂದ ನಿಮಗೆ ಹಲವಾರು ರೀತಿಯ ಆರೋಗ್ಯ ಲಾಭಗಳನ್ನು ಉಂಟು ಮಾಡುವುದು. ಇದರ ಹೊರತಾಗಿ ಇದರಲ್ಲಿ ವಿಟಮಿನ್ ಗಳು, ಖನಿಜಾಂಶಗಳು, ಆ್ಯಂಟಿಆಕ್ಸಿಡೆಂಟ್ ಗಳು ಮಾತ್ರವಲ್ಲದೆ ಬಟಾಣಿ ಕಾಳಿನಲ್ಲಿ ಪ್ರೋಟೀನ್ ಮತ್ತು ನಾರಿನಾಂಶವಿದೆ. ಇದು ದೇಹಕ್ಕೆ ಅಮೂಲ್ಯವಾದ ಪೋಷಕಾಂಶಗಳನ್ನು ನೀಡುವುದು. ಈ ಲೇಖನದಲ್ಲಿ ಬಟಾಣಿ ಕಾಳಿನಿಂದ ಸಿಗುವಂತಹ ಆರೋಗ್ಯ ಲಾಭಗಳ ಬಗ್ಗೆ ನಿಮಗೆ ತಿಳಿಸಿಕೊಡಲಿದ್ದೇವೆ. ಓದಲು ತಯಾರಾಗಿ...
ಕ್ಯಾನ್ಸರ್ ತಡೆಯುವುದು
ಬಟಾಣಿ ಕಾಳಿನಲ್ಲಿ ಉನ್ನತ ಮಟ್ಟದ ಆ್ಯಂಟಿಆಕ್ಸಿಡೆಂಟ್ ಗಳು ಇವೆ. ಇದರಲ್ಲಿ ಫ್ಲಾವನಾಯ್ಡ್ ಗಳು, ಕ್ಯಾರೋಟಿನಾಯ್ಡ್, ಫೆನಾಲಿಕ್ ಆಮ್ಲಗಳ ಸಹಿತ ಪಾಲಿಫಿನಾಲ್ ಗಳು ದೇಹದಲ್ಲಿ ಅದ್ಭುತವಾಗಿ ಆ್ಯಂಟಿಆಕ್ಸಿಡೆಂಟ್ ಆಗಿ ಕೆಲಸ ಮಾಡುವುದು. ಬಟಾಣಿ ಕಾಳುಗಳು ಕ್ಯಾನ್ಸರ್ ಕೋಶಗಳು ಬೆಳೆಯುವುದನ್ನು ತಡೆಯುವಲ್ಲಿ ಪ್ರಮುಖ ಪಾತ್ರ ವಹಿಸುವುದು. ಅದೇ ರೀತಿಯಾಗಿ ಕ್ಯಾನ್ಸರ್ ಕೋಶಗಳಲ್ಲಿ ಅಪೊಪ್ಟೋಸಿಸ್ ಪ್ರೇರೇಪಿಸುವುದರಲ್ಲಿ ತುಂಬಾ ಪರಿಣಾಮಕಾರಿಯಾಗಿರುವುದು. ಬಟಾಣಿ ಕಾಳಿನಲ್ಲಿ ಇರುವಂತಹ ಕೊಮೆಸ್ಟೆರೊಲ್ ಹೊಟ್ಟೆಯ ಕ್ಯಾನ್ಸರ್ ನ್ನು ತಡೆಯುವುದು ಎಂದು ಸಾಬೀತು ಮಾಡುವುದು. ಬಟಾಣಿ ಕಾಳನ್ನು ನಿಮ್ಮ ದೈನಂದಿನ ಆಹಾರ ಕ್ರಮದಲ್ಲಿ ಬಳಸಿಕೊಂಡರೆ ಅದರಿಂದ ಕ್ಯಾನ್ಸರ್ ಬರುವ ಅಪಾಯವನ್ನು ಬಹಳಷ್ಟು ಮಟ್ಟಿಗೆ ತಡೆಯಬಹುದು.
ಪ್ರತಿರೋಧಕ ಶಕ್ತಿ ಬಲಪಡಿಸುವುದು
ತಾಜಾ ಹಾಗೂ ಹಸಿ ಬಟಾಣಿ ಕಾಳಿನಲ್ಲಿ ಆಸ್ಕೋರ್ಬಿಕ್ ಆಮ್ಲ ಮತ್ತು ವಿಟಮಿನ್ ಸಿ ಸಮೃದ್ಧವಾಗಿದೆ. ಇದು ದೇಹದಲ್ಲಿ ಪ್ರತಿರೋಧಕ ವ್ಯವಸ್ಥೆಯನ್ನು ಬಲಪಡಿಸಲು ನೆರವಾಗುವುದು. ಪ್ರತಿರೋಧಕ ವ್ಯವಸ್ಥೆಯು ಬಲಿಷ್ಠವಾಗಿದ್ದರೆ ಆಗ ಸಾಮಾನ್ಯ ಶೀತ ಮತ್ತು ಸೋಂಕು ನಿವಾರಣೆ ಆಗುವುದು. ಪ್ರತಿರೋಧಕ ವ್ಯವಸ್ಥೆಯು ಬಲಿಷ್ಠವಾಗಿದ್ದರೆ ಆಗ ಉತ್ತಮ ಜೀವನಮಟ್ಟದೊಂದಿಗೆ ನೀವು ಫಿಟ್ ಆಗಿ ಇರಬಹುದು. ಇದರಿಂದ ನೀವು ಪ್ರತಿನಿತ್ಯವು ಬಟಾಣಿ ಕಾಳನ್ನು ನಿಮ್ಮ ಆಹಾರ ಕ್ರಮದಲ್ಲಿ ಸೇರಿಸಿಕೊಳ್ಳಿ ಮತ್ತು ಶ್ರೇಷ್ಠ ಪ್ರತಿರೋಧಕ ಶಕ್ತಿ ಪಡೆಯಿರಿ.
ಮೂಳೆಗಳನ್ನು ಬಲಗೊಳಿಸುವುದು
ಉತ್ತಮ ಆರೋಗ್ಯವನ್ನು ಕಾಪಾಡಿಕೊಳ್ಳಲು ಬಲವಾದ ಮೂಳೆಗಳು ಅತೀ ಅಗತ್ಯವಾಗಿದೆ. ಬಟಾಣಿ ಕಾಳಿನಲ್ಲಿ ಸಿಗುವಂತಹ ಪೋಷಕಾಂಶಗಳು ಮೂಳೆಗಳನ್ನು ಬಲಗೊಳಿಸುವುದು. ಬಟಾಣಿ ಕಾಳು ಕ್ಯಾಲ್ಸಿಯಂನಿಂದ ಸಮೃದ್ಧವಾಗಿದೆ ಮತ್ತು ಸತು ಕೂಡ ಇರುವ ಕಾರಣದಿಂದ ಮೂಳೆಗಳು ಕ್ಯಾಲ್ಸಿಯಂನ್ನು ಹೀರಿಕೊಳ್ಳಲು ನೆರವಾಗುವುದು ಮತ್ತು ಮೂಳೆಗಳ ಆರೋಗ್ಯ ಕಾಪಾಡುವುದು. ಅದೇ ರೀತಿಯಲ್ಲಿ ತಾಜಾ ಬಟಾಣಿ ಕಾಳುಗಳಲ್ಲಿ ವಿಟಮಿನ್ ಕೆ ಅಂಶವು ಅಧಿಕವಾಗಿದೆ. ಮೂಳೆಗಳಿಗೆ ಖನಿಜಾಂಶ ನೀಡುವಲ್ಲಿ ಪ್ರಮುಖ ಪಾತ್ರ ನಿರ್ವಹಿಸುವ ವಿಟಮಿನ್ ಇದಾಗಿದೆ. ಬೆಳೆಯುತ್ತಿರುವ ಮಕ್ಕಳ ಆಹಾರ ಕ್ರಮದಲ್ಲಿ ಹೆಚ್ಚಿನ ಬಟಾಣಿ ಕಾಳುಗಳನ್ನು ಸೇರಿಸಿಕೊಳ್ಳಿ. ಅದೇ ರೀತಿಯಾಗಿ ಗರ್ಭಿಣಿ ಮಹಿಳೆಯರು, 40ರ ಹರೆಯದ ಮತ್ತು ವಯಸ್ಸಾದವರು ಬಟಾಣಿ ಕಾಳನ್ನು ಆಹಾರ ಕ್ರಮದಲ್ಲಿ ಸೇರಿಸಿಕೊಂಡು ಬಲಿಷ್ಠ ಮೂಳೆಗಳನ್ನು ಪಡೆಯಿರಿ.
ಅಲ್ಝೈಮರ್ ತಡೆಯುವುದು
ಬಟಾಣಿ ಕಾಳಿನಲ್ಲಿ ಇರುವಂತಹ ವಿಟಮಿನ್ ಕೆ ಯಾವುದೇ ರೀತಿಯ ನರ ಹಾನಿಯನ್ನು ತಡೆಯುವಂತಹ ಸಾಮರ್ಥ್ಯ ಹೊಂದಿದೆ. ಮೆದುಳಿನ ಕೋಶಗಳ ಅವನತಿಯನ್ನು ತಡೆಯುವಲ್ಲಿ ವಿಟಮಿನ್ ಕೆ ಪ್ರಮುಖ ಪಾತ್ರ ನಿರ್ವಹಿಸುವುದು ಮತ್ತು ಇದರಿಂದಾಗಿ ವಯಸ್ಸಾದವರಲ್ಲಿ ಕಾಣಿಸಿಕೊಳ್ಳುವಂತಹ ಅಲ್ಝೈಮರ್ ಕಾಯಿಲೆಯ ಅಪಾಯವನ್ನು ತಡೆಯುವಲ್ಲಿ ಪರಿಣಾಮಕಾರಿಯಾಗಿ ಇರುವುದು.
Most Read: ಬಹುಪಯೋಗಿ 'ಹಸಿ ಬಟಾಣಿ', ಆರೋಗ್ಯದ ಕೀಲಿಕೈ....
ದೃಷ್ಟಿ ಉತ್ತಮ ಪಡಿಸುವುದು
ಕಣ್ಣಿನ ದೃಷ್ಟಿ ಉತ್ತಮ ಪಡಿಸಲು ಬಟಾಣಿ ಕಾಳು ಅತ್ಯುತ್ತಮ ಆಹಾರ ಎಂದು ಪರಿಗಣಿಸಲಾಗಿದೆ. ಬಟಾಣಿ ಕಾಳಿನಲ್ಲಿ ಅತ್ಯುತ್ತಮ ಮಟ್ಟದ ವಿಟಮಿನ್ ಎ ಇರುವ ಕಾರಣ ಇದು ಕಣ್ಣಿನ ದೃಷ್ಟಿಗೆ ತುಂಬಾ ನೆರವಾಗುವುದು ಮತ್ತು ಅಕ್ಷಿಪಟಲದ ಅವನತಿಯನ್ನು ತಡೆಯುವುದು. ಬಟಾಣಿ ಕಾಳಿನಲ್ಲಿ ಇರುವಂತಹ ಆ್ಯಂಟಿ ಆಕ್ಸಿಡೆಂಟ್ ಲುಟೇನ್ ಕಣ್ಣಿನ ಆರೋಗ್ಯವನ್ನು ಸುಧಾರಿಸುವಲ್ಲಿ ಪ್ರಮುಖ ಪಾತ್ರ ವಹಿಸುವುದು. ಲುಟೇನ್ ನನ್ನು ಅಧಿಕ ಪ್ರಮಾಣದಲ್ಲಿ ಸೇವನೆ ಮಾಡಿದರೆ ಅದರಿಂದ ವಯಸ್ಸಾಗುವ ವೇಳೆ ಕಂಡು ಬರುವಂತಹ ಕಣ್ಣಿನ ದೃಷ್ಟಿ ದೋಷ ಮತ್ತು ಅವನತಿಯನ್ನು ಪರಿಣಾಮಕಾರಿಯಾಗಿ ತಡೆಯಬಹುದು. ವಯಸ್ಸಾಗುವ ವೇಳೆ ಕಂಡುಬರುವಂತಹ ಕಣ್ಣಿನ ಪೊರೆ, ಗ್ಲುಕೋಮಾ ಮತ್ತು ಅಕ್ಷಿಪಟಲದ ಅವನತಿ ತಡೆಯುವುದು.
ಖಿನ್ನತೆ ವಿರುದ್ಧ ಹೋರಾಡುವುದು
ಬಟಾಣಿ ಕಾಳಿನಲ್ಲಿ ಇರುವಂತಹ ಉನ್ನತ ಮಟ್ಟದ ವಿಟಮಿನ್ ಬಿ ಮತ್ತು ಸತುವಿನ ಅಂಶವು ಮೆದುಳಿನಲ್ಲಿ ಒಳ್ಳೆಯ ಹಾರ್ಮೋನ್ ಬಿಡುಗಡೆ ಮಾಡಲು ಸಹಕರಿಸುವುದು. ಇದರಿಂದಾಗಿ ಖಿನ್ನತೆ ವಿರುದ್ಧ ತುಂಬಾ ಪರಿಣಾಮಕಾರಿಯಾಗಿ ಹೋರಾಡಬಹುದು. ಈ ಅಂಶಗಳು ನರಗಳು ಶಾಂತವಾಗಿರಲು ಪರಿಣಾಮಕಾರಿ ಮತ್ತು ಒಳ್ಳೆಯ ನಿದ್ರೆಗೆ ಸಹಕಾರಿ ಆಗಿರುವುದು. ನಿಮಗೆ ಪದೇ ಪದೇ ಮನಸ್ಥಿತಿ ಬದಲಾಗುತ್ತಲಿದ್ದರೆ ಆಗ ನೀವು ಬಟಾಣಿ ಕಾಳು ಸೇವನೆ ಮಾಡಿಕೊಂಡು ಸಮಸ್ಯೆಯನ್ನು ನಿಯಂತ್ರಣಕ್ಕೆ ತರಬಹುದು.
ಜೀರ್ಣಕ್ರಿಯೆ ಸುಧಾರಣೆ
ವಿಟಮಿನ್ ಬಿ ಮತ್ತು ಅಧಿಕ ಮಟ್ಟದ ನಾರಿನಾಂಶವನ್ನು ಹೊಂದಿರುವಂತಹ ಬಟಾಣಿ ಕಾಳು ಜೀರ್ಣಕ್ರಿಯೆಗೆ ತುಂಬಾ ಸಹಕಾರಿಯಾಗುವಂತಹ ಆಹಾರವೆಂದು ಪರಿಗಣಿಸಲಾಗಿದೆ. ಬಟಾಣಿ ಕಾಳಿನಲ್ಲಿ ಇರುವಂತಹ ವಿಟಮಿನ್ ಬಿ ಜೀರ್ಣಕ್ರಿಯೆ ಕಿಣ್ವಗಳ ಸ್ರವಿಸುವಿಕೆಗೆ ನೆರವಾಗುವುದು ಮತ್ತು ಜೀರ್ಣಕ್ರಿಯೆಯು ಸರಿಯಾಗಿ ಆಗಲು ಸಹಕರಿಸುವುದು. ಇದರೊಂದಿಗೆ ಬಟಾಣಿ ಕಾಳಿನಲ್ಲಿ ರುವಂತಹ ಅಧಿಕ ಮಟ್ಟದ ನಾರಿನಾಂಶವು ಹೊಟ್ಟೆಯ ಚಲನೆಗೆ ತುಂಬಾ ಸಹಕಾರಿಯಾಗುವುದು. ಬಟಾಣಿ ಕಾಳನ್ನು ಇತರ ಕೆಲವು ಹಸಿರು ತರಕಾರಿಗಳ ಜತೆಗೆ ಸೇವನೆ ಮಾಡಿದರೆ ಮಲಬದ್ಧತೆಯನ್ನು ಪರಿಣಾಮಕಾರಿಯಾಗಿ ನಿವಾರಿಸಬಹುದು.
ಗರ್ಭಿಣಿ ಮಹಿಳೆಯರಿಗೆ ಅದ್ಭುತ ಆಹಾರ
ಫೋಲೆಟ್ ಅಧಿಕವಾಗಿರುವ ಆಹಾರದ ವಿಚಾರಕ್ಕೆ ಬಂದರೆ ಬಟಾಣಿ ಕಾಳು ಇದರಲ್ಲಿ ಅಗ್ರ ಸ್ಥಾನ ಪಡೆಯುವುದು. ಫೋಲೆಟ್ ಗರ್ಭದಲ್ಲಿರುವಂತಹ ಶಿಶುವಿನ ನರಗಳ ಬೆಳವಣಿಗೆಗೆ ಅತೀ ಅಗತ್ಯ ಮತ್ತು ಬಟಾಣಿ ಕಾಳನ್ನು ಸೇವನೆ ಮಾಡಿದರೆ ಮಗುವಿನಲ್ಲಿ ಫೋಲೆಟ್ ಅಂಶದ ಕೊರತೆಯು ಕಾಡದು. ಗರ್ಭಿಣಿ ಮಹಿಳೆಯರಿಗೆ ಬೇಕಾಗಿರುವಂತಹ ಕ್ಯಾಲ್ಸಿಯಂನ್ನು ಕೂಡ ಬಟಾಣಿ ಕಾಳು ಒದಗಿಸಿಕೊಡುವುದು. ಇದು ಮೂಳೆಗಳ ಬೆಳವಣಿಗೆಗೆ ಸಹಕಾರಿ. ಗರ್ಭಧಾರಣೆ ವೇಳೆ ಹೆಚ್ಚಾಗಿ ಮಹಿಳೆಯರಿಗೆ ಮಲಬದ್ಧತೆ ಸಮಸ್ಯೆಯು ಕಾಡುವುದು. ಮಲಬದ್ಧತೆ ನಿವಾರಣೆ ಮಾಡುವಂತಹ ಗುಣವು ಬಟಾಣಿ ಕಾಳಿನಲ್ಲಿ ಇರುವ ಕಾರಣದಿಂದಾಗಿ ಗರ್ಭಿಣಿ ಮಹಿಳೆಯರಿಗೆ ಇದು ಅದ್ಭುತವಾದ ಆಹಾರವಾಗಿದೆ. ಬಟಾಣಿ ಕಾಳಿನಿಂದ ಸಿಗುವಂತಹ ಆರೋಗ್ಯ ಲಾಭದ ಬಗ್ಗೆ ನೀವು ತಿಳಿದುಕೊಂಡಿದ್ದೀರಿ. ಇದರಿಂದ ಸಿಗುವಂತಹ ಸೌಂದರ್ಯ ಲಾಭಗಳನ್ನು ಕೂಡ ತಿಳಿಯಿರಿ.
Most Read: ಆಹಾ, ದೊಣ್ಣೆಮೆಣಸು-ಪನ್ನೀರ್ ಬಟಾಣಿ ಕರಿ!
ವಯಸ್ಸಾಗುವ ಲಕ್ಷಣ ತಡೆಯುವುದು
ಹೆಚ್ಚಿನ ಜನರಲ್ಲಿ ಕಂಡುಬರುವಂತಹ ದೊಡ್ಡ ಸಮಸ್ಯೆ ಎಂದರೆ ಅದು ಚರ್ಮಕ್ಕೆ ವಯಸ್ಸಾಗುವುದು. ಕಲುಷಿತವಾಗಿರುವ ವಾತಾವರಣ, ಆಹಾರ ಕ್ರಮ ಮತ್ತು ಜೀವನ ಶೈಲಿಯಿಂದಾಗಿ ಚರ್ಮವು ವಯಸ್ಸಾದಂತೆ ಕಾಣಿಸುವುದು. ಕೆಲವು ಜನರಲ್ಲಿ ಹದಿಹರೆಯದಲ್ಲೇ ಈ ಸಮಸ್ಯೆಯು ಕಾಡುವುದು. ನೆರಿಗೆ, ಗೆರೆಗಳು, ಚರ್ಮದ ಬಣ್ಣ ಮಾಸುವುದು, ಒಣಗುವುದು ಅಥವಾ ಒಡೆದ ಚರ್ಮವು ನಿಮ್ಮದಾಗಿದ್ದರೆ ಆಗ ನೀವು ಬಟಾಣಿ ಕಾಳು ಮತ್ತು ಜೇನುತುಪ್ಪವನ್ನು ಒಳಗೊಂಡಿರುವ ಪ್ಯಾಕ್ ನ್ನು ಬಳಸಿಕೊಳ್ಳಬಹುದು. ಇದರಿಂದ ನಿಮ್ಮ ಚರ್ಮವು ಕಾಂತಿಯುತವಾಗುವುದು. ತಾಜಾ ಬಟಾಣಿ ಕಾಳಿನಲ್ಲಿ ಅತ್ಯಧಿಕ ಮಟ್ಟದ ಆ್ಯಂಟಿಆಕ್ಸಿಡೆಂಟ್ ಮತ್ತು ವಿಟಮಿನ್ ಸಿ ಇದೆ. ಇದು ಚರ್ಮಕ್ಕೆ ಆಗುವಂತಹ ಆಕ್ಸಿಡೇಟಿವ್ ಹಾನಿ ತಪ್ಪಿಸುವುದು ಮತ್ತು ಪೋಷಕಾಂಶಗಳನ್ನು ನೀಡಿ ಚರ್ಮಕ್ಕೆ ವಯಸ್ಸಾಗುವ ಲಕ್ಷಣಗಳನ್ನು ಇದು ನಿಯಂತ್ರಿಸುವುದು.
ಚರ್ಮವನ್ನು ಬಿಸಿಲಿನಿಂದ ರಕ್ಷಿಸುವುದು
ಬಿಸಿಲಿನಿಂದಾಗಿ ಹಲವಾರು ರೀತಿಯ ಚರ್ಮದ ಸಮಸ್ಯೆಗಳು ಕಾಣಿಸಿಕೊಳ್ಳುವುದು ಮತ್ತು ಬಟಾಣಿ ಕಾಳು ಚರ್ಮವನ್ನು ಯುವಿ ಕಿರಣಗಳಿಂದ ರಕ್ಷಿಸುವುದು. ಬಟಾಣಿ ಸಿಪ್ಪೆಯು ಯುವಿ ಕಿರಣಗಳನ್ನು ಪರಿಣಾಮಕಾರಿಯಾಗಿ ತಡೆಯುವುದು ಮತ್ತು ಕಾಲಜನ್ ರಕ್ಷಿಸಿ, ಚರ್ಮದ ಸ್ಥಿತಿಸ್ಥಾಪಕತ್ವ ಕಾಪಾಡುವುದು. ಇದು ಚರ್ಮದ ಆರೋಗ್ಯದಲ್ಲಿ ಪ್ರಮುಖ ಪಾತ್ರ ವಹಿಸುವುದು.
Most Read: Most Read: ದೇಹದ ಈ ಭಾಗದಲ್ಲಿ ಮಚ್ಚೆ ಇರುವವರು ತುಂಬಾನೇ ಅದೃಷ್ಟವಂತರಂತೆ!
ಮೊಡವೆಗಳ ನಿವಾರಣೆ
ವಿಟಮಿನ್ ಸಿ ಮತ್ತು ನೈಸರ್ಗಿಕ ಖನಿಜಾಂಶಗಳನ್ನು ಹೊಂದಿರುವಂತಹ ಬಟಾಣಿ ಕಾಳಿನಲ್ಲಿ ಮಧ್ಯಮ ಮಟ್ಟದ ಬ್ಯಾಕ್ಟೀರಿಯಾ ವಿರೋಧಿ ಗುಣಗಳು ಇವೆ. ಇದು ಉರಿಯೂತ ಶಮನಕಾರಿ ಎಂದು ಪರಿಗಣಿಸಲ್ಪಟ್ಟಿದೆ. ಇದು ಮೊಡವೆ ಹಾಗೂ ಬೊಕ್ಕೆಗಳ ನಿವಾರಣೆಗೆ ನೈಸರ್ಗಿಕವಾಗಿ ನೆರವಾಗುವುದು.


'ಸಿನಿಮಾನೂ ಬಿಡಲ್ಲ ರಾಜಕೀಯನೂ ಬಿಡಲ್ಲ'
Highlights
ಚುನಾವಣೆ ಮುಗಿಯುವ ತನಕ ಹೊಸ ಚಿತ್ರ ಇಲ್ಲ: ಉಪೇಂದ್ರ
ಉಪೇಂದ್ರ ರಾಜಕೀಯದತ್ತ ಮುಖ ಮಾಡುತ್ತಿರುವಂತೆಯೇ ಚಿತ್ರರಂಗದಲ್ಲಿ ಅವರ ಮುಂದಿನ ಹೆಜ್ಜೆಗಳ ಬಗ್ಗೆ ಚರ್ಚೆ ಶುರುವಾಗಿದೆ. ಉಪ್ಪಿ ನಟನೆಯಿಂದ ದೂರ ಸರಿಯುತ್ತಾರೆಯೇ? ಒಪ್ಪಿಕೊಂಡಿರುವ ಸಿನಿಮಾಗಳು ಯಾವುವು? ಚುನಾವಣೆ ಗದ್ದಲದಲ್ಲಿ ಯಾವ ಚಿತ್ರವನ್ನು ಮುಗಿಸುತ್ತಾರೆ? ಯಾವ ಚಿತ್ರ ಬಿಡುಗಡೆಗೆ ಸಿದ್ಧವಿದೆ? ಇಂಥ ಪ್ರಶ್ನೆಗಳು ಉಪ್ಪಿ ಮುಂದೆ ಕಾಲು ಚಾಚಿ ಕೂತಿವೆ. ಎಲ್ಲದಕ್ಕೂ ಒಂದೇ ಮಾತಿನಲ್ಲಿ ಉತ್ತರಿಸುವಂತೆ ಮಾತನಾಡಿದ್ದು ‘ಉಪೇಂದ್ರ ಮತ್ತೆ ಬಾ’ ಚಿತ್ರದ ಪತ್ರಿಕಾಗೋಷ್ಟಿಯಲ್ಲಿ. ಓವರ್ ಟು ಉಪೇಂದ್ರ. ಸದ್ಯಕ್ಕೆ ನನ್ನ ಅಭಿನಯದ ‘ಉಪೇಂದ್ರ ಮತ್ತೆ ಬಾ’ ಸಿನಿಮಾ ಇದೇ ಶುಕ್ರವಾರ ನ.17ಕ್ಕೆ ತೆರೆ ಕಾಣುತ್ತಿದೆ.
ಈ ಚಿತ್ರದ ನಂತರ ‘ಹೋಂ ಮಿನಿಸ್ಟರ್’ ಸಿನಿಮಾ ತೆರೆಗೆ ಬರಲಿದೆ. ಯಾಕೆಂದರೆ ಚುನಾವಣೆ ಶುರುವಾಗುವ ಹೊತ್ತಿಗೆ ಈ ಚಿತ್ರವನ್ನು ಮುಗಿಸಿ ಕೊಡಲಿದ್ದೇನೆ. ಈ ಚಿತ್ರಗಳ ನಂತರ ಸಾಲಿನಲ್ಲಿರುವ ‘ಉಪ್ಪಿ ರುಪಿ’ ಸದ್ಯಕ್ಕೆ ಶುರುವಾಗಲ್ಲ. ಅದು ಚುನಾವಣೆಯ ನಂತರ ಟೇಕಾಫ್ ಆಗುವ ಸಾಧ್ಯತೆಗಳಿವೆ. ಈ ಚಿತ್ರಗಳ ನಂತರ ನಾನು ಯಾವುದೇ ಚಿತ್ರವನ್ನು ಒಪ್ಪಿಕೊಂಡಿಲ್ಲ. ಹಾಗೆ ನೋಡಿದರೆ ಚುನಾವಣೆ ಮುಗಿಯುವ ತನಕ ಯಾವ ಚಿತ್ರಕ್ಕೂ ಕಮಿಟ್ ಆಗಲ್ಲ. ಹಾಗಂತ ನಾನು ಚಿತ್ರರಂಗ ಬಿಟ್ಟು ಹೋಗುತ್ತೇನಾ? ರಾಜಕೀಯದಲ್ಲೇ ಖಾಯಂ ಆಗಿರುತ್ತೇನಾ? ಎಂಬುದು ಜನರಿಗೆ ಬಿಟ್ಟಿದ್ದು. ಮತ ಹಾಕುವ ಪ್ರಜೆಗಳಿಗೆ, ಸಿನಿಮಾ ನೋಡುವ ಪ್ರೇಕ್ಷಕರ ನಿರ್ಧಾರದ ಮೇಲೆ ನನ್ನ ನಡೆ ನಿಂತಿದೆ.
ಈ ಚುನಾವಣೆಯಲ್ಲಿ ನಿಂತು ಸೋತರೆ ಮತ್ತೆ ರಾಜಕೀಯಕ್ಕೆ ಹೋಗಲ್ಲ ಎಂದುಕೊಳ್ಳಬೇಡಿ. ನಾನು ಸಾಯುವವರೆಗೂ ಇಲ್ಲೇ ಇರುತ್ತೇನೆ. ಸೋಲು- ಗೆಲುವಿಗಾಗಿ ನಾನು ರಾಜಕೀಯ ಮಾಡುತ್ತಿಲ್ಲ. ಯಾಕೆಂದರೆ ನನ್ನದು ರಾಜಕೀಯ ಅಲ್ಲ, ಪ್ರಜಾಕೀಯ. ಈಗ ಕಾರಣಕ್ಕೆ ‘ಹೋಂ ಮಿನಿಸ್ಟರ್’ ಮುಗಿದ ಕೂಡಲೇ ಚುನಾವಣೆ ರಂಗೇರುತ್ತದೆ. ಹೀಗಾಗಿ ಹೊಸ ಸಿನಿಮಾಗಳನ್ನು ಒಪ್ಪಿಕೊಳ್ಳುವ ಪರಿಸ್ಥಿತಿಯಲ್ಲಿ ಇಲ್ಲ. ನಾನು ಯಾವುದೇ ಹೊಸ ಸಿನಿಮಾ ಒಪ್ಪಿಕೊಳ್ಳಬೇಕು ಅಥವಾ ‘ಉಪ್ಪಿ ರುಪಿ’ ಸಿನಿಮಾ ಪೂರ್ಣಗೊಳ್ಳ ಬೇಕು ಅಂದರೆ ಚುನಾವಣೆ ಮುಗಿಯಬೇಕು. ? (ಕನ್ನಡಪ್ರಭ ಸಿನಿವಾರ್ತೆ)
Last Updated 11, Apr 2018, 12:46 PM IST


ಪೂಜಾರ ಟೀಂ ಇಂಡಿಯಾದ ಶ್ರೇಷ್ಠ ಟೆಸ್ಟ್ ಬ್ಯಾಟ್ಸ್'ಮನ್; ಕೊಹ್ಲಿ
Highlights
ಇದೇವೇಳೆ ವೃದ್ದಿಮಾನ್ ಸಾಹ ಟೆಸ್ಟ್ ಟೀಂ ಇಂಡಿಯಾದ ಶ್ರೇಷ್ಠ ಕೀಪರ್ ಎಂದು ಕೊಹ್ಲಿ ಹೇಳಿದ್ದಾರೆ.
ಕೊಲಂಬೊ(ಆ.08): ಚೇತೇಶ್ವರ್ ಪೂಜಾರ ಪ್ರಸ್ತುತ ಟೀಂ ಇಂಡಿಯಾದ ಶ್ರೇಷ್ಠ ಟೆಸ್ಟ್ ಬ್ಯಾಟ್ಸ್'ಮನ್ ಎಂದು ವಿರಾಟ್ ಕೊಹ್ಲಿ ಅಭಿಪ್ರಾಯಪಟ್ಟಿದ್ದಾರೆ.
'ಚೇತೇಶ್ವರ್ ಪೂಜಾರ ಹಾಗೂ ಅಜಿಂಕ್ಯ ರಹಾನೆ ನಮ್ಮ ತಂಡದ ಶ್ರೇಷ್ಠ ಬ್ಯಾಟ್ಸ್'ಮನ್'ಗಳು. ಇಬ್ಬರೂ ಸಹ ಸ್ಥಿರ ಪ್ರದರ್ಶನ ತೋರುತ್ತಾ ಬಂದಿದ್ದಾರೆ. ಅದರಲ್ಲೂ ಪೂಜಾರ ಬ್ಯಾಟಿಂಗ್ ಬಗ್ಗೆ ಮೆಚ್ಚುಗೆ ವ್ಯಕ್ತಪಡಿಸಲೇಬೇಕು ಎಂದು ಕೊಹ್ಲಿ ಹೇಳಿದ್ದಾರೆ.
ಕೇವಲ ಟೆಸ್ಟ್ ಮಾದರಿಯಲ್ಲಿ ಭಾರತವನ್ನು ಪೂಜಾರ ಅವರ ರನ್ ದಾಹ ಹಾಗೂ ತಂಡದ ಯಶಸ್ಸಿಗೆ ಹೆಚ್ಚು ಕೊಡುಗೆ ನೀಡಬೇಕು ಎನ್ನುವ ಅವರ ಶ್ರಮ ಪ್ರತಿಯೊಬ್ಬರಿಗೂ ಮಾದರಿ. ಸೀಮಿತ ಓವರ್ ಕ್ರಿಕೆಟ್ ನಡೆಯುವಾಗ ತಂಡದಿಂದ ದೂರವಿದ್ದು ಬಳಿಕ ಮತ್ತೆ ತಂಡ ಕೂಡಿಕೊಂಡು ಸ್ಥಿರ ಪ್ರದರ್ಶನ ನೀಡುವುದು ಸಾಮಾನ್ಯವಾದ ಕೆಲಸವಲ್ಲ' ಎಂದು ಕೊಹ್ಲಿ ಹೇಳಿದ್ದಾರೆ.
ಇದೇವೇಳೆ ವೃದ್ದಿಮಾನ್ ಸಾಹ ಟೆಸ್ಟ್ ಟೀಂ ಇಂಡಿಯಾದ ಶ್ರೇಷ್ಠ ಕೀಪರ್ ಎಂದು ಕೊಹ್ಲಿ ಹೇಳಿದ್ದಾರೆ.
Last Updated 11, Apr 2018, 12:55 PM IST


‘ಶಾರೀರಿಕ’ ಸಂಬಂಧ ಬೆಳೆಸುವಾಗ ಈ ತಪ್ಪು ಮಾಡಬೇಡಿ
  06-01-2019 12:25PM IST    /     No Comments    /     Posted In: Latest News , Special
ಶಾರೀರಿಕ ಸಂಬಂಧ ಬೆಳೆಸುವ ವೇಳೆ ಯಾವ ವ್ಯಕ್ತಿ ಕೂಡ ತನ್ನ ಸಂಗಾತಿ ಮನಸ್ಸು ನೋಯಿಸಲು ಇಷ್ಟಪಡುವುದಿಲ್ಲ. ಇಬ್ಬರಿಗೂ ಖುಷಿ ಸಿಗಬೇಕೆಂದು ಬಯಸ್ತಾರೆ. ಆದ್ರೆ ಕೆಲವೊಮ್ಮೆ ನಾವು ಮಾಡುವ ತಪ್ಪುಗಳು ಶಾರೀರಿಕ ಸಂಬಂಧ ಬೆಳೆಸಿದಾಗ ಸಿಗುವ ಸಂಪೂರ್ಣ ಸುಖ ನಮಗೆ ಸಿಗದಂತೆ ಮಾಡುತ್ತದೆ.
ಸಾಮಾನ್ಯವಾಗಿ ಶಾರೀರಿಕ ಸಂಬಂಧ ಬೆಳೆಸಿದ ವೇಳೆ ಸಂಗಾತಿಗೆ ( ಇದ್ರಲ್ಲಿ ಮಹಿಳೆಯರೂ ಸೇರಿದ್ದಾರೆ) ಮುತ್ತು ನೀಡಲು ಇಷ್ಟಪಡುವುದಿಲ್ಲ. ಲೈಂಗಿಕ ಭಂಗಿ ಇದಕ್ಕೆ ಕಾರಣವಾಗಿರಬಹುದು. ಇಲ್ಲ ಲೈಂಗಿಕ ಸುಖ ಪಡೆಯುವ ವೇಳೆ ಮುತ್ತು ಅಡ್ಡಿಯಾಗಬಹುದೆಂದು ಅವರು ಭಾವಿಸುತ್ತಾರೆ. ಆದ್ರೆ ತಜ್ಞರು ಸಂಭೋಗದ ವೇಳೆ ಸಂಗಾತಿಗೆ ಮುತ್ತು ಕೊಡುವಂತೆ ಸಲಹೆ ನೀಡ್ತಾರೆ.
ಆಕ್ರಮಣಕಾರಿ ಸಂಗಾತಿ ಅನೇಕರಿಗೆ ಇಷ್ಟವಾಗ್ತಾರೆ. ಹಾಗಂತ ಸಂಗಾತಿ ಸಿದ್ದವಿಲ್ಲದ ವೇಳೆ ನಿಮ್ಮ ಆಕ್ರಮಣ ಪ್ರದರ್ಶನ ಸರಿಯಲ್ಲ. ಸಂಗಾತಿಯ ಕಿವಿ, ಭುಜ, ಕುತ್ತಿಗೆ ಅಥವಾ ದೇಹದ ಇನ್ನಾವುದೋ ಭಾಗವನ್ನು ಕಚ್ಚುವ ಮೊದಲು ನಿಮ್ಮ ಸಂಗಾತಿ ಆ್ಯಕ್ಟಿವ್ ಆಗಿದ್ದಾರಾ ಎಂಬುದನ್ನು ನೋಡಿಕೊಳ್ಳಿ. ನಿಮ್ಮ ಸಂಗಾತಿ ಆ್ಯಕ್ಟಿವ್ ಆಗಿಲ್ಲವಾದ್ರೆ ಅವರು ಭಯಗೊಳ್ಳುವ ಸಾಧ್ಯತೆಯಿರುತ್ತದೆ.
ದೇಹದ ಖಾಸಗಿ ಅಂಗ ಸಂಭೋಗದಲ್ಲಿ ಮಹತ್ವದ ಪಾತ್ರವಹಿಸುತ್ತದೆ. ಇದ್ರಲ್ಲಿ ಎರಡು ಮಾತಿಲ್ಲ. ಹಾಗಂತ ದೇಹದ ಉಳಿದ ಭಾಗಗಳನ್ನು ನಿರ್ಲಕ್ಷ್ಯಿಸುವುದು ಸರಿಯಲ್ಲ.
ಪ್ರೀತಿಯಲ್ಲಿ ಭಾವೋದ್ರೇಕಕ್ಕೆ ಒಳಗಾಗೋದು ಸಹಜ. ಹಾಗಂತ ಸಂಗಾತಿ ಮೇಲಿರುವಾಗ ಪೂರ್ತಿ ಭಾರವನ್ನು ಅವರ ಮೇಲೆ ಹೇರುವುದು ಸರಿಯಲ್ಲ. ಇದ್ರಿಂದ ಅವರಿಗೆ ಉಸಿರಾಡಲು ತೊಂದರೆಯಾಗಬಹುದು.
ಕೆಲವರು ಜಿಮ್ ಗೆ ಹೋಗಿ ವ್ಯಾಯಾಮ ಮಾಡಿದಂತೆ ಶಾರೀರಿಕ ಸಂಬಂಧ ಬೆಳೆಸ್ತಾರೆ. ಆದ್ರೆ ಇದು ಸಂಗಾತಿಗೆ ಇಷ್ಟವಾಗದೆ ಹೋಗಬಹುದು. ಬಹುತೇಕ ಮಂದಿ ನಿಧಾನವಾಗಿ ಶಾರೀರಿಕ ಸಂಬಂಧ ಬೆಳೆಸಲು ಇಷ್ಟಪಡ್ತಾರೆ. ಹಾಗೆ ನಿಧಾನವಾಗಿ ಅಂತಿಮ ಘಟ್ಟ ತಲುಪಲು ಬಯಸ್ತಾರೆ.
ನಿಮ್ಮ 'ಕನ್ನಡ ದುನಿಯಾ' ದ ತಾಜಾ ಸುದ್ದಿಗಳನ್ನು ಮೊಬೈಲ್ ನಲ್ಲಿ ಪಡೆಯಲು ಈ ಆಪ್ 'ಡೌನ್ ಲೋಡ್' ಮಾಡಿಕೊಳ್ಳಿ
Related News


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಅಂಪೈರ್‌ಗಳಿಗೂ ಹೆಲ್ಮೆಟ್ ಬೇಕು!
ಕ್ರಿಕೆಟ್ ಮೈದಾನದಲ್ಲಿ ಅಂಪೈರ್‌ಗಳಿಗೂ ಹೆಲ್ಮೆಟ್ ಧರಿಸಲು ಅವಕಾಶ ಕಲ್ಪಿಸಬೇಕೆಂದು, ಸಿಡ್ನಿ ಮೂಲದ ಅಂಪೈರ್ ಕಾರ್ಲ್ ವೆಂಟ್ಜೆಲ್ ಅಂತಾರಾಷ್ಟ್ರೀಯ ಕ್ರಿಕೆಟ್ ಸಮಿತಿ (ಐಸಿಸಿ)ಯನ್ನು ಆಗ್ರಹಿಸಿದ್ದಾರೆ.
ಏಜೆನ್ಸೀಸ್ | Updated:
Nov 12, 2015, 04:41AM IST
ಸಿಡ್ನಿ: ಕ್ರಿಕೆಟ್ ಮೈದಾನದಲ್ಲಿ ಅಂಪೈರ್‌ಗಳಿಗೂ ಹೆಲ್ಮೆಟ್ ಧರಿಸಲು ಅವಕಾಶ ಕಲ್ಪಿಸಬೇಕೆಂದು, ಸಿಡ್ನಿ ಮೂಲದ ಅಂಪೈರ್ ಕಾರ್ಲ್ ವೆಂಟ್ಜೆಲ್ ಅಂತಾರಾಷ್ಟ್ರೀಯ ಕ್ರಿಕೆಟ್ ಸಮಿತಿ (ಐಸಿಸಿ)ಯನ್ನು ಆಗ್ರಹಿಸಿದ್ದಾರೆ.
ಕ್ರಿಕೆಟ್‌ನಲ್ಲಿ ಬಿರುಸಿನ ಹೊಡೆತಗಳನ್ನು ಬಾರಿಸಲು ವಿಶೇಷವಾದ ಬ್ಯಾಟ್ ಹಾಗೂ ಗುಲಾಬಿ ಬಣ್ಣದ ಚೆಂಡುಗಳನ್ನು ಪರಿಚಯಿಸಲಾಗಿದೆ. ಹೀಗಾಗಿ ಆ ಹೊಡೆತಗಳಿಂದ ತಪ್ಪಿಸಿಕೊಳ್ಳಲು ಅಂಪೈರ್‌ಗಳಿಗೆ ಹೆಲ್ಮೆಟ್ ಬೇಕೇ ಬೇಕು ಎಂದು ವೆಂಟ್ಜೆಲ್ ತಿಳಿಸಿದ್ದಾರೆ.
ಈ ಹಿಂದೆ ವೆಂಟ್ಜೆಲ್ ಕ್ರಿಕೆಟ್ ಮೈದಾನದಲ್ಲಿ ಹೆಲ್ಮೆಂಟ್ ಧರಿಸಿ ಅಂಪೈರ್ ಜವಾಬ್ದಾರಿ ನಿಭಾಯಿಸಿದ್ದರು. 2001ರಲ್ಲಿ ನಡೆದ ಕ್ರಿಕೆಟ್ ಪಂದ್ಯವೊಂದರ ವೇಳೆ ಅಂಪೈರ್ ಆಗಿ ಕಾರ್ಯ ನಿರ್ವಹಿಸುತ್ತಿದ್ದಾಗ ಚೆಂಡು ಮುಖಕ್ಕೆ ಬಡಿದ ಪರಿಣಾಮ, ವೆಂಟ್ಜೆಲ್ ಅವರ 5 ಹಲ್ಲುಗಳು ಮುರಿತಕ್ಕೊಳಗಾಗಿದ್ದವು. ಬಳಿಕ ಸುಮಾರು 29 ಲಕ್ಷ ರೂ. ವೆಚ್ಚದಲ್ಲಿ ಅವರಿಗೆ ಶಸ್ತ್ರಚಿಕಿತ್ಸೆ ನಡೆಸಲಾಗಿತ್ತು. ಕಳೆದ ವರ್ಷ ಚೆಂಡು ಬಡಿದು ಇಸ್ರೇಲ್ ಮೂಲದ ಅಂಪೈರ್ ಹಿಲ್ಲೆಲ್ ಆಸ್ಕರ್ ಸಾವನ್ನಪ್ಪಿದ್ದರು.


ಆಫ್ಘಾನಿಸ್ತಾನದ ವಿರುದ್ಧದ ಏಕೈಕ ಟೆಸ್ಟ್ ಪಂದ್ಯದಿಂದ ವೃದ್ಧಿಮಾನ್ ಸಾಹ ಔಟ್
Highlights
ಕೈಬೆರಳಿನ ಗಾಯದಿಂದ ವೃದ್ಧಿಮಾನ್ ಸಾಹಗೆ ವಿಶ್ರಾಂತಿ. ದಿನೇಶ್ ಕಾರ್ತಿಕ್ ಅಥವಾ ಪಾರ್ಥೀವ್ ಪಟೇಲ್ ಸಾಹ ಸ್ಥಾನಕ್ಕೆ ಆಯ್ಕೆಯಾಗೋ ಸಾಧ್ಯತೆ ಇದೆ.
ಮುಂಬೈ(ಮೇ.30) ಆಫ್ಘಾನಿಸ್ತಾನ ವಿರುದ್ಧದ ಏಕೈಕ ಟೆಸ್ಟ್ ಪಂದ್ಯಕ್ಕೆ ಆಯ್ಕೆಯಾಗಿದ್ದ ಭಾರತದ ವಿಕೆಟ್ ಕೀಪರ್ ವೃದ್ಧಿಮಾನ್ ಸಾಹ ತಂಡದಿಂದ ಹೊರಬಿದ್ದಿದ್ದಾರೆ. ಐಪಿಎಲ್ ಪಂದ್ಯದ ವೇಳೆ ಕೈಬೆರಳಿಗೆ ಗಾಯ ಮಾಡಿಕೊಂಡಿರುವ ಸಾಹಗೆ, ಕನಿಷ್ಠ 5 ರಿಂದ 6 ವಾರಗಳ ಕಾಲ ವಿಶ್ರಾಂತಿ ಪಡೆಯಲು ವೈದ್ಯರು ಸೂಚಿಸಿದ್ದಾರೆ. ಹೀಗಾಗಿ ಜೂನ್ 14 ರಿಂದ ಬೆಂಗಳೂರಿನಲ್ಲಿ ಆರಂಭವಾಗಲಿರುವ ಏಕೈಕ ಟೆಸ್ಟ್ ಪಂದ್ಯದ ಸರಣಿಗೆ ಸಾಹ ಬದಲು ದಿನೇಶ್ ಕಾರ್ತಿಕ್ ಅಥವಾ ಪಾರ್ಥೀವ್ ಪಟೇಲ್ ಆಯ್ಕೆಯಾಗೋ ಸಾಧ್ಯತೆ ಇದೆ.
2018ರ ಸೌತ್‌ಆಫ್ರಿಕಾ ಪ್ರವಾಸದ ವೇಳೆ ಗಾಯಕ್ಕೆ ತುತ್ತಾಗಿದ್ದ ವೃದ್ಧಿಮಾನ್ ಸಾಹ ಇದೀಗ 2ನೇ ಬಾರಿ ಗಾಯಗೊಂಡಿದ್ದಾರೆ. ಮುಂಬರುವ ಇಂಗ್ಲೆಂಡ್ ವಿರುದ್ಧದ ಟೆಸ್ಟ್ ಪಂದ್ಯದ ದೃಷ್ಟಿಯಿಂದ ವೃದ್ಧಿಮಾನ್ ಸಾಹಗೆ ಹೆಚ್ಚಿನ ವಿಶ್ರಾಂತಿ ನೀಡಲಾಗುವುದು ಎಂದು ಬಿಸಿಸಿಐ ಹೇಳಿದೆ. ಆಗಸ್ಟ್‌ನಲ್ಲಿ ಟೀಮ್ಇಂಡಿಯಾ 5 ಟೆಸ್ಟ್ ಪಂದ್ಯದ ಸರಣಿಗಾಗಿ ಇಂಗ್ಲೆಂಡ್ ಪ್ರವಾಸ ಕೈಗೊಳ್ಳದೆ. ಸದ್ಯ ಆಯ್ಕೆ ಸಮಿತಿ ಮುಂದೆ ಹಿರಿಯ ವಿಕೆಟ್ ಕೀಪರ್‌ಗಳಾದ ದಿನೇಶ್ ಕಾರ್ತಿಕ್ ಹಾಗೂ ಪಾರ್ಥೀವ್ ಪಟೇಲ್ ಜೊತೆಗೆ ಯುವ ವಿಕೆಟ್ ಕೀಪರ್ ಕಮ್ ಬ್ಯಾಟ್ಸ್‌ಮನ್ ರಿಷಬ್ ಪಂತ್‌ರನ್ನೂ ಕೂಡ ಪರಿಗಣಿಸೋ ಸಾಧ್ಯತೆ ಇದೆ.
Last Updated 30, May 2018, 1:46 PM IST


ಜಿಂಬಾಬ್ವೆಯನ್ನು ವೈಟ್'ವಾಶ್ ಮಾಡಿದ ಲಂಕಾ
Highlights
ನಾಯಕ ಹೆರಾತ್ ಅವರ ಚಾಣಕ್ಷ ಆಟದಿಂದಾಗಿ ಶ್ರೀಲಂಕಾ 2-0 ಅಂತರದಿಂದ ಜಿಂಬಾಬ್ವೆ ಎದುರು ಸರಣಿ ಜಯಿಸಿದೆ. ಈ ಸರಣಿಯ ಎರಡು ಪಂದ್ಯಗಳಲ್ಲಿ ಹೆರಾತ್ 19 ವಿಕೆಟ್ ಪಡೆದು ಯಶಸ್ವಿ ಬೌಲರ್ ಎನಿಸಿದ್ದಾರೆ.
ಹರಾರೆ(ನ.010): ಶ್ರೀಲಂಕಾದ ಅನುಭವಿ ಸ್ಪಿನ್ನರ್ ರಂಗಣ ಹೆರಾತ್ ಅವರ ಸ್ಪಿನ್ ಮೋಡಿಗೆ ಸಿಲುಕಿದ ಜಿಂಬಾಬ್ವೆ 2 ಪಂದ್ಯಗಳ ಟೆಸ್ಟ್ ಸರಣಿಯಲ್ಲಿ ಸಂಪೂರ್ಣ ಶರಣಾಗಿದೆ.
ನಾಯಕ ಹೆರಾತ್ ಅವರ ಚಾಣಕ್ಷ ಆಟದಿಂದಾಗಿ ಶ್ರೀಲಂಕಾ 2-0 ಅಂತರದಿಂದ ಜಿಂಬಾಬ್ವೆ ಎದುರು ಸರಣಿ ಜಯಿಸಿದೆ. ಈ ಸರಣಿಯ ಎರಡು ಪಂದ್ಯಗಳಲ್ಲಿ ಹೆರಾತ್ 19 ವಿಕೆಟ್ ಪಡೆದು ಯಶಸ್ವಿ ಬೌಲರ್ ಎನಿಸಿದ್ದಾರೆ.
ಅಕ್ಟೋಬರ್ 29ರಿಂದ ನ.2ರವರೆಗೆ ನಡೆದಿದ್ದ ಮೊದಲ ಪಂದ್ಯದಲ್ಲಿ ಶ್ರೀಲಂಕಾ 225ರನ್‌ಗಳಿಂದ ಜಯ ಸಾಧಿಸಿದ್ದರೆ, ಇದೇ 6ರಿಂದ 10ರವರೆಗೆ ನಡೆದ ಎರಡನೇ ಪಂದ್ಯದಲ್ಲಿ ಪ್ರವಾಸಿ ಲಂಕಾ 257ರನ್‌ಗಳ ಅಂತದಲ್ಲಿ ಗೆಲುವು ಸಾಧಿಸಿ ಸರಣಿ ವಶಪಡಿಸಿಕೊಂಡಿದೆ.
ಶ್ರೀಲಂಕಾ ಕ್ರಿಕೆಟ್ ದಂತಕಥೆ ಮುತ್ತಯ್ಯಾ ಮುರುಳೀಧರನ್ ಹಾಗೂ ಡೇಲ್ ಸ್ಟೇನ್ ನಂತರ ಟೆಸ್ಟ್ ಆಡುವ ಎಲ್ಲಾ ತಂಡಗಳ ಎದುರು ಒಂದೇ ಇನಿಂಗ್ಸ್'ನಲ್ಲಿ ಐದು ವಿಕೆಟ್ ಪಡೆದ ವಿಶ್ವದ ಮೂರನೇ ಆಟಗಾರ ಎಂಬ ಶ್ರೇಯಕ್ಕೂ ರಂಗನಾ ಹೆರಾತ್ ಪಾತ್ರರಾಗಿದ್ದಾರೆ.
Last Updated 11, Apr 2018, 1:00 PM IST